title: ফেদেরিকো গারসিয়া লোরকা

text: লোরকা ১৯২৯ সালে নিউইয়র্কে পাড়ি জমান। ঘুরে বেড়ান হার্লেম ও ভের্মন্টে। তিনি কলাম্বিয়া স্কুল অব জেনারেল স্টাডিজে ভর্তি হন। বিষয় ইংরেজি। কিন্তু অধিকাংশ সময় ব্যস্ত থাকেন লেখালেখি নিয়ে। কিছুদিন কিউবার হাভানাতেও কাটান। নিউইয়র্কে বসে তিনি যে কবিতাগুলো লেখেন, সেসব সংকলিত হয় পোয়েতা এন নুয়েভা ইয়র্ক বা নিউইয়র্কের কবিতা গ্রন্থে। বইটি অবশ্য প্রকাশিত হয় তাঁর মৃত্যুর পরে। এই গ্রন্থভুক্ত কবিতাগুলোতে নাগরিক যন্ত্রণা ও একাকিত্ববোধ তীব্র হয়ে ফুটে উঠেছে। ‘নিউ ইয়র্ক’ কবিতায় তিনি লেখেন (দেবীপ্রসাদ বন্দ্যোপাধ্যায় অনূদিত নিউ ইয়র্কে কবি থেকে): ‘এক ফোঁটা হাঁসের রক্তের/ বহুগুণিতাঙ্কের নিচটাতে...কোমল রক্তের এক নদী।/যে নদী গান গেয়ে বয়ে চলে/ মহল্লার যত শয্যাঘর একে একে পিছে ফেলে/ পিছে ফেলে নিউইয়র্কের যত নকল ভোরের/ সিমেন্ট, বাতাস, টাকাকড়ি।’ তিনি প্রত্যক্ষ করেছেন ওয়াল স্ট্রিট ক্র্যাশ এবং এর ফলে উদ্ভূত অর্থনৈতিক মন্দা। তাঁর মনে পুঁজিবাদের প্রতি ঘৃণা জন্ম নেয়। ধীরে ধীরে তিনি সমাজতন্ত্রের প্রতি ঝুঁকে পড়েন।


title: ফেদেরিকো গারসিয়া লোরকা

text: ১৯৩০ সালে সেকেন্ড স্প্যানিশ রিপাবলিক ঘোষিত হলে লোরকা দেশে ফিরে আসেন। সরকারের শিক্ষা মন্ত্রণালয় তাঁকে নাট্যবিষয়ক সংস্থা ‘বাররাকা’র পরিচালক পদে নিয়োগ দেন, যার কাজ সাধারণ জনগণের জন্য নাটক প্রণয়ন ও প্রদর্শন। তিনি গ্রামেগঞ্জে গিয়ে বিনা মূল্যে নাটক দেখাতে থাকেন। নিজে নাটক পরিচালনা করেন এবং তাতে অভিনয় করেন। বাররাকারতত্ত্বাবধানে স্প্যানীয় ক্লাসিকগুলো দেখানো হয়; লোরকার নিজের নাটকগুলোও স্থান পায়, বিশেষ করে তাঁর ট্র্যাজেডিত্রয়—বোদাস দে সাংগ্রে বা রক্তবিবাহ, ইয়েরমা ও লা কাসা দে বেরনার্দা আলবা বা বেরনার্দা আলবার বাড়ি। কাব্যগুণে সমৃদ্ধ এই নাটকগুলোতে ধ্বনিত হয় বুর্জোয়া সমাজের বিরুদ্ধে প্রতিবাদ। তিনি শ্রেণি, নারী ও যৌনতার প্রসঙ্গ উত্থাপন করে ট্যাবুশাসিত সমাজের মৌনতা ভেঙে দেন এবং সাধন করেন এক সামাজিক বিপ্লব। তাঁর শেষ কাব্যগ্রন্থ সোনেতোস দে আমোর অস্কুরো বা তামসিক প্রেমের সনেট সমকামী ভালোবাসাকে ঘিরে নিষেধের বেড়াজাল চুরমার করে দেয়।


title: ফেদেরিকো গারসিয়া লোরকা

text: লোরকার ১৮ বছরের কবিতা রচনার মধ্যে ৪ টি ধারায় ভাগ করা হয়:


title: ফেদেরিকো গারসিয়া লোরকা

text:
১. প্রস্তুতির ও প্রাথমিক বছরগুলো (১৯১৮-১৯২৭)
২. জিপসি বালাদ (১৯২৬-২৮)
৩. নিউইয়র্কে লেখা কবিতা (১৯২৯-৩০)
৪. তার পরের কবিতা (১৯৩১-৩৬)


title: ফেদেরিকো গারসিয়া লোরকা

text: এর মধ্যে মৌলিক ও মূল্যবান হচ্ছে জিপসি বালাদ এবং নিউইয়র্কের কবিতা। মোটা দাগে জিপসি বালাদের মধ্যে লোরকা গীতলতা এবং চিত্রকল্প ব্যাবহার করে ঐতিহ্যগত লোকজ লোরকা নতুনত্ব ভরিয়ে দিলেন। নিউইয়র্কে লেখা কবিতাগুলোয়, যা পরে পোয়েতা এন নুয়েভা ইয়র্ক (নিউইয়র্কের কবিতা) কাব্য গ্রন্থে প্রকাশিত হয়, তিনি চিত্রকল্প এবং কোলাজ এমন ভাবে বিচ্ছিন্ন আবার একই সঙ্গে সংগ্রথিত করেছেন যে এগুলো পরাবাস্তববাদী অভিধা প্রাপ্ত হয়ে উঠেছে।


title: ফেদেরিকো গারসিয়া লোরকা

text: ১৯৩৬ সালে স্পেনে গৃহযুদ্ধ শুরু হয়। লোরকা তখন তাঁর নিজগৃহ ‘কায়েহোনেস দে গারসিয়া’তে অবস্থান করছিলেন। ফ্রাঙ্কোর সৈন্যরা তাঁকে তুলে নিয়ে যায় এবং বন্দী করে রাখে। ১৯ আগস্ট ঘাতকেরা তাঁকে কবরস্থানে নিয়ে গুলি করে হত্যা করে। তাঁর লাশ গুম করে ফেলা হয়। তার মৃতদেহ আর খুঁজে পাওয়া যায়নি।


title: রুবেল হোসেন

text: মোহাম্মদ রুবেল হোসেন (জন্ম: ১ জানুয়ারি, ১৯৯০) খুলনা বিভাগের বাগেরহাটে জন্মগ্রহণকারী বাংলাদেশ জাতীয় ক্রিকেট দলের অন্যতম ক্রিকেটার। খেলায় তিনি মূলতঃ ডানহাতি মিডিয়াম ফাস্ট বোলার হিসেবে অংশগ্রহণ করে থাকেন। এছাড়াও দলের প্রয়োজনে ডানহাতে ব্যাটিং করলেও তেমন সফল নন তিনি। তবে ২০১৫ বিশ্বকাপে ইংল্যান্ডের বিরুদ্ধে ভাল পার্রফরমেসের জন্য খুব প্রশংসিত হয়েছেন ৷


title: রুবেল হোসেন

text: দ্রুতগতির বোলার হিসেবে শ্রীলঙ্কা দলের লাসিথ মালিঙ্গা’র সাথে তার ক্ষাণিকটা মিল রয়েছে। ধারাবাহিকভাবে তিনি পেস ও বাউন্সার নিক্ষেপ করতে পারেন। ২০০৭ সালে প্রথম-শ্রেণীর ক্রিকেটে চট্টগ্রাম বিভাগের পক্ষে অভিষিক্ত হন। খুলনা বিভাগের বিরুদ্ধে অভিষেকের ঐ খেলায় তিনি ১ উইকেট নেন ১৩৭ রানের বিনিময়ে। জাতীয় ক্রিকেট লীগে ভালো ক্রীড়ানৈপুণ্য প্রদর্শন করে অনূর্ধ্ব-১৯ ক্রিকেট দলে মনোনীত হন। অল্পকিছুদিন বাদেই তিনি বাংলাদেশ এ দলে স্থানান্তরিত হন।


title: রুবেল হোসেন

text: ১৪ জানুয়ারি, ২০০৯ তারিখে একদিনের আন্তর্জাতিক ক্রিকেটে প্রতিপক্ষ শ্রীলঙ্কার বিরুদ্ধে অভিষেক ঘটে রুবেলের। ঐ খেলায় তিনি ৫ ওভার ৩ বল করে ৩৩ রানের বিনিময়ে ৪ উইকেট দখল করে বাংলাদেশের বিজয়ে গুরুত্বপূর্ণ ভূমিকা রাখেন। একই বছরের ৯ জুলাইয়ে ওয়েস্ট ইন্ডিজের বিরুদ্ধে অভিষেক ঘটে তার। ঐ খেলায় তিনি ৩ উইকেট লাভ করেন। এছাড়াও টুয়েন্টি২০ আন্তর্জাতিকে অভিষেক ঘটে ২০০৯ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের মাধ্যমে।


title: রুবেল হোসেন

text: নভেম্বর, ২০১১ সালে পাকিস্তান দল বাংলাদেশে ৩টি ওডিআই এবং ২টি টেস্ট খেলে। প্রথম টেস্টে পাকিস্তান ইনিংসের ব্যবধানে জয়ী হয়। খেলায় বাংলাদেশ দল মাত্র ৫ উইকেট দখল করতে সক্ষম হয়েছিল। এ সময় রুবেলের গতিবেগ হলেও তিনি কোন উইকেট লাভ করতে পারেননি। তৃতীয় দিনে ফিল্ডিং করার সময় তিনি ডান কাঁধে ব্যথা পান।


title: রুবেল হোসেন

text: ২৯ অক্টোবর, ২০১৩ তারিখে মিরপুরের শেরে বাংলা ক্রিকেট স্টেডিয়ামে অনুষ্ঠিত বাংলাদেশ বনাম নিউজিল্যান্ডের মধ্যকার খেলায় তৃতীয় বাংলাদেশী ক্রিকেটার হিসেবে একদিনের আন্তর্জাতিকে হ্যাট্রিক করেন। তিনি একে-একে নিউজিল্যান্ডের শীর্ষসারির ব্যাটসম্যান কোরে অ্যান্ডারসন, ব্রেন্ডন ম্যাককুলাম এবং জিমি নিশামকে আউট করে এ বিরল কীর্তিগাঁথা রচনা করেন।


title: রুবেল হোসেন

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।


title: রুবেল হোসেন

text: ৯ মার্চ, ২০১৫ তারিখে অ্যাডিলেড ওভালে অনুষ্ঠিত গ্রুপ পর্বের ৫ম খেলায় ইংল্যান্ডের বিপক্ষে মাহমুদুল্লাহ রিয়াদ, মুশফিকুর রহিম ও সৌম্য সরকারের ব্যাটিং নৈপুণ্যে বাংলাদেশ দলগতভাবে সর্বোচ্চ রান তোলে। পরবর্তীতে তার প্রশংসনীয় বোলিংয়ে (৪/৫৩) বাংলাদেশ ১৫ রানের ব্যবধানে জয়ী হওয়াসহ কোয়ার্টার ফাইনালে উন্নীত হয়।


title: রুবেল হোসেন

text: ২০১২ সালের ফেব্রুয়ারি মাসে বাংলাদেশ ক্রিকেট বোর্ড (বিসিবি) প্রথমবারের মতো বাংলাদেশ প্রিমিয়ার লীগের শীর্ষস্থানীয় ছয়টি দল নিয়ে টুয়েন্টি২০ প্রতিযোগিতার আয়োজন করে। সেজন্যে দলের সদস্য নির্ধারণের লক্ষ্যে খেলোয়াড়দেরকে নিলামে তোলা হয়। সিলেট রয়্যালস রুবেলকে $৭০,০০০ মার্কিন ডলারের বিনিময়ে দলে অন্তর্ভুক্ত করে।


title: খ্রি-স্রোং-ল্দে-ব্ত্সান

text: খ্রি-স্রোং-ল্দে-ব্ত্সান () (রাজত্বকাল ৭৫৫ - ? ৭৯৭/৮০৪) খ্রি-ল্দে-গ্ত্সুগ-ব্ত্সানের পরবর্তী তিব্বত সম্রাট ছিলেন। তিনি তিব্বতে বৌদ্ধধর্ম প্রচারকারী তিনজন ধর্মরাজার মধ্যে দ্বিতীয় ছিলেন। তিব্বতে তিনি তিব্বতী বৌদ্ধধর্মের র্ন্যিং মা সম্প্রদায় নামক প্রাচীনতম লাল টুপি ধর্মসম্প্রদায় প্রতিষ্ঠা করেন।


title: খ্রি-স্রোং-ল্দে-ব্ত্সান

text: মন্ত্রী স্তাগ-স্গ্রা-ক্লু-খোং দ্বারা নির্মিত ঝোল-র্দো-রিংস ফ্যি-মা নামক স্তম্ভে উৎকীর্ণ রয়েছে যে ৭৫৫ খ্রিষ্টাব্দে 'বাল-ল্দোং-ত্সাব () এবং র্লাং-ম্যেস-জিগ্স () নামক দুইজন মহামন্ত্রী তিব্বত সম্রাট খ্রি-ল্দে-গ্ত্সুগ-ব্ত্সানকে হত্যা করেন। খ্রি-ল্দে-গ্ত্সুগ-ব্ত্সানের মৃত্যুর পর তাঁর বৌদ্ধধর্মাবলম্বী পুত্র খ্রি-স্রোং-ল্দে-ব্ত্সান তিব্বতের সম্রাট হয়ে এই দুই মন্ত্রীর বিদ্রোহ দমন করেন।


title: খ্রি-স্রোং-ল্দে-ব্ত্সান

text: খ্রি-স্রোং-ল্দে-ব্ত্সানের পাঁচজন রাণীই তিব্বতী অভিজাত বংশোদ্ভূত ছিলেন। এঁদের মধ্যে কার্চেনের রাজকুমারী য়ে-শেস-ম্ত্শো-র্গ্যালকে বৌদ্ধগুরু পদ্মসম্ভবকে তার আধ্যাত্মিক সঙ্গী হওয়ার জন্য প্রদান করা হয়। য়ে-শেস-ম্ত্শো-র্গ্যাল পদ্মসম্ভবের শিক্ষা লিখে রাখেন এবং পরবর্তীকালে বৌদ্ধ ধর্ম সম্বন্ধে তিনি জ্ঞানলাভ করেন। খ্রি-স্রোং-ল্দে-ব্ত্সানের অপর এক রাণী বোন ধর্মাবলম্বী ত্সে পোংজা বৌদ্ধ ধর্ম বিরোধী ছিলেন।


title: খ্রি-স্রোং-ল্দে-ব্ত্সান

text: খ্রি-স্রোং-ল্দে-ব্ত্সান তিব্বতে বৌদ্ধধর্ম প্রতিষ্ঠা ও প্রচারকারী তিনজন ধর্মরাজার মধ্যে একজন ছিলেন। তিনি চীন ও ভারত থেকে বৌদ্ধ পন্ডিতদের তিব্বতে আনিয়ে বিভিন্ন বৌদ্ধবিহার স্থাপন করান এবং তিব্বতী ভাষায় বৌদ্ধ ধর্ম গ্রন্থগুলির অনুবাদ করান। নেপালের বৌদ্ধনাথ স্তূপ নির্মাণের সঙ্গেও তাঁর নাম জড়িয়ে আছে।


title: খ্রি-স্রোং-ল্দে-ব্ত্সান

text: ৭৬১ খ্রিষ্টাব্দে খ্রি-স্রোং-ল্দে-ব্ত্সান ই-চৌ অঞ্চলে কোরীয় চান গুরু কিম হো-শাংয়ের নিকটে একটি দলকে পাঠালে সিচুয়ান শহরে কিম হো-শাংয়ের কাছ থেকে তিনটি চীনা বৌদ্ধ পুঁথি সংগ্রহ করে নিয়ে আসেন। ৭৬৩ খ্রিষ্টাব্দে সম্রাট চীনে দ্বিতীয় দল পাঠান। স্বা পরিবার গোষ্ঠীর গ্সাল-স্নানের নেতৃত্বে এই দল ই-চৌ অঞ্চলে চেংদুর পাও টাং বৌদ্ধবিহারের প্রতিষ্ঠাতা চান গুরু পাও-টাং ঊ-চুর (চীনা: 無住) নিকট হতে বৌদ্ধ শিক্ষা নিয়ে আসেন।


title: খ্রি-স্রোং-ল্দে-ব্ত্সান

text: খ্রি-স্রোং-ল্দে-ব্ত্সানের আমন্ত্রণে ভারত থেকে শান্তরক্ষিত, পদ্মসম্ভব ও বিমলমিত্র তিব্বত গমন করে সেখানে বৌদ্ধ ধর্ম প্রসারে গুরুত্বপূর্ণ ভূমিকা পালন করেন। শান্তরক্ষিত ও পদ্মসম্ভব সম-য়ে বৌদ্ধবিহার স্থাপন করেন, শান্তরক্ষিত ও বিমলমিত্র সংস্কৃত থেকে তিব্বতী ভাষায় বৌদ্ধ ধর্মগুলি অনুবাদ করেন।


title: খ্রি-স্রোং-ল্দে-ব্ত্সান

text: খ্রি-স্রোং-ল্দে-ব্ত্সান সম-য়ে বৌদ্ধবিহারে ৭৯২ থেকে ৭৯৪ খ্রিষ্টাব্দ পর্যন্ত দুই বছর ব্যাপী লাসা পরিষদ নামে এক ধর্মীয় বিতর্কসভার আয়োজন করেন। এই বিতর্ক চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ান এবং ভারতীয় বৌদ্ধধর্মের প্রতিভূ হিসেবে শান্তরক্ষিতের শিষ্য কমলশীলের মধ্যে সংগঠিত হয়। বিতর্কের শেষে কমলশীল বিজয়ী ঘোষিত হন।


title: খ্রি-স্রোং-ল্দে-ব্ত্সান

text: খ্রি-স্রোং-ল্দে-ব্ত্সানের মু-ত্রি-ব্ত্সান-পো, মু-নে-ব্ত্সান-পো, মু-তিগ-ব্ত্সান-পো এবং খ্রি-ল্দে-স্রোং-ব্ত্সান নামক চার পুত্র ছিল। এঁদের মধ্যে বড় মু-ত্রি-ব্ত্সান-পো কম বয়সে মারা যান। খ্রি-স্রোং-ল্দে-ব্ত্সান ৭৯৭ খ্রিষ্টাব্দে সিংহাসনের উত্তরাধিকার তাঁর দ্বিতীয় পুত্র মু-নে-ব্ত্সান-পোকে দিয়ে যান। খ্রি-স্রোং-ল্দে-ব্ত্সানের মৃত্যু এবং মু-নে-ব্ত্সান-পোর রাজত্বকালের সঠিক সময়কাল সম্বন্ধে ঐতিহাসিক তথ্য যথেষ্ট নয়। দ্বা ব্ঝেদ গ্রন্থানুসারে মু-নে-ব্ত্সান-পো তাঁর পিতার অন্তিম সংস্কার বোন ধর্মরীতি অনুসারে না করে বৌদ্ধ ধর্মরীতি অনুসারে করেন।


title: লাল টুপি ধর্মসম্প্রদায়

text: লাল টুপি ধর্মসম্প্রদায় বলতে তিব্বতী বৌদ্ধধর্মে সেই সমস্ত বৌদ্ধ ধর্ম সম্প্রদায়দের বোঝানো হয়, যাদের বৌদ্ধ সন্ন্যাসীরা অনুষ্ঠানে মাথায় লাল রঙের টুপি পড়ে। তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম তিনটি সম্প্রদায় লাল টুপি ধর্মসম্প্রদায়ের অন্তর্গত। এগুলি হল:একমাত্র দ্গে-লুগ্স () নামক সম্প্রদায়ের বৌদ্ধ সন্ন্যাসীরা অনুষ্ঠানে মাথায় হলুদ রঙের টুপি পড়ে বলে তাঁদের হলুদ টুপি ধর্মসম্প্রদায় বলা হয়ে থাকে।


title: ঝোল-র্দো-রিংস ফ্যি-মা

text: ঝোল-র্দো-রিংস ফ্যি-মা () বা দোরিং চিমা তিব্বতের লাসা শহরে পোতালা প্রাসাদের নীচে ঝোল গ্রামে অবস্থিত প্রাচীন একটি স্তম্ভ।


title: ঝোল-র্দো-রিংস ফ্যি-মা

text: গুন্ত্রাম হাজোদ নামক ঐতিহাসিক বিভিন্ন পুঁথি পরীক্ষা করে দেখিয়েছেন, ঝোল-র্দো-রিংস ফ্যি-মা স্তম্ভটি সপ্তদশ শতাব্দীর শেষ ভাগে পোতালা প্রাসাদের নীচে ঝোল গ্রামে আনা হয়। লাসা শহরের উত্তরে অবস্থিত শ্রি উপত্যকা থেকে সাংস-র্গ্যাস-র্গ্যা-ম্ত্শো এই স্তম্ভকে ঐ স্থানে আনানোর ব্যবস্থা করেন। শ্রি উপত্যকায় যে স্থানে ঐ স্তম্ভটি পূর্বে ছিল, সেই স্থানে একটি সমাধি রয়েছে। গুন্ত্রামের মতে এই সমাধি ঝোল-র্দো-রিংস ফ্যি-মার নির্মাতা স্তাগ-স্গ্রা-ক্লু-খোং নামক মন্ত্রীর।


title: ঝোল-র্দো-রিংস ফ্যি-মা

text: এই স্তম্ভের নির্মাণ ৭৬৪ খ্রিষ্টাব্দের কাছাকাছি সময়ে তিব্বত সম্রাট খ্রি-স্রোং-ল্দে-ব্ত্সানের রাজত্বে তাঁর মন্ত্রী স্তাগ-স্গ্রা-ক্লু-খোং নির্মাণ করেন। এই স্তম্ভে উৎকীর্ণ লিপি প্রাচীন তিব্বতী লিপির নিদর্শন।


title: ঝোল-র্দো-রিংস ফ্যি-মা

text: এই স্তম্ভের দক্ষিণ দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোং তিব্বত সম্রাট খ্রি-ল্দে-গ্ত্সুগ-ব্ত্সানের উপদেষ্টা মন্ত্রী ছিলেন। সম্রাট খ্রি-ল্দে-গ্ত্সুগ-ব্ত্সানের মৃত্যুর পর স্তাগ-স্গ্রা-ক্লু-খোং সম্রাট খ্রি-স্রোং-ল্দে-ব্ত্সানকে অবগত করেন যে তাঁর পিতা সম্রাট খ্রি-ল্দে-গ্ত্সুগ-ব্ত্সানকে 'বাল-ল্দোং-ত্সাব () এবং র্লাং-ম্যেস-জিগ্স () নামক তাঁর দুই মহামন্ত্রী হত্যা করেছিলেন। এরপর সম্রাট খ্রি-স্রোং-ল্দে-ব্ত্সান এই দুই মন্ত্রীকে শাস্তি দেন ও স্তাগ-স্গ্রা-ক্লু-খোংকে মন্ত্রীত্বদান করেন। এই লিপির শেষ ভাগ থেকে জানা যায় যে, ট্যাং সম্রাট পূর্বপ্রতিশ্রুত বার্ষিক কর দিতে অসম্মত হলে ৭৬৩ খ্রিষ্টাব্দে খ্রি-স্রোং-ল্দে-ব্ত্সান স্তাগ-স্গ্রা-ক্লু-খোংকে ট্যাং সাম্রাজ্যের বিরুদ্ধে সামরিক অভিযানের প্রধান সেনপাতি নির্বাচন করেন এবং তিনি তিব্বতী সৈন্যের সাহায্যে চ্যাং'আন অবরোধ ও অধিকার করেন। এই সফল অভিযানের পর তিব্বতীরা সাময়িকভাবে তিব্বত সম্রাট খ্রি-ল্দে-গ্ত্সুগ-ব্ত্সানের রাণী জিনচেং গোংঝুর এক আত্মীয়কে সেখানকার সম্রাট বানিয়ে দেন। এই লিপির অন্তিমভাগে স্তাগ-স্গ্রা-ক্লু-খোংকে সাম্রাজ্যের বিশ্বস্ত বলে বর্ণনা করা রয়েছে। এই স্তম্ভের পূর্ব দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোংকে গৃহমন্ত্রী ও আইনমন্ত্রী হিসেবে নির্বাচিত করা হয়েছিল।


title: মার্টিন কারপ্লাস

text: মার্টিন কারপ্লাস () (জন্ম:১৫ই মার্চ, ১৯৩০) একজন অস্ট্রীয় বনশোদ্ভূত মার্কিন তাত্ত্বিক রসায়নবিজ্ঞানী। তিনি হার্ভার্ড বিশ্ববিদ্যালয়ের থিওডোর উইলিয়াম রিচার্ডস অধ্যাপক। তিনি হার্ভার্ড বিশ্ববিদ্যালয় থেকে ১৯৫০ সালে বিএ এবং ক্যালিফোর্নিয়া ইন্সটিটিউট অফ টেকনোলজি থেকে ১৯৫৩ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন লিনাস পাউলিং।


title: মাইকেল লেভিট

text: মাইকেল লেভিট () একজন জীবপদার্থবিজ্ঞানী। তিনি ২০১৩ সালে রসায়নে নোবেল পুরস্কার লাভ করেন।।


title: মাইকেল লেভিট

text: লেভিট দক্ষিণ আফ্রিকার প্রিটোরিয়ায় জন্মগ্রহণ করেন। তিনি ১৯৬৭ সালে কিংস কলেজ লন্ডন থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৮৭ সাল থেকে


title: হাই-স্পিড ডাউনলিংক প্যাকেট অ্যাক্সেস

text: হাই-স্পিড ডাউনলিংক প্যাকেট অ্যাক্সেস (এইচএসডিপিএ) () হাই-স্পিড প্যাকেট অ্যাক্সেস ফ্যামিলি এর ৩জি এর উন্নত মোবাইল টেলিফোনি কমিউনিকেশন্স প্রোটোকল যাকে ৩.৫জি, ৩জি+ অথবা টারবো ৩জি ও বলা হয়। এইচএসডিপিএতে ৪২.২ মেগাবিটস পার সেকেন্ড পর্যন্ত ডাউওনলিংক স্পিড সাপোর্ট করে। ৩জিপিপি এর রিলিজ ১১ অনুযায়ী এইচএসপি+ প্রযুক্তিতে ৩৩৭.৫ মেগাবিটস পার সেকেন্ড পর্যন্ত স্পিড সাপোর্ট করে।


title: হাই-স্পিড ডাউনলিংক প্যাকেট অ্যাক্সেস

text:
codice_1== প্রযুক্তি ==
ডুয়াল-সেল এইচএসডিপিএ, যা ডুয়াল ক্যারিয়ার নামেও পরিচিত, এইচএসপিএ এর স্বাভাবিক ক্রমোন্নতি।


title: কেন উইলিয়ামসন

text: কেন স্টুয়ার্ট উইলিয়ামসন (; জন্ম: ৮ আগস্ট, ১৯৯০) বে অব প্লেন্টি এলাকার তৌরাঙ্গায় জন্মগ্রহণকারী নিউজিল্যান্ডীয় টেস্ট ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের অধিনায়কের দায়িত্ব পালন করছেন। কেন উইলিয়ামসন ২০১১ সালে বাংলাদেশ, ভারত ও শ্রীলঙ্কায় যৌথভাবে অনুষ্ঠিত আইসিসি ক্রিকেট বিশ্বকাপে নিউজিল্যান্ডের পক্ষে অংশ নিয়েছেন।


title: কেন উইলিয়ামসন

text: ২০০৪ থেকে ২০০৮ সাল পর্যন্ত উইলিয়ামসন তৌরাঙ্গা বয়েজ কলেজে অধ্যয়ন করেন। চূড়ান্ত বর্ষে সেখানে তিনি হেড বয় ছিলেন ও তাকে কোচিং করান জোস সিমস। উদীয়মান খেলোয়াড়দের সাথে শীতকালীন কঠিন সফর শেষে নর্দার্ন ডিস্ট্রিক্টস দলের সাথে ঘরোয়া একদিনের প্রতিযোগিতায় অংশ নিয়ে গড়ে শতাধিক রান করেন। তন্মধ্যে অকল্যান্ড এইসেস দলের বিপক্ষে চূড়ান্ত খেলায় ৭১ বলে ৬০ রান করে দলকে বিজয় এনে দেন।


title: কেন উইলিয়ামসন

text: ডিসেম্বর, ২০০৭ সালে নর্দার্ন ডিস্ট্রিক্টস দলের মাধ্যমে ঘরোয়া ক্রিকেট লীগের প্রথম-শ্রেণীর ক্রিকেটে অভিষেক ঘটে উইলিয়ামসনের। একই বছরে অনূর্ধ্ব-১৯ ক্রিকেটে সফরকারী ভারত অনূর্ধ্ব-১৯ দলের বিপক্ষে অভিষিক্ত হন। ২০০৮ সালে নিউজিল্যান্ডের অনূর্ধ্ব-১৯ দলের অধিনায়ক হিসেবে অনূর্ধ্ব-১৯ ক্রিকেট বিশ্বকাপে অংশগ্রহণ করেন।


title: কেন উইলিয়ামসন

text: আন্তর্জাতিক ক্রিকেট অঙ্গনে সুন্দর সূচনা করে ২০১১ সালে গ্লুচেস্টারশায়ার দলের চুক্তিবদ্ধ হন। ১৪ আগস্ট, ২০১৩ তারিখে ইয়র্কশায়ার দলের হয়ে ইংরেজ কাউন্টি ক্রিকেট মৌসুমের বাকী সময়টুকু খেলেন।


title: কেন উইলিয়ামসন

text: ২৪ মার্চ, ২০১০ তারিখে কেন উইলিয়ামসন অস্ট্রেলিয়া দলের বিপক্ষে ২য় টেস্টে নিউজিল্যান্ড দলে অন্তর্ভুক্ত হন। কিন্তু হ্যামিলটনে অনুষ্ঠিত ঐ খেলায় তিনি মাঠে নামতে পারেননি।


title: কেন উইলিয়ামসন

text: অতঃপর ৪ নভেম্বর, ২০১০ তারিখে আহমেদাবাদের সরদার প্যাটেল স্টেডিয়ামে অনুষ্ঠিত ভারতীয় দলের বিপক্ষে তার টেস্ট অভিষেক ঘটে। প্রথম ইনিংসে তিনি ২৯৯ বলে ১৩১ রানে অভিষেক সেঞ্চুরি করেন। এরফলে তিনি নিউজিল্যান্ডের ৮ম খেলোয়াড় হিসেবে অভিষেকেই সেঞ্চুরি করার বিরল সম্মাননা ও গৌরব অর্জন করেন।


title: কেন উইলিয়ামসন

text: এপ্রিল, ২০১৪ সালে সন্দেহজনক ও অবৈধ বোলিং ভঙ্গিমার জন্য তাকে অভিযুক্ত করা হয়। ফলে আন্তর্জাতিক ক্রিকেট কাউন্সিল কর্তৃপক্ষ জুলাই, ২০১৪ সাল থেকে আন্তর্জাতিক ক্রিকেট অঙ্গনে তার বোলিং নিষিদ্ধ ঘোষণা করে। অতঃপর ডিসেম্বর, ২০১৪ সালে তার উপর আরোপিত নিষেধাজ্ঞা উঠিয়ে নেয়া হয়।


title: কেন উইলিয়ামসন

text: ২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে স্টিভ স্মিথ, কেন উইলিয়ামসন ও বিরাট কোহলি’র সাথে তাকেও অন্তর্ভূক্ত করেন।


title: সফদার হাশমি

text: প্রখ্যাত নাট্যশিল্পী সফদার হাশমি (১২ এপ্রিল ১৯৫৪- ২ জানুয়ারি ১৯৮৯) ১৯৮৯ সালের ১ জানুয়ারি তৎকালীন ক্ষমতাসীন কংগ্রেস সরকারের গুণ্ডাবাহিনী ও পুলিশের হাতে খুন হন। এই বর্বরোচিত হত্যাকাণ্ডটি সংঘটিত হয়েছিল গাজিয়াবাদের শাহিবাবাদ শিল্পাঞ্চলে "হল্লাবোল" নাটকের একাদশ প্রদর্শনী চলাকালে। গুরুতর জখম নিয়ে তিনি ২ জানুয়ারি মৃত্যুবরণ করেন। একজন শ্রমিকও ঘটনাস্থলে মারা যান। ১৯৭৫ সালে দিল্লি বিশ্ববিদ্যালয় থেকে ইংরেজি সাহিত্যে এম. এ. পাশ করেন হাশমি। তিনি সিপিআই (এম)-এর রাজনীতির সাথে জড়িত ছিলেন। সিপিআই (এম)-এর ট্রেড ইউনিয়ন সংগঠন 'সিটু'র পক্ষে তিনি কাজ করতেন। মৃত্যুকালে তিনি ভারতীয় জন নাট্য মঞ্চ বা জনমের আহবায়ক ছিলেন।


title: ব্যবস্থাপনা হিসাববিজ্ঞান

text: ব্যবস্থাপনা হিসাববিজ্ঞান হল প্রতিষ্ঠানের ব্যাবস্থাপকদের নিতি নির্ধারন ও সিদ্ধান্ত নেওয়ার কাজে হিসাবের তথ্যগুলো বিশেষ বিন্যাসে ও পদ্ধতিতে প্রস্তুত করার বিজ্ঞান। এর অন্যতম উদ্দেশ্য হল ব্যবস্থাপকরা যেন প্রতিষ্ঠানের সমস্ত কার্যকলাপ সম্পর্কে অবগত থাকতে পারেন এবং উক্ত কার্যকলাপ নিয়ন্ত্রণ ও নিরীক্ষণ করতে পারেন।


title: ব্যবস্থাপনা হিসাববিজ্ঞান

text: প্রতিষ্ঠানের আর্থিক হিসাবের সাথে ব্যবস্থাপনা হিসাবের পার্থক্য হলঃসঠিক পরিকল্পনা প্রয়োগ ও উপযুক্ত সিদ্ধান্ত গ্রহণ, নিয়ন্ত্রণ ব্যবস্থাপর সকল কাজ সঠিকভাবে পরিচালনা করার জন্য বিভিন্ন হিসাব উপযুক্ত পদ্ধতিতে তৈরি করাই হলো ব্যবস্থাপনা হিসাব বিজ্ঞান


title: মমিনুল হক

text: মোমিনুল ‘সোহরাব’ হক (জন্ম: ২৯ সেপ্টেম্বর, ১৯৯১) সমুদ্র উপকূলীয় জেলা শহর কক্সবাজারে জন্মগ্রহণকারী বাংলাদেশী ক্রিকেটার। বামহাতি ব্যাটসম্যান হিসেবে বাংলাদেশ জাতীয় ক্রিকেট দলের অন্যতম খেলোয়াড় তিনি। ‘সৌরভ’ ডাকনামে পরিচিত মমিনুল হক ধীরগতিতে বামহাতি অর্থোডক্স বোলিং করে থাকেন। ঘরোয়া ক্রিকেটে চট্টগ্রাম বিভাগে খেলার পূর্বে ঢাকা বিভাগে খেলেছেন। পাশাপাশি বাংলাদেশ প্রিমিয়ার লীগে সিলেট রয়্যালস দলের হয়ে খেলছেন। টেস্টে দুই ইনিংসেই সেঞ্চুরি করা প্রথম বাংলাদেশি তিনি।


title: মমিনুল হক

text: বাংলাদেশের বৃহত্তম ক্রীড়া প্রশিক্ষণ কেন্দ্র বিকেএসপিতে ক্রিকেট বিষয়ে অধ্যয়ন করেন মমিনুল। ২০১১ সালে বিকেএসপি থেকে স্নাতক ডিগ্রী লাভ করেন।


title: মমিনুল হক

text: শুরু থেকেই বয়সভিত্তিক ঘরোয়া ক্রিকেটে নির্ভরযোগ্য বামহাতি ব্যাটসম্যান হিসেবে আবির্ভূত হন তিনি। ২০০৮-০৯ মৌসুমে ঢাকা বিভাগীয় ক্রিকেট দলের হয়ে চট্টগ্রাম বিভাগীয় ক্রিকেট দলের বিপক্ষে প্রথম-শ্রেণীর ক্রিকেটে অভিষেক ঘটে মমিনুলের। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে বাংলাদেশ ক্রিকেট দলের অন্যতম সদস্য হন তিনি। ২০১১ সালে বাংলাদেশ এ ক্রিকেট দলের পক্ষে ওয়েস্ট ইন্ডিজ সফরে যান ও প্রথম খেলাতেই দেড়শতাধিক রান সংগ্রহ করেন।


title: মমিনুল হক

text: ২০১২ সালে বাংলাদেশ প্রিমিয়ার লীগে বরিশাল বার্নার্স দলের সদস্য হন। খুলনা রয়্যাল বেঙ্গলসের বিপক্ষ ২৮ বলে অপরাজিত ৫৩ রান সংগ্রহ করে দলকে ৪ উইকেটের ব্যবধানে বিজয়ী হতে সাহায্য করেন। ঘরোয়া ক্রিকেটে মাঝারি-সারির ব্যাটসম্যান হিসেবে খেলা চালিয়ে যাচ্ছেন। চারবছর পর ২০১৭ সালের অক্টোবরে সাউথ আফ্রিকা সফর ২০১৭ তে বলার হিসাবে মুমিনুল হক আবার ভালো ধরনের ক্রিকেট খেলে সবার নজড় কাড়তে সক্ষম হন।


title: মমিনুল হক

text: ৮ মার্চ, ২০১৩ তারিখে শ্রীলঙ্কার গালেতে অনুষ্ঠিত খেলায় অংশগ্রহণের মাধ্যমে টেস্টে অভিষিক্ত হন তিনি। অভিষেকেই ৫৫ রানের অর্ধ-শতক করেন ও সিরিজে ৫২.০০ রান গড়ে ১৫৬ রান সংগ্রহ করেন।


title: মমিনুল হক

text: অক্টোবর, ২০১৩ সালে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্টে সফরকারী নিউজিল্যান্ড দলের বিরুদ্ধে ৩য় দিনে ২৭৪ বলে ১৮১ রান সংগ্রহ করেন। এ রান করতে গিয়ে তিনি বেশ কিছু মাইলফলক তৈরী করেন -


title: মমিনুল হক

text: ১৫ নভেম্বর, ২০১৪ তারিখে সফরকারী জিম্বাবুয়ের বিপক্ষে ৩-টেস্ট সিরিজের তৃতীয় ও চূড়ান্ত টেস্টের চতুর্থ দিন তার চতুর্থ টেস্ট সেঞ্চুরি দলকে ৪৪৯ রানে এগিয়ে দন। পূর্বদিনের বিনা উইকেটে ২৩ রান নিয়ে খেলতে নেমে মমিনুল হকের ১৩ বাউন্ডারিতে ১৮৯ বলে অপরাজিত ১৩১* ও তামিমের ৬৫ রানের কল্যাণে বাংলাদেশ ৩১৯/৫ করে ইনিংস ডিক্লেয়ার করে। মমিনুল বাংলাদেশের ক্রিকেটের ইতিহাসে দ্রুততম সময়ে ১০০০ টেস্ট রান করেন। এ নিয়ে তিনি তার ১২ টেস্টের ১১ ইনিংসেই পঞ্চাশ বা তদূর্ধ্ব রান সংগ্রহ করেছেন। এরফলে তিনি এভারটন উইকস, অ্যালেক স্টুয়ার্ট, ম্যাথু হেইডেন, জ্যাক ক্যালিস, সাইমন ক্যাটিচ ও কুমার সাঙ্গাকারা’র দলে প্রবেশ করেন যারা ধারাবাহিকভাবে নয় টেস্টে পঞ্চাশোর্ধ্ব রান করেছেন। এছাড়াও এভারটন উইকস, সুনীল গাভাস্কার ও মার্ক টেলরের পর চতুর্থ ব্যাটসম্যান হিসেবে তার প্রথম ১২ টেস্টে পঞ্চাশোর্ধ্ব রান করতে পেরেছেন। স্যার ডন ব্রাডম্যানের ৯৯.৯৪ গড় রানের পর মমিনুল হক দ্বিতীয় স্থানে রয়েছেন ৬৩.০৫ রান গড়ে যারা কমপক্ষে ২০ ইনিংস খেলেছেন।


title: মমিনুল হক

text: ২৮ এপ্রিল, ২০১৫ তারিখে সফরকারী পাকিস্তানের বিপক্ষে অনুষ্ঠিত ১ম টেস্টের ১ম ইনিংসে অষ্টম অর্ধ-শতক সংগ্রহ করে জুলফিকার বাবরের বলে এলবিডব্লিউ’র শিকারে পরিণত হন।


title: মমিনুল হক

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।


title: মমিনুল হক

text: * অপরাজিত থাকাকে বুঝায়।


title: অ্যালিস মানরো

text: অ্যালিস অ্যান মানরো (; জন্ম: ১০ জুলাই, ১৯৩১) অন্টারিও প্রদেশের উইংহ্যামে জন্মগ্রহণকারী কানাডার বিশিষ্ট ছোটগল্প লেখিকা। তিনি তাঁর সারা জীবনের সাহিত্যের জন্য তিনি ২০১৩ সালের সাহিত্যে নোবেল পুরস্কার এবং ২০০৯ সালের ম্যান বুকার আন্তর্জাতিক পুরস্কার অর্জনকারী; এছাড়াও তিনি গদ্যের জন্য তিনবার কানাডার গভর্নর জেনারেল পুরস্কার পেয়েছেন।


title: অ্যালিস মানরো

text: তিনি তাঁর গল্পে দক্ষিণ-পশ্চিম অন্টারিও এলাকা, স্কচ-আইরিশ বংশোদ্ভূত জনগোষ্ঠীর চারিত্রিক বৈশিষ্ট্যগাঁথা বর্ণনা করেছেন। মানরো’র লেখাগুলোয় উপমার ব্যবহার ও বর্ণনাত্মক ভঙ্গীমায় স্তবকাকারে বাধ্যগত, অর্থনৈতিক দিক ও প্রগাঢ়তা লাভ করেছে; পাশাপাশি সাধারণ ব্যক্তিদের গভীর ও জটিল মনোগত দিক প্রকাশ করা হয়েছে।


title: গ্নু জেনারেল পাবলিক লাইসেন্স

text: গ্নু জেনারেল পাবলিক লাইসেন্স বা গ্নু জিপিএল () হলো ব্যাপকভাবে ব্যবহৃত ফ্রি সফটওয়্যার লাইসেন্স, যেটি ব্যবহারকারীর সফটওয়্যারটি রান করা, অধ্যয়ন করা, ভাগাভাগি করা ও মোডিফাই করার স্বাধীনতা নিশ্চিত করে। লাইসেন্সটি মূলত গ্নু প্রকল্পের জন্যে এফএসএফের রিচার্ড স্টলম্যান লিখেছিলেন। জিপিএল একটি কপিলেফট লাইসেন্স, যার মানে ডেরিভেটিভ কার্য শুধুমাত্র একই লাইসেন্সের শর্তাবলী অনুযায়ী বিতরণ করা যাবে। এ বৈশিষ্ট্য অন্যান্য অনুমতিসূচক ফ্রি সফটওয়্যার লাইসেন্স যেমন বিএসডি লাইসেন্স ও এমআইটি লাইসেন্সের সাথে এর পার্থক্য গড়ে দেয়। জিপিএল হলো সাধারণ ব্যবহারের জন্যে প্রথম কপিলেফট লাইসেন্স।


title: গ্নু জেনারেল পাবলিক লাইসেন্স

text: ঐতিহাসিকভাবে, জিপিএল লাইসেন্স পরিবার ফ্রি ও ওপেন সোর্স সফটওয়্যার ডোমেইনে সবচেয়ে জনপ্রিয়গুলোর একটি। জিপিএলের অধীনে লাইসেন্সকৃত জনপ্রিয় ফ্রি সফটওয়্যার প্রোগ্রামের মধ্যে রয়েছে লিনাক্স কার্নেল এবং গ্নু কম্পাইলার কালেকশন (জিসিসি)। ড্যাভিড এ. হুইলার দাবী করেন, জিপিএলের প্রদত্ত কপিলেফটই লিনাক্স-ভিত্তিক সিস্টেমের সফটওয়্যার সাফল্যের কারণ। এটি এ কার্নেলের পেছনে অবদান রাখা প্রোগ্রামারদের এমন একটি নিশ্চয়তা দেয় যে, তাদের কাজ পুরো বিশ্বের জন্যে ভাল কিছু বয়ে আনবে।


title: গ্নু জেনারেল পাবলিক লাইসেন্স

text: ২০০৭ সালে, গ্নু জিপিএল সংস্করণ ২ এর দীর্ঘ ব্যবহারের ফলে প্রাপ্ত সমস্যাকে ঠিক করে তৃতীয় সংস্করণটি(গ্নু জিপিএল তৃতীয় সংস্করণ) মুক্তি পায়। লাইসেন্সকে হালনাগাদ রাখতে জিপিএল লাইসেন্স একটি ঐচ্ছিক "এনি লেটার ভার্শন" লেখা বহন করে, যা ব্যবহারকারীদের এফএসএফ দ্বারা হালনাগাদকৃত নতুন সংস্করণের শর্তাবলী বা মূল শর্তাবলীর মধ্যে নির্বাচন করতে দেয়। ডেভেলপাররা তাদের সফটওয়্যারটি লাইসেন্সিং করার সময় এটি চায়লে বাদ দিতে পারে; উদাহরণস্বরূপ লিনাক্স কার্নেল "এনি লেটার ভার্শন" ছাড়া জিপিএল ২য় সংস্করণের অধীনে লাইসেন্সিং করেছে।


title: গ্নু জেনারেল পাবলিক লাইসেন্স

text: যেসব সফটওয়্যারে বা কর্মে জিপিএলের প্রয়োগ রয়েছে, সেসব কাজের যেকোন কপিতে অবশ্যই জিপিএলের শর্তগুলো থাকতে হবে। এ শর্তগুলো রয়েছে এমন যেকোন লাইসেন্সকে তা পরিবর্তন, কপি ও পুনবিতরণের অধিকার দেয়া হয়। চায়লে লাইসেন্সটি তা করতে একটি নির্দিষ্ট ফি নিতে পারে বা ফ্রিও করতে পারে। পরবর্তী অংশটুকুই জিপিএলকে অন্যান্য বাণিজ্যিক পুনবিতরণকে রহিত করা সফটওয়্যার লাইসেন্স থেকে পৃথক করে। ফ্রি সফটওয়্যার ফাউন্ডেশন দাবী করে যে, ফ্রি সফটওয়্যারের কোন বাণিজ্যিক ব্যবহারের বাধা দেয়া উচিত নয়, এবং জিপিএল স্পষ্টভাবে বলে যে, জিপিএল কার্য যেকোন মূল্যে বিক্রি করা যাবে।


title: গ্নু জেনারেল পাবলিক লাইসেন্স

text: জিপিএল আরও বলেছে যে একজন পরিবেশক "জিপিএল কর্তৃক প্রদত্ত অধিকারের উপর আরও নিষেধাজ্ঞা আরোপ করতে পারে না"। এটি অপ্রকাশিত চুক্তির অধীনে সফটওয়্যার বিতরণকে রহিত করে।


title: এরিহ ওয়ারশেল

text: এরিহ ওয়ারশেল (; জন্ম: ২০ নভেম্বর, ১৯৪০) ইসরাইলে জন্মগ্রহণকারী মার্কিন যুক্তরাষ্ট্রের বিশিষ্ট রসায়নের অধ্যাপক। এছাড়াও তিনি সাউদার্ন ক্যালিফোর্নিয়া বিশ্ববিদ্যালয়ে জৈব রসায়নশাস্ত্রে অধ্যাপনা করছেন। ২০১৩ সালে মাইকেল লেভিট ও মার্টিন কারপ্লাসের সাথে তিনিও যৌথভাবে "যৌগ রাসায়নিক পদ্ধতিতে বহুমানদণ্ড মডেলের উন্নয়ন ঘটিয়ে" রসায়নে নোবেল পুরস্কার লাভ করেছেন।


title: এরিহ ওয়ারশেল

text: ইসরাইলের কিব্বুৎজ এলাকায় ১৯৪০ সালে জন্মগ্রহণ করেন এরিহ। ইসরাইলী সেনাবাহিনীতে যোগদান করে ইসরাইলী প্রতিরক্ষা বাহিনী’র ক্যাপ্টেন পদবী ১৯৬৭ সালের ষাটদিনের যুদ্ধ ও ১৯৭৩ সালে ইয়ম কিপ্পুর যুদ্ধে অংশগ্রহণ করেন।


title: এরিহ ওয়ারশেল

text: ইসরাইলী সেনাবাহিনী থেকে অবসর নিয়ে তিনি হাইফার টেকনিওনে চলে যান। সেখানে সুম্মা কাম লদ থেকে ১৯৬৬ সালে রসায়নশাস্ত্রে বিএসসি ডিগ্রী অর্জন করেন। এরপর ওয়াইজম্যান বিজ্ঞান ইন্সটিটিউট থেকে ১৯৬৭ ও ১৯৬৯ সালে যথাক্রমে এমএসসি ও পিএইচডি ডিগ্রী লাভ করেন রসায়ন পদার্থবিদ্যা বিষয়ে। পিএইচডি ডিগ্রী অর্জনের পর হার্ভার্ড বিশ্ববিদ্যালয়ে ১৯৭২ থেকে ১৯৭৬ সাল পর্যন্ত কাজ করেন। এরপর ওয়াইজম্যান ইন্সটিটিউটে ফিরে আসেন। কেমব্রিজের মোলকুলার বায়োলজি ল্যাবরেটরিতে কাজ করেন । ১৯৭৬ সালে ইউএসসি’র রসায়ন বিভাগে যোগদান করেন।


title: এরিহ ওয়ারশেল

text: ১৯৭৮ সালে আলফ্রেড পি. স্লোন ফেলো হন। ২০০০ সালে বায়োফিজিক্যাল সোসাইটি’র ফেলো হন। ২০০৮ সালে রয়্যাল সোসাইটি অফ কেমিস্ট্রি’র ফেলো হন। ২০০৯ সালে মার্কিন যুক্তরাষ্ট্রের জাতীয় বিজ্ঞান একাডেমি’র সদস্য নির্বাচিত হন।


title: হাই স্পিড প্যাকেট অ্যাক্সেস

text: হাই স্পিড প্যাকেট অ্যাক্সেস বা এইচএসপিএ () হল দুইটি বেতার টেলিফোনি প্রটোকলের মিশ্রন, হাই স্পিড ডাউনলিংক প্যাকেট অ্যাক্সেস (এইচএসডিপিএ) এবং হাই স্পিড আপলিংক প্যাকেট অ্যাক্সেস (এইচএসইউপিএ), যা ডাব্লুসিডিএমএ প্রটোকল ব্যবহার করে বিদ্যমান ৩য় প্রজন্মের বেতার যোগাযোগ প্রযুক্তিকে প্রসারিত করে। ৩জিপিপি মানের এক ধরণের বিবর্ধিত এইচএসপিএ (এইচএসপিএ+ নামেও পরিচিত) ২০০৮ সালের শেষ দিকে অবমুক্ত হয় এবং ২০১০ সাল থেকে বিশ্বব্যাপী গৃহীত হতে থাক। নতুন এই প্রযুক্তিতে বিট-রেট ডাউনলিংকে ১৬৮ মেগাবিট/সে এবং আপলিংকে ২২ মেগাবিট/সে পর্যন্ত হতে পারে।


title: হাই স্পিড প্যাকেট অ্যাক্সেস

text: প্রথম দিকের এইচএসপিএ প্রযুক্তিতে সর্বোচ্চ ডাটা রেট ছিল ডাউনলিংকে ১৪ মেগাবিট/সে এবং আপলিংকে ৫.৭৬ মেগাবিট/সে পর্যন্ত। এটি বিট-রেট বাড়িয়েছে এবং আসল ডাব্লুসিডিএমএ প্রটোকলের চেয়ে প্রায়োগিক ক্ষমতা ডাইনলিংকে পাঁচ গুন এবং আপলিংক দ্বিগুন পরিমাণ বৃদ্ধি করিয়েছে। এই উন্নতি বিভিন্নভাবে অর্জিত হয়।


title: হাই স্পিড প্যাকেট অ্যাক্সেস

text: ২০১০ সালের জুলাই অনুসারে, ৮০টিরও বেশি দেশে ২০০টিরও বেশি অপারেটর বানিজ্যিকভাবে এইচএসপিএ প্রযুক্তিতে সেবা দিয়ে থাকে।


title: হাই স্পিড প্যাকেট অ্যাক্সেস

text: ডাব্লুসিডিএমএ থেকে এইচএসপিএ প্রযুক্তিতে আপগ্রেডের জন্য প্রয়োজনীয় প্রথম ধাপ হল এইচএসডিপিএ প্রবর্তনের মাধ্যম ডাউনলিংকের উন্নতি করা। এই উন্নত ডাউনলিংকে ১৪ মেগাবিট/সে পর্যন্ত গতি পাওয়া যেতে পারে। গতি এবং ধীরতায় এই উন্নতি প্রতি বিটে খরচ কমায় এবং উচ্চ ক্ষমতা সম্পন্ন প্যাকেট ডাটা অ্যাপ্লিকেশনের প্রতি সমর্থন বাড়ায়।


title: হাই স্পিড প্যাকেট অ্যাক্সেস

text: এইচএসডিপিএ প্রযুক্তির ভিত্তি হল শেয়ার্ড চ্যানেল ট্রান্সমিশন। এর মূল বৈশিষ্ট্যগুলো হল শেয়ার্ড চ্যানেল, মাল্টি-কোড ট্রান্সমিশন, হায়ার-অর্ডার মড্যুলেশন, সংক্ষিপ্ত ট্রান্সমিশন টাইম ইন্টের্ভাল (টিটিআই/TTI), দ্রুত লিংক অ্যাডাপটেশন এবং সময় নির্ধারণ সাথে দ্রুত হাইব্রিড অটোমেটিক রিপিট রিকুয়েস্ট (এইচএআরকিউ/HARQ)। ২০০৮ সালের মে অনুসারে ৯০ শতাংশ ডাব্লুসিডিএমএ নেটওয়ার্ক এইচএসডিপিএ প্রযুক্তিতে আপগ্রেড করা হয়েছে। ভয়েস কলকে সাধারণত ডাটা স্থানান্তরের চেয়ে বেশি অগ্রাধিকার দেওয়া হয়।


title: হাই স্পিড প্যাকেট অ্যাক্সেস

text: সিঙ্গাপুরের তিনটি নেটওয়ার্ক সেবাদাতা এম১, স্টারহাব এবং সিংটেল পুরো দ্বীপ জুড়ে ২৮ মেগাবিট/সে গতির সেবা দিয়ে থাকে। অস্ট্রেলিয়াতে টেলস্ট্রা দেশব্যাপী সর্বোচ্চ ১৪.৪ মেগাবিট/সে গতির সেবা প্রদান করে থাকে এবং কিছু নির্দিষ্ট এলাকায় দিয়ে থাকে ৪২ মেগাবিট/সে গতির সেবা। ক্রোয়েশিয়ার ভিআইপিনেট ৭.২ মেগাবিট/সে পর্যন্ত গতির ডাউনলিংক সমর্থন করে থাকে। কানাডার রজার্স ওয়্যারলেস দিয়ে থাকে ২১ মেগাবিট/সে পর্যন্ত গতি। দক্ষিণ কোরিয়ায় এসকে টেলিকম এবং কেটিএফ দেশব্যাপী ৭.২ মেগাবিট/সে গতির সেবা দিয়ে থাকে। হং কং-এ, পিসিসিডাব্লু, হাচিনসন ৩ এবং সিএসএল ২১ মেগাবিট/সে গতিসম্পন্ন সেবা প্রদান করে। ভারতে বিপিএল, এমটিএস এবং টাটা ডোকোমো দেশব্যাপী ২১.১ মেগাবিট/সে পর্যন্ত গতি প্রদান করে থাকে, অন্যদিকে রিলায়েন্স এডিএই প্রদান করে ২৮.৮ মেগাবিট/সে গতি। শ্রীলঙ্কায় মোবিটেল এবং এটিসালাতের মত কোম্পানি ৪২ মেগাবিট/সে পর্যন্ত গতি প্রদান করে থাকে এবং ডায়ালগ, এয়ারটেল ও হাচ ৭.২ মেগাবিট/সে গতিসম্পন্ন সেবা দিয়ে থাকে।


title: হাই স্পিড প্যাকেট অ্যাক্সেস

text: ডাব্লুসিডিএমএ আপগ্রেড প্রক্রিয়ার দ্বিতীয় প্রধান ধাপ হল আপলিংকের উন্নয়ন, যা ৩জিপিপি-এর ৬ষ্ঠ অবমুক্তিতে প্রবর্তিত হয়। এইচএসইউপিএ আপগ্রেড সাধারণত শুধুমাত্র একটি সফটওয়্যারের আপডেট। উন্নত আপলিংক ডাব্লুসিডিএমএ-তে একটি নতুন ট্রান্সপোর্ট চ্যানেল যুক্ত করে, যা এনহ্যান্সড ডেডিকেটেড চ্যানেল (ই-ডিসিএইচ/E-DCH) নামে পরিচিত। উন্নত আপলিংক কিছু নতুন অ্যাপ্লিকেশনের জন্য সুযোগ সৃষ্টি করে। অ্যাপ্লিকেশনগুলোর মধ্য ভিওআইপি, চিত্র আপলোড এবং বড় আকারের ই-মেইল বার্তা প্রেরণ উল্লেখযোগ্য। উন্নত আপলিংক ডাটা রেট বৃদ্ধি করে (সর্বোচ্চ ৫.৮ মেগাবিট/সে পর্যন্ত), ধারণ ক্ষমতা বাড়ায় এবং ধীরতা কমায়। উন্নত আপলিংকের বৈশিষ্ট্যসমূহের সাথে এইচএসডিপিএ-এর বৈশিষ্ট্যসমূসের কিছু মিল রয়েছে, যেমন মাল্টি-কোড ট্রান্সমিশন, সংক্ষিপ্ত ট্রান্সমিশন টাইম ইন্টেরভাল (টিটিআই/TTI), দ্রুত সময় নির্ধারণ এবং দ্রুত হাইব্রিড অটোমেটিক রিপিট রিকুয়েস্ট (এইচএআরকিউ/HARQ)।


title: হাই স্পিড প্যাকেট অ্যাক্সেস

text: সিঙ্গাপুরে ২০০৭ সালের ১ আগস্ট, স্টারহাব ঘোষণা করে যে তাদের নতুন ম্যাক্সমোবাইল পরিকল্পনার অংশ হিসেবে তারা ১.৯ মেগাবিট/সে গতির এইচএসইউপিএ সেবা প্রদান করবে। ফিনল্যান্ডে ২০০৭ সালের ৩০ আগস্ট, এলিসা ঘোষণা করে যে তারা কিছু নির্দিষ্ট শহরে ১.৪ মেগাবিট/সে গতির এইচএসইউপিএ সেবা প্রদান করবে এবং মাসখানিক সময়ের মধ্যে তারা তাদের সমগ্র ৩জি নেটওয়ার্কে তা চালু করবে। ৩ ইতালিয়া এবং এরিকসন ২০০৮ সালের ১৬ জুলাই ঘোষণা করে যে তারা ৩ ইতালিয়া নেটওয়ার্কে এইচএসইউপিএ ৫.৮ মেগাবিট/সে গতির সফল পরীক্ষা চালিয়েছে। হাইতিতে ন্যাটকম (ভিয়েতনামের ভিয়েতটেল কর্তৃক পরিচালিত, পূর্বে পাবলিক কোম্পানি ছিল) দেশব্যাপী ৭.২ মেগাবিট/সে গতির আপলিংক সেবা প্রদান করে থাকে।


title: হাই স্পিড প্যাকেট অ্যাক্সেস

text: বিবর্ধিত এইচএসপিএ (এইচএসপিএ বিবর্ধন বা এইচএসপিএ+ হিসেবেও পরিচিত) এটি বিদ্যমান এইচএসপিএ প্রযুক্তির চেয়ে অধিক উন্নত। বিবর্ধিত এইচএসপিএ-এর ডাউনলিংকে সর্বোচ্চ গতি ৮৪ মেগাবিট/সে এবং আপলিংকে ১০.৮ মেগাবিট/সে পর্যন্ত হয়ে থাকে সাথে একাধিক ইনপুট ও আউটপুট প্রযুক্তি এবং উন্নত মড্যুলেশন (৬৪ কিউএএম)। ডুয়াল সেল প্রযুক্তির মাধ্যমে একে দ্বিগুনও করা সম্ভব।


title: হাই স্পিড প্যাকেট অ্যাক্সেস

text: ২০১১ সাল পর্যন্ত, এইচএসপিএ+ ব্যবকভাবে ডাব্লুসিডিএমএ অপারেটরদের দ্বারা স্থাপিত হয়েছে। করা হয়েছে প্রায় ২০০টি অঙ্গীকার।


title: হাই স্পিড প্যাকেট অ্যাক্সেস

text: ডুয়াল-ক্যারিয়ার এইচএসডিপিএ ৩জিপিপি ৮ম অবমুক্তির অংশ, এটি এইচএসপিএ-এর স্বাভাবিক ক্রমোন্নতি। এটি ব্যবহারকারীকে দুইটি সেলের সাথে একসঙ্গে সংযুক্ত করে, যার ফলে সংযোগের গতি বৃদ্ধি পায়। তত্ত্বগতভাবে, একটি এইচএসপিএ+ নেটওয়ার্ক একটি সেলের মাধ্যমে ২৮ মেগাবিট/সে থেকে ৪২ মেগাবিট/সে পর্যন্ত গতি সমর্থন করে, যদিও আসল গতি অনেক কম। সেলের সংখ্যা দ্বিগুন করে কিছু বৈচিত্র এবং যুগ্ন সিডিউলিং অর্জন করা যায়। ডুয়াল-সেল বিষেশভাবে কিউওএস এর (কোয়ালিটি অফ সার্ভিস) উন্নতি ঘটায়। ৯ম অবমুক্তি থেকে ডিসি-এইচএসডিপিএ এর সাথে এমআইএমও এর সমন্বয় সমন্বয় ব্যবহার করা সম্ভব হবে। এই সমন্বয় অপারেটরদের নেটওয়ার্কে ধারণ ক্ষমতার উন্নয়নে সাহায্য করবে।


title: হাই স্পিড প্যাকেট অ্যাক্সেস

text: ডুয়াল-ক্যারিয়ার এইচএসডিপিএ ৩জিপিপি ইউএমটিএস ৯ম অবমুক্তিতে প্রমিত হয়। এর বৈশিষ্ট্যসমূহ ডিসি-এইচএসডিপিএ এর অনুরূপ। ৯ম অবমুক্তির প্রমিতকরণ ২০০৯ সালের ডিসেম্বরে সম্পন্ন হয়।


title: হাই স্পিড প্যাকেট অ্যাক্সেস

text: এইচএসপিএ প্রযুক্তিতে দুইয়ের অধিক ক্যারিয়ারের সমষ্টিকরণ বিষয়ে গবেষণা করা হয়েছে এবং ৩জিপিপি ১১তম অবমুক্তিতে ৪-ক্যারিয়ার এইচএসপিএ অন্তর্ভুক্ত করার কথা রয়েছে। এটি কিউ৩ ২০১২ তে চূড়ান্ত করা হবে বলে নির্ধারণ করা আছে এবং এমসি-এইচএসপিএ সমর্থিত প্রথম চিপসেট ২০১৩ এর শেষে অবমুক্ত হওয়ার কথা রয়েছে। ১১তম অবমুক্তিতে ৮-ক্যারিয়ার এইচএসপিএ নির্ধারিত আছে যা ৪ × ৪ এমআইএমও এর সাথে অসংলগ্ন ব্যান্ডে অনুমোদিত এবং এটি ৬৭২ মেগাবিট/সে পর্যন্ত গতি সমর্থন করে।


title: সঞ্চালন বিলম্ব

text: সঞ্চালন বিলম্ব একটি প্রযুক্তিগত শব্দ। বিভিন্ন ক্ষেত্রে এর বিভিন্ন ব্যবহার রয়েছে। এর সাথে সম্পর্ক রয়েছে ইলেকট্রনিক্সের, নেটওয়ার্কিং এবং পদার্থবিদ্যার। বস্তুত কোন কিছুর নির্দিষ্ট গন্তব্যে পৌছানোর জন্য যে সময় লাগে তাকেই সঞ্চালন বিলম্ব বলা হয়।


title: সঞ্চালন বিলম্ব

text: কম্পিউটার নেটওয়ার্কে কোন প্রধান সংকেতকে প্রেরক যন্ত্র হতে গ্রাহক যন্ত্রে পৌছতে যে সময় লাগে তার পরিমাণ, অর্থাৎ সময়ের পরিমাণই হল সঞ্চালন বিলম্ব। এটি কোন নির্দিষ্ট মাধ্যমের মাধ্যম দৈর্ঘ্য (Link Length) ও সঞ্চালন বেগের অনুপাতের মাধ্যমে গণনা করা যায়।


title: সঞ্চালন বিলম্ব

text: সঞ্চালন বিলম্ব সমান "d/s"; "d" হল দূরত্ব, "s" হল তরঙ্গ সঞ্চালন বেগ। তারহীন সংযোগের ক্ষেত্রে "s"="c"; "c" হল আলোর বেগ। তামার তারের ক্ষেত্রে s সাধারণত .৫৯c থেকে .৭৭c পর্যন্ত হয়। উচ্চগতি সম্পন্ন কম্পিউটারের উন্নতির পথে এটি একটি প্রধান বাঁধা। একে আইসি ক্ষেত্রে "ইন্টারকানেক্ট বটলনেক]] বলা হয়।


title: সঞ্চালন বিলম্ব

text: পদার্থবিজ্ঞানে, মূলত তড়িতচুম্বকত্বে সঞ্চালন বিলম্ব হল কোন সংকেতকে এর গন্তব্যে পৌছতে যে সময় লাগে তার দৈর্ঘ্য। তড়িৎ সংকেতের ক্ষেত্রে, কোন সংকেতকে তারের মধ্য দিয়ে যেতে যে সময় লাগে, তাই সঞ্চালন বিলম্ব। আরো দেখুনঃ সঞ্চালন বেগ।


title: আন্তর্জাতিক রাসায়নিক অস্ত্র নিরস্ত্রীকরণ সংস্থা

text: রাসায়নিক অস্ত্র নীরস্ত্রীকরণ সংস্থা বা ওপিসিডব্লিউ () একটি আন্তঃসরকারী সংস্থা। এটির সদর দফতর নেদারল্যান্ডের হেগ শহরে অবস্থিত। সংস্থার প্রধান হিসেবে রয়েছেন একজন মহা-পরিচালক। তুরস্কের নাগরিক আহমেত ওজুমকু বর্তমান মহা-পরিচালক হিসেবে রয়েছেন।


text: অস্ত্র ব্যবহারে নিয়ন্ত্রণ ও অস্ত্র নীরস্ত্রীকরণ করাই এ সংস্থার প্রধান কাজ। এছাড়াও সংস্থাটি রাসায়নিক অস্ত্র সংক্রান্ত সম্মেলনের আয়োজন করে। এটি রাসায়নিক অস্ত্র ব্যবহার নিষিদ্ধকরণ ও প্রয়োজনে অস্ত্রগুলো ধ্বংসের ব্যবস্থা করে থাকে। সদস্যভূক্ত রাষ্ট্রসমূহের অস্ত্র ব্যবহার না করার ঘোষণা ও পরিদর্শক দলের প্রতিবেদনের নিশ্চয়তা - উভয়ের মাঝে সমন্বয় সাধন করে।


text: আন্তর্জাতিক আইনের বাস্তবায়নে সাম্প্রতিককালে অস্ত্র নিয়ন্ত্রণ চুক্তি স্বাক্ষরিত হয় রাসায়নিক অস্ত্র সম্মেলনের মাধ্যমে। রাসায়নিক অস্ত্রের উন্নয়ন, উৎপাদন, মজুত ও ব্যবহারে নিষেধাজ্ঞা ও রাসায়নিক অস্ত্র ধ্বংসের লক্ষ্যেই এ সম্মেলন অণুষ্ঠিত হয়। হেগভিত্তিক স্বাধীন প্রতিষ্ঠান হিসেবে এ সংস্থা কর্তৃক রাসায়নিক অস্ত্র সম্মেলনের আয়োজন করা হয়ে থাকে।


text: রাসায়নিক অস্ত্র সম্মেলনে অংশগ্রহণকারী ও ১৮৮ দেশ কর্তৃক স্বাক্ষরিত এ চুক্তিনামায় বিশ্বের ৯৮% জনগোষ্ঠীর অংশগ্রহণ নিশ্চিত করা হয়েছে। ঘোষিত ৭১,১৯৪ টন অস্ত্রের মধ্যে ৪৪,১৩১ টন অস্ত্র ইতোমধ্যেই ধ্বংস করা হয়েছে। ১৯৫টি অস্ত্র সম্পর্কীয় ও ১,১০৩টি শিল্পাঞ্চলীয় এলাকায় ৪,১৬৭ বার পরিদর্শন করা হয়েছে। এপ্রিল, ১৯৯৭ সাল থেকে ৮১টি দেশের আক্রান্ত রাজ্যগুলোয় পরিদর্শন কার্য সম্পন্ন করেছে আন্তর্জাতিক রাসায়নিক অস্ত্র নীরস্ত্রীকরণ সংস্থা। এছাড়াও, সংস্থার ভবিষ্যৎ কার্য তালিকায় বিশ্বের ৪,৯১৩টি শিল্পাঞ্চলীয় সুবিধাদির বিষয়ে তদারকীরও ব্যবস্থাবলী প্রক্রিয়াধীন রয়েছে।


text: ওপিসিডব্লিউ’র যাবতীয় কর্মকাণ্ড ও এর অভ্যন্তরীণ সাংগঠনিক কাঠামো রাসায়নিক অস্ত্র সম্মেলনের মাধ্যমে সীমিত রাখা হয়েছে। প্রধান অংশ হিসেবে রয়েছে "রাষ্ট্রীয় পর্যায়ের সম্মেলন" যা সচরাচর সাংবার্ষিকভিত্তিতে অণুষ্ঠিত হয়ে থাকে। সদস্যভূক্ত সকল রাষ্ট্র এতে অংশগ্রহণ করে। প্রত্যেক রাষ্ট্রেরই ভোটের মূল্যমান সমান। সম্মেলনে সংস্থায় স্থায়ী প্রতিনিধিরাই সাধারণতঃ স্ব-স্ব রাষ্ট্রের প্রতিনিধিত্ব করে থাকেন। অধিকাংশ ক্ষেত্রেই নেদারল্যান্ডে কর্মরত রাষ্ট্রদূতগণই প্রতিনিধি হয়ে থাকেন। সম্মেলনে সংস্থার সাথে জড়িত প্রধান প্রধান আলোচ্যবিষয়ের উপর অগ্রাধিকার ভিত্তিতে প্রতিরোধ গ্রহণসহ নির্দেশনা, সদস্য দেশের বিরুদ্ধে প্রতিরোধ ব্যবস্থা ইত্যাদি বিষয়ে সিদ্ধান্ত নেয়া হয়।


text: "নির্বাহী পরিষদ" এ সংগঠনের নির্বাহী কার্যকলাপ পরিচালনা করে। এতে ৪১টি সদস্য রাষ্ট্রের অংশগ্রহণ হয়ে থাকে। দুই বছর মেয়াদী এ পরিষদের সদস্যদেরকে সম্মেলেনের মাধ্যমে মনোনীত করা হয়। বাজেট ও মহাসচিবের সহযোগিতামূলক বিষয়গুলোও সম্মেলনে তুলে ধরা হয়। "কারিগরী দপ্তরে" পরিষদের কার্যকলাপগুলোকে বাধ্যতামূলকভাবে অধিকাংশ সিদ্ধান্ত পালিত হয়। এখানেই সংগঠনের অধিকাংশ কমর্চারী কাজ করে থাকেন। যাচাই ও পরিদর্শন বিভাগ কর্তৃক এ সংস্থার প্রধান কার্যাবলীসমূহ সম্পন্ন হয়।


text: সংস্থার সদর দফতরের ভবনের নকশা প্রণয়ন করেছেন কালম্যান ম্যাককিনেল এন্ড উড কোম্পানির মার্কিন স্থাপত্যবিদ গারহার্ড কালম্যান। ডাচ সরকারের সফলতম প্রচেষ্টার ফসল হিসেবে ভিয়েনা ও জেনেভার বিরুদ্ধে প্রতিযোগিতায় অবতীর্ণ হয়ে হেগ শহরকে সংস্থার কেন্দ্রস্থল নির্ধারণ করা হয়। ২০ মে, ১৯৯৮ তারিখে নেদারল্যান্ডের রাণী বিয়েট্রিক্স কর্তৃক আনুষ্ঠানিকভাবে উদ্বোধন হয় সদর দফতরটি। আট-তলাবিশিষ্ট এ ভবনটি অর্ধ-গোলাকৃতি আকারে নির্মাণ করা হয়েছে।


text: রাসায়নিক অস্ত্র ব্যবহারে নিরুৎসাহিতকরণ ও বিস্তার রোধে প্রাণান্তকর চেষ্টায় সম্পৃক্ত থাকায় এ সংস্থাকে ২০১৩ সালের নোবেল শান্তি পুরস্কারে ভূষিত করা হয়। পুরস্কার ঘোষণায় বলা হয় যে, আন্তর্জাতিক আইনে রাসায়নিক অস্ত্র ট্যাবু হিসেবে ব্যবহৃত হচ্ছে। সিরিয়ায় সাম্প্রতিককালের ঘটনায় রাসায়নিক অস্ত্রের আবারো ব্যবহার করা হয়েছে এবং এ ধরনের অস্ত্র ব্যবহারকে দূরে রাখার স্বার্থেই এ সংগঠন গুরুত্বপূর্ণ ভূমিকা পালন করছে।


title: ইউটিসি+০০:৩০

text: ইউটিসি+০০:৩০ হল একটি সময় অঞ্চল, যা ইউটিসি থেকে ৩০ মিনিট এগিয়ে।


title: ইউটিসি+০০:৩০

text: ইউটিসি +০০:৩০ ব্রিটিশ রাজকীয় পরিবারে ব্যবহৃত হয়েছিল, এবং এটি সানড্রিংহ্যাম সময় হিসাবে পরিচিত। এটির ব্যবহার ১৯৩৬ সালে বন্ধ করা হয়।


title: ইউটিসি+০০:৩০

text: এটি ১৮৯৪ প্রর্যন্ত কেন্দ্রীয় ইউরোপীয় সময় গ্রহণ করার আগ পর্যন্ত সুইজারল্যান্ডে (বেরনেসে সময়) ব্যবহার করা হয়।


title: অকালবোধন

text: অকালবোধন হল শারদীয়া দুর্গাপূজার প্রারম্ভিক অনুষ্ঠান। হিন্দু পঞ্জিকা অনুসারে, আশ্বিন মাসের কৃষ্ণপক্ষের নবমী তিথি অথবা শুক্লপক্ষের ষষ্ঠী তিথিতে হিন্দু দেবী দুর্গার পূজারম্ভের প্রাক্কালে এই অনুষ্ঠান আয়োজিত হয়। হিন্দু বিশ্বাস অনুসারে, শরৎকাল দেবলোকের রাত্রি দক্ষিণায়নের অন্তর্গত। তাই এই সময় দেবপূজা করতে হলে, আগে দেবতার বোধন (জাগরণ) করতে হয়। একাধিক পুরাণ ও অন্যান্য হিন্দু ধর্মগ্রন্থে উল্লিখিত হয়েছে যে, রাবণ বধের পূর্বে রাম (মতান্তরে ব্রহ্মা) দেবী দুর্গার কাছে আশীর্বাদ প্রার্থনা করে বিল্ববৃক্ষতলে বোধনপূর্বক দুর্গাপূজা করেছিলেন। শরৎকাল দেবপূজার ‘শুদ্ধ সময়’ নয় বলে রাম কর্তৃক দেবী দুর্গার বোধন ‘অকালবোধন’ নামে পরিচিত হয়। উল্লেখ্য, শাস্ত্রমতে বসন্তকাল দুর্গাপূজার প্রশস্ত সময় হলেও, আধুনিক যুগে শারদীয়া দুর্গাপূজাই অধিকতর প্রচলিত।


title: অকালবোধন

text:
সংস্কৃত ‘অকাল’ ও ‘বোধন’ শব্দদুটি বাংলা ভাষায় তৎসম শব্দ হিসেবে গৃহীত হয়েছে। ‘অকাল’ শব্দের অর্থ ‘অসময়, শুভকর্মের অযোগ্য কাল বা অনুপযুক্ত কাল’।। অন্যদিকে ‘বোধন’ শব্দটির অর্থ ‘উদ্বোধন, নিদ্রাভঙ্গকরণ, বা জাগান’ ‘অকালবোধন’ শব্দবন্ধটির অর্থ ‘অসময়ে বোধন বা জাগরণ, (হিন্দু সংস্কারে) অসময়ে দেবী দুর্গার আরাধনা’।। এই প্রসঙ্গে জ্ঞানেন্দ্রমোহন দাস লিখেছেন:
অপরপক্ষে দুর্গাপূজার বিধিসম্মত সময়কাল হল হিন্দু পঞ্জিকা অনুসারে চৈত্র মাস; যে পূজা বাসন্তীপূজা নামে পরিচিত। হিন্দু পুরাণে উল্লিখিত হয়েছে, রাজা সুরথ ও সমাধি বৈশ্য দুর্গাপূজা করেছিলেন বসন্তকালেই। "ব্রহ্মবৈবর্ত পুরাণ" গ্রন্থে রয়েছে, রাজা সুরথ চৈত্র মাসের শুক্লপক্ষের অষ্টমী ও নবমী তিথিতে শাস্ত্রবিধিমতে দেবী দুর্গতিনাশিনীর (দুর্গা) পূজা করেছিলেন। বসন্তকাল উত্তরায়ণের অন্তর্গত। উত্তরায়ণে দেবতারা জাগ্রত থাকেন বলে বাসন্তীপূজায় বোধনের প্রয়োজন হয় না।১. “পূজিতা সুরথেনাদৌ দেবী দুর্গতিনাশিনী।মধুমাসসিতাষ্টম্যাং নবম্যাং বিধিপূর্বকম্।।”, "ব্রহ্মবৈবর্ত পুরাণ", প্রকৃতি খণ্ড, ১/১৪৭


title: পার্বতী

text: পার্বতী (সংস্কৃত: पार्वती) হলেন হিন্দু দেবী দুর্গার একটি রূপ। তিনি শিবের স্ত্রী এবং আদি পরাশক্তির এক পূর্ণ অবতার। অন্যান্য দেবীরা তাঁর অংশ থেকে জাত, বা তাঁর অবতার। পার্বতী মহাশক্তির অংশ। তিনি গৌরী নামেও পরিচিত। পার্বতী শিবের দ্বিতীয়া স্ত্রী। তবে তিনি শিবের প্রথমা স্ত্রী দাক্ষায়ণীরই অবতার। তিনি গণেশ ও কার্তিকের মা। কোনো কোনো সম্প্রদায়ে তাঁকে বিষ্ণুর ভগিনী মনে করা হয়। পার্বতী হিমালয়ের কন্যা। শিবের পাশে তাঁর যে মূর্তি দেখা যায়, সেগুলি দ্বিভূজা। তবে তাঁর একক মূর্তি চতুর্ভূজা, অষ্টভূজা বা দশভূজা হয়; এবং এই মূর্তিতে তাঁকে সিংহবাহিনী রূপে দেখানো হয়। সাধারণত তাঁকে দয়াময়ী দেবীর রূপেই দেখা হয়। তবে তাঁর কয়েকটি ভয়ংকরী মূর্তিও আছে। তাঁর দয়াময়ী মূর্তিগুলি হল কাত্যায়নী, মহাগৌরী, কমলাত্মিকা, ভুবনেশ্বরী ও ললিতা। অন্যদিকে তাঁর ভয়ংকরী রূপগুলি হল দুর্গা, কালী, তারা, চণ্ডী, দশমহাবিদ্যা ইত্যাদি।


title: পার্বতী

text: "পার্বতী" শব্দের অর্থ "পর্বতের কন্যা"। পার্বতী পর্বতের রাজা হিমালয়ের কন্যা বলে তাঁকে পার্বতী বলা হয়। হিমালয়ের কন্যা বলে তাঁর অন্য নাম "শৈলজা", "অদ্রিজা", "নগজা", "শৈলপুত্রী", "হৈমবতী", "গিরিজা" বা "গিরিজাপুত্রী"। কখনও কখনও পার্বতীকে "পবিত্রা"ও বলা হয়; কারণ, তাঁকে অপাপবিদ্ধা ও পবিত্র মনে করা হয়। শিব ও তাঁকে একত্রে শাক্ত সর্বোচ্চ ঈশ্বর আদি পরাশক্তির "সগুণ স্বরূপ" মনে করা হয়।


title: পার্বতী

text: "শ্রীশ্রীচণ্ডী"-তে তাঁর অনেকগুলি নামের উল্লেখ আছে। এগুলির মধ্যে দুর্গা, মহাশক্তি, অম্বিকা, গৌরী, ভৈরবী, কালী, উমা, ললিতা, মাতৃ, মাহেশ্বরী, ভবানী ইত্যাদি উল্লেখযোগ্য। ললিতা সহস্রনাম স্তবে পার্বতীর ১০০০টি নামের উল্লেখ আছে।


title: পার্বতী

text:
পার্বতীর সবচেয়ে বেশি পরিচিত দুটি নাম হল উমা ও অপর্ণা। কয়েকটি প্রাচীন ধর্মগ্রন্থে দাক্ষায়ণীকে উমা বলা হলেও, রামায়ণে পার্বতীকেই উমা বলা হয়েছে। "হরিবংশ"-এ পার্বতীকে প্রথমে "অপর্ণা" বলে, পরে "উমা" বলা হয়েছে। অপর্ণা শব্দের অর্থ, যিনি ঘোর তপস্যা করেছেন। পার্বতীর মা মেনকা তাঁর তপস্যা দেখে বলেছিলেন, "উ মা" (আর না)। সেই থেকে পার্বতীর অপর নাম উমা।
অন্যদিকে পার্বতী একসঙ্গে "গৌরী" (গৌরবর্ণা দেবী) এবং "কালী" বা "শ্যামা" (কৃষ্ণবর্ণা দেবী) নামে অভিহিত হন। কারণ, তিনি শান্ত স্ত্রী উমা। কিন্তু বিপদের সময় ভয়ংকরী কালী দেবীতে রূপান্তরিত হন। এই দুই পরস্পর বিপরীত রূপ পার্বতীর দুই রকম প্রকৃতির কথা নির্দেশ করে। আবার "কামাক্ষ্মী" রূপে তিনি ভক্তির দেবী।


title: পার্বতী

text: ভাদ্র মাসের শুক্লপক্ষের সপ্তমী, অষ্টমী ও নবমী তিথিতে গৌরীপূজা হয়। তাঁকে শস্য ও নারীর রক্ষাকারী দেবী মনে করা হয়। গৌরীপূজাও সাধারণত মেয়েরাই করে। এই উৎসবটি পার্বতীর পূত্র গণেশের পূজার (গণেশ চতুর্থী) সঙ্গে যুক্ত। মহারাষ্ট্র ও কর্ণাটকে গৌরীপূজা খুব জনপ্রিয়। রাজস্থানে গঙ্গৌর উৎসবের সময় গৌরীপূজা হয়। চৈত্র মাসের প্রথম দিন পূজা শুরু হয় এবং ১৮দিন চলে। এই সময় মাটি দিয়ে ঈশ্বর আর গৌরীমূর্তি বানানো হয়। পার্বতী পূজার একটি বিশেষ উৎসব হল নবরাত্রি ও দুর্গাপূজা। এই সময় পার্বতীর সব কটি রূপকে পূজা করা হয়। উত্তর ভারতে নবরাত্রি উৎসবের সময় শৈলপুত্রী, ব্রহ্মচারিণী, চন্দ্রঘণ্টা, কুষ্মাণ্ডা, স্কন্দমাতা, কাত্যায়ানী, কালরাত্রি, মহাগৌরী ও সিদ্ধিদাত্রী - এই নবদুর্গার পূজা হয়।


title: পার্বতী

text: চৈত্র ও বৈশাখ মাসের শুক্লা তৃতীয়ার দিন হয় "গৌরী তৃতীয়া"। হিন্দুরা বিশ্বাস করেন, এই সময় একমাস পার্বতী বাপের বাড়িতে থাকেন। মহারাষ্ট্র ও কর্ণাটকে এই উৎসব খুব জনপ্রিয়। উত্তর ভারতে এই উৎসব ততটা জনপ্রিয় নয়। পশ্চিমবঙ্গে এই উৎসব পালিতই হয় না। এই সময় সধবা মেয়েরা পিরামিড আকৃতির ধাপযুক্ত বেদী তৈরি করে তার উপরে পার্বতীর মূর্তি ও নিচে গয়নাগাটি, অন্যান্য দেবদেবীর মূর্তি ও ছবি ইত্যাদি রাখেন। রাতে প্রার্থনা করা হয়। তামিলনাড়ু ও অন্ধ্রপ্রদেশে দীপাবলির দিন কেতরা গৌরী বৃতাম উৎসব হয়। এইদিন সধবা মেয়েরা সারাদিন উপোষ করেন এবং মিষ্টি বানিয়ে বাড়ির সকলের মঙ্গল্যের জন্য দেবীকে মিষ্টি দিয়ে পূজা করেন।


title: পার্বতী

text: কর্ণাটকের কল্লুর শহরে মুকাম্বিকা দেবী মন্দির হল পার্বতীর একটি বিখ্যাত মন্দির।


title: মার্শাল আইয়ুব

text: মার্শাল আইয়ুব (জন্ম: ৫ ডিসেম্বর, ১৯৮৮) ঢাকায় জন্মগ্রহণকারী বাংলাদেশী ক্রিকেটার। একজন অল-রাউন্ডার হিসেবে তিনি বাংলাদেশ জাতীয় ক্রিকেট দলে খেলছেন। ৯ অক্টোবর, ২০১৩ তারিখে নিউজিল্যান্ড ক্রিকেট দলের বিরুদ্ধে অনুষ্ঠিত ১ম টেস্টে ৬৯তম টেস্ট ক্রিকেটার হিসেবে অভিষেক ঘটে মার্শালের।


title: মার্শাল আইয়ুব

text: ডানহাতি ব্যাটসম্যান ও ডানহাতি লেগ স্পিনার হিসেবে তার মাঠে অবস্থান। ঘরোয়া ক্রিকেটে বর্তমানে তিনি চিটাগং কিংসের পক্ষে বাংলাদেশ প্রিমিয়ার লীগে খেলছেন।


title: মার্শাল আইয়ুব

text: ২০০৫-০৬ মৌসুমে বরিশাল বিভাগীয় ক্রিকেট দলের মাধ্যমে খেলোয়াড়ী জীবন শুরু করেন। ডিসেম্বর, ২০০৫ সালে লিস্ট এ ক্রিকেটে খেলায় খুলনা বিভাগের বিপক্ষে অভিষেক ঘটে তার। একই বছরে ও একই দলের বিরুদ্ধে প্রথম-শ্রেণীর ক্রিকেটে অভিষিক্ত হন তিনি। ২০০৬-০৭ মৌসুমে ঢাকা বিভাগীয় ক্রিকেট দলে চলে যান। এরপর ২০১১ সালে ঢাকা মেট্রোপোলিসে যোগ দেন।


title: মার্শাল আইয়ুব

text: এছাড়াও, বাংলাদেশ এ দলসহ চিটাগং সাইক্লোন্স, খুলনা রয়্যাল বেঙ্গলস দলে খেলেছেন।


title: ইউটিসি+০১:৩০

text: ইউটিসি+০১:৩০ হল একটি সময় অঞ্চল, যা ইউটিসি থেকে ১ ঘণ্টা ৩০ মিনিট এগিয়ে। এটি ব্যবহার আর নেই। এটি বর্তমান দক্ষিণ আফ্রিকার মধ্যে ১৮৯২ থেকে ১৯০৩ পর্যন্ত অরেঞ্জ ফ্রি স্টেট, ট্রান্সভাল এবং কেপ উপনিবেশের তত্কালীন সরকার দ্বারা ব্যবহৃত হয়েছিল। এছাড়াও এই সময়টি সাবেক জার্মান দক্ষিণ-পশ্চিম আফ্রিকা দ্বারা সংক্ষিপ্ত সময়ের জন্য ব্যবহৃত হয়েছিল (বর্তমান নামিবিয়া)।


title: ২০১৩ নোবেল শান্তি পুরস্কার

text: ২০১৩ নোবেল শান্তি পুরস্কার () নেদারল্যান্ডের হেগ শহরে অবস্থিত ও ১৯৯৭ সালে প্রতিষ্ঠিত স্বাধীন প্রতিষ্ঠান আন্তর্জাতিক রাসায়নিক অস্ত্র নিরস্ত্রীকরণ সংস্থাকে প্রদান করা হয়। রাসায়নিক অস্ত্র ব্যবহারে নিরুৎসাহিতকরণ ও বিস্তার রোধে প্রাণান্তকর চেষ্টায় সম্পৃক্ত থাকায় এ সংস্থাকে বৈশ্বিক স্বীকৃতি দেয়া হয়। পুরস্কার ঘোষণায় বলা হয় যে, আন্তর্জাতিক আইনে রাসায়নিক অস্ত্র ট্যাবু হিসেবে ব্যবহৃত হচ্ছে। সিরিয়ায় সাম্প্রতিককালের ঘটনায় রাসায়নিক অস্ত্রের আবারো ব্যবহার করা হয়েছে এবং এ ধরনের অস্ত্র ব্যবহারকে দূরে রাখার স্বার্থেই এ সংগঠনের প্রয়োজনীয়তা রয়েছে ও এ সংস্থাটি গুরুত্বপূর্ণ ভূমিকা পালন করছে।


title: ২০১৩ নোবেল শান্তি পুরস্কার

text: আন্তর্জাতিক রাসায়নিক অস্ত্র নিরস্ত্রীকরণ সংস্থার প্রধান ও বর্তমান মহা-পরিচালক আহমেত ওজুমকু প্রতিবেদকদেরকে বলেছেন যে, তিনি আশা করেন - এ পুরস্কার প্রাপ্তির ফলে সংস্থার কর্মকাণ্ডগুলোর ফলে সিরিয়ায় শান্তি ফিরিয়ে নিয়ে আসবে ও সাধারণ নাগরিকদের দুঃখ-দুর্দশা লাঘব হবে।


title: ২০১৩ নোবেল শান্তি পুরস্কার

text: জাতিসংঘের মহাসচিব বান কি মুন আন্তর্জাতিক রাসায়নিক অস্ত্র নিরস্ত্রীকরণ সংস্থাকে নোবেল শান্তি পুরস্কার প্রদান করায় সংস্থার কর্মকাণ্ডকে অভিনন্দন জানিয়েছেন।


title: ২০১৩ নোবেল শান্তি পুরস্কার

text: লন্ডনভিত্তিক সিরীয় বিরোধী কর্মীর উদ্বৃতি দিয়ে ইউএসএ টুডে জানিয়েছে, সিরীয় জনগোষ্ঠী এ পুরস্কার উদযাপন করবে কি-না তা নিয়ে সন্দেহ রয়েছে। একইভাবে, সিরীয় জাতীয়তাবাদী জোটের এক মুখপত্র এ পুরস্কারকে ব্যাঙ্গাত্মকপূর্ণ বলে মন্তব্য করেন।


title: ২০১৩ নোবেল শান্তি পুরস্কার

text: পাকিস্তানের সাবেক ক্রিকেটার ও বিশিষ্ট রাজনীতিবিদ ইমরান খান বলেছেন, মার্কিন যুক্তরাষ্ট্র ও রাশিয়ার উচিত তাদের নিজেদের মজুতকৃত রাসায়নিক অস্ত্র ধ্বংস করা। এর পরিবর্তে নোবেল শান্তি পুরস্কারের জন্য মনোনীত মালালা ইউসুফজাইকে পুরস্কৃত করলে তা পাকিস্তানের জন্য গর্বের প্রতীক হতো।


title: ইন্দ্রদীপ দাশগুপ্ত

text: ইন্দ্রদীপ দাশগুপ্ত একজন বিখ্যাত ভারতীয় বাংলা চলচ্চিত্রের সঙ্গীত পরিচালক। তিনি ১৭ই জানুয়ারি, ১৯৭৩-এ জন্মগ্রহণ করেন।


title: ইন্দ্রদীপ দাশগুপ্ত

text: তিনি "কানামাছি" চলচ্চিত্রের "মন বাওয়ারে" গানটিই শুধু পরিচালনা করেন। এছাড়া "বোঝেনা সে বোঝেনা" চলচ্চিত্রে তিনি ব্যাকগ্রাউন্ড সঙ্গীত দিয়েছেন।


title: জিৎ গাঙ্গুলী

text: জিৎ গাঙ্গুলী ভারতের একজন বিখ্যাত সংগীত পরিচালক এবং গায়ক। তিনি শুধু বাংলায়ই নয়, হিন্দিতেও সংগীত পরিচালনা করেছেন। মুম্বইয়ের একটি সংষ্কৃতিমনা পরিবারে জন্মগ্রহণ করেন তিনি। মাত্র ৩ বছর বয়সে সংগীতের দুনিয়ায় প্রবেশের ইচ্ছা জাগ্রত হয়েছিল তার মনে। কলকাতার বিখ্যাত সংগীতজ্ঞ ব্যক্তি কলি গাঙ্গুলীর নিকট তিনি উপমহাদেশীয় সংগীত সংগীত শেখেন। কলি গাঙ্গুলীই তার পিতা এবং 'গুরু'। পক্ষান্তরে তিনি কার্লটন কিটোর নিকট পাশ্চাত্য সংগীত শেখেন। সংগীতের এই দুই ধারায় পারদর্শী হয়ে তিনি বলিউড এবং টলিউডে অনবদ্য কিছু সংগীত পরিচালনা করেন।


title: জিৎ গাঙ্গুলী

text: সঞ্জয় গান্ধী "তেরে লিয়ে" চলচ্চিত্রের জন্য তাকে এবং প্রীতমকে সংগীত পরিচালনার দায়িত্ব দেন। এরপর যশরাজ ফিল্মস-এর অধীনে "মেরে ইয়ার কি শাদি হ্যায়" চলচ্চিত্রেও এই জুটি সংগীত পরিচালনার দায়িত্ব পায়। সঞ্জয় গান্ধী এই চলচ্চিত্রের পরিচালক ছিলেন।


title: জিৎ গাঙ্গুলী

text: এরপর তিনি বহু চলচ্চিত্র, ধারাবাহিক এবং অন্যান্য জায়গায় সংগীত পরিচালনা করেন। বর্তমানে তিনি অন্যতম সেরা সংগীত পরিচালক। হিন্দিতে "আশিকি ২" চলচ্চিত্রের গানগুলি অত্যন্ত জনপ্রিয় হয়। এছাড়া বাংলা চলচ্চিত্রে তিনি "সেদিন দেখা হয়েছিল", "চ্যালেঞ্জ", "চ্যালেঞ্জ ২", "আওয়ারা", "রংবাজ" সহ বেশকয়েকটি চলচ্চিত্রে দুর্দান্ত জনপ্রিয় কিছু গান নির্মাণ করেন।


title: জিৎ গাঙ্গুলী

text: বাংলার অন্যতম সেরা সঙ্গীত পরিচালক জিৎ গাঙ্গুলী সম্পর্কে অনেকেই বলে থাকেন, তিনি নিজের সেরা গানগুলো নিজেই গেয়ে থাকেন। তবে তিনি নিজে তা অস্বীকার করেন।


title: তায়েব সালিহ

text: তায়েব সালিহ () (জন্ম: ১২ই জুলাই, ১৯২৯ - মৃত্যু: ১৮ই ফেব্রুয়ারি, ২০০৯) সুদানের একজন সাহিত্যিক ছিলেন।


title: তায়েব সালিহ

text: তায়েব সালেহ-এর জন্ম উত্তর সুদানের কারমকল নামক স্থানে ১৯২৯ সালের ১২ জুলাই। তাঁর পিতা এবং তাঁর পূর্ববর্তী পুরুষেরা ছিলেন পেশায় কৃষক। এবং একই সংগে ধর্মীয় বিষয়ে শিক্ষক বাবার ইচ্ছা ছিল তায়েব সালেহ অনুরূপ কৃষক হবেন এবং গ্রামীণ মাদ্রাসায় শিক্ষকতা করবেন। কিন্তু তিনি পৌঁছলেন বাবার আকাঙ্ক্ষার অনেক ঊর্ধ্বে। খার্তুম বিশ্ববিদ্যালয়ে লেখাপড়া শেষে তিনি ব্রিটেনেও একাধিক বিশ্ববিদ্যালয়ে উচ্চশিক্ষা সংক্রান্ত কাজ করেছেন। পরে তিনি বিবিসি নাটক প্রোগ্রামের আরবি বিভাগের প্রধান হিসেবে কাজ করেন।


title: তায়েব সালিহ

text: তাঁর লেখালেখি জীবন শুরু হয় ১৯৫৩ সালে। তবে তাঁর প্রথম বই ‘দ্য ওয়েডিং অব জেইন এন্ড আদার স্টোরিজ’ প্রকাশিত হয় ১৯৬৮ সালে। তাঁর বহুল পঠিত ও বহুল আলোচিত উপন্যাস ‘সিজন অফ মাইগ্রেশন টু দ্য নর্থ’ প্রকাশিত হয় ১৯৬৯ সালে যা প্রকাশিত হবার পরপরই অনূদিত হয় ৩০টিরও বেশি ভাষায়। মূলত এই উপন্যাসের মাধ্যমেই তিনি আরোহণ করেন খ্যাতির স্বর্ণশিখরে। ২০০১ সালে ‘আরব লিটারারি সোসাইটি’ এই উপন্যাসকে আখ্যায়িত করে ‘বিশ শতকের সর্বাধিক গুরুত্বপূর্ণ উপন্যাস’ হিসেবে। শুধু তাই নয়, ২০০২ সালে ‘নরওয়েজিয়ান বুকস্ ক্লাব’ কর্তৃক প্রকাশিত ‘বিশ শতকের ১০০টি সেরা উপন্যাস’ এর তালিকাতেও স্থান করে নেয় তায়েব সালেহ’র ‘সিজন অফ মাইগ্রেশন টু দ্য নর্থ’। তার ছোটগল্প ‘দ্য ওয়েডিং অব জেইন’ অবলম্বনে নির্মিত চলচিত্র ১৯৭৬ সালে লাভ করে ‘কান ফিল্ম ফেস্টিভাল অ্যাওয়ার্ড’। তায়েব সালেহ’র উল্লেখযোগ্য কয়েকটি ছোটগল্প হল: দোমা ওয়াদ হামাদ, দাও আল বাইয়াত, সিপ্রিয়েট ম্যান এবং বন্দরশাহ। তায়েব সালেহ’র মুত্যু ২০০৯ সালের ১৮ ফেব্রুয়ারি লন্ডনে।


title: কেন্দ্রীয় পর্যবেক্ষণ ব্যবস্থা

text: কেন্দ্রীয় পর্যবেক্ষণ ব্যবস্থা বা সংক্ষেপে সি·এম·এস () জনসাধারণের উপর গোপনে নজরদারী চালানো ও তথ্য সংগ্রহ করার জন্য একটি প্রোগ্রাম। এটি ভারতের কেন্দ্রীয় সরকারের অধিনস্থ "সেন্টার ফর ডেভলোপমেন্ট অফ টেলিম্যাটিক্স" () দ্বারা স্থাপিত এবং "টেলিকম এনফোর্সমেন্ট রিসোর্স এন্ড মনিটারিং" () দ্বারা পরিচালিত হয়।


title: শাশ্বত চট্টোপাধ্যায়

text: শাশ্বত চট্টোপাধ্যায় (অপু নামে সমধিক পরিচিত) ভারতীয় বাংলা চলচ্চিত্র এবং টেলিভিশনের একজন উজ্জ্বল তারকা। তার পিতা বিখ্যাত অভিনেতা শুভেন্দু চট্টোপাধ্যায়। তিনি সমরেশ মজুমদারের "কালপুরুষ" উপন্যাসের ওপর ভিত্তি করে শৈবাল মিত্র কর্তৃক নির্মিত ধারাবাহিকে অভিনয়ের মাধ্যমে এ জগতে প্রবেশ করেন। সন্দীপ রায়ের পরিচালনায় ফেলুদা ধারাবাহিকে তিনি "তপেশ" চরিত্রে অভিনয়ের মাধ্যমে বিখ্যাত হন। ২০১২ সালে মুক্তিপ্রাপ্ত সুজয় ঘোষের বিখ্যাত চলচ্চিত্র "কাহানি"র মাধ্যমে তিনি খ্যাতির শিখরে আরোহণ করেন। এতে তিনি খুনী 'বব বিশ্বাস'-এর চরিত্রে অভিনয় করেন। এই চলচ্চিত্রে তার অভিনয় "মোগাম্বো" এবং "গব্বর সিং"-এর সাথে তুলনা করা হয়। এতে অভিনয়ের ফলে তিনি "আন্তর্জাতিক ভারতীয় চলচ্চিত্র আকাদেমি পুরষ্কার" (আইআইএফএ)-এর জন্য মনোনিত হন (খলনায়ক হিসেবে)। "মেঘে ঢাকা তারা" চলচ্চিত্রে তার অভিনয় সর্বত্র প্রশংসিত হয়। এখানে তিনি ঋত্বিক ঘটকের চরিত্রে অভিনয় করেন। এটি বর্তমান সময়ের অন্যতম প্রশংসিত ছবি।


title: শাশ্বত চট্টোপাধ্যায়

text: শাশ্বত ১৯শে ডিসেম্বর, ১৯৭০ সালে জন্মগ্রহন করেন। শৈশব থেকেই তিনি থিয়েটার এবং অন্যান্য অভিনয় দেখতে পছন্দ করতেন। তিনি আয়নার সামনে অভিনয়ও করতেন। পিতা শুভেন্দু চট্টোপাধ্যায় কখনোই শাশ্বতকে কোন বিষয়ে চাপ দেননি। তিনি নিজেই অভিনয়কে পেশা হিসেবে নির্বাচন করেন।


title: শাশ্বত চট্টোপাধ্যায়

text: শাশ্বত কলকাতায় বাস করেন। তিনি স্কুলশিক্ষিকা মহুয়াকে বিয়ে করেন। এই দম্পতির এক কন্যা রয়েছে।


title: শাশ্বত চট্টোপাধ্যায়

text: তিনি শৈবাল মিত্রের ধারাবাহিকে অভিনয়ের মাধ্যমে এই ভুবনে প্রবেশ করেন। সন্দীপ রায়ের ফেলুদায় "তোপসে"র চরিত্রে অভিনয়ের মাধ্যমে তিনি জনপ্রিয়তা লাভ করেন। ধীরে ধীরে তিনি আরো জনপ্রিয় হয়ে উঠতে থাকেন। ২০১২ সালে মুক্তিপ্রাপ্ত তুমুল জনপ্রিয় চলচ্চিত্র "কাহানিতে" অভিনয় করে তিনি সারা ভারত জুড়ে বিখ্যাত হন। এখানে তার বিপরীতে অভিনয় করেন বিদ্যা বালান। এই চলচ্চিত্রে তিনি ঠান্ডা মাথার খুনীর চরিত্রে অভিনয় করেন। "বব বিশ্বাস" নামক এই চরিত্র সম্পর্কে তিনি বলেনঃ


title: শাশ্বত চট্টোপাধ্যায়

text: এই চরিত্রটি ফেসবুক এবং টুইটারেও জনপ্রিয় হয়। ববের চরিত্রকে মাথায় রেখে একটি উপন্যাসও তৈরি হচ্ছে।


title: শাশ্বত চট্টোপাধ্যায়

text: ১৪ই জুন, ২০১৩ সালে মুক্তিপ্রাপ্ত চলচ্চিত্র মেঘে ঢাকা তারা অত্যন্ত বিখ্যাত হয়। কমলেশ্বর বন্দ্যোপাধ্যায়-এর পরিচালনায় এই চলচ্চিত্রে তিনি বিখ্যাত পরিচালক ঋত্বিক ঘটকের চরিত্রে অভিনয় করেন। এই চলচ্চিত্রে তৎকালীন সমাজের সামাজিক-রাজনৈতিক বিভিন্ন ব্যাপার অত্যন্ত নিপুণভাবে তুলে ধরা হয়েছে। এতে তিনি "নীলকন্ঠ বাগচী"র চরিত্রে (মুখ্য চরিত্র) অভিনয় করেন। তিনি এই চরিত্রে নিজেকে সাবলীলভাবে উপস্থাপনের উদ্দেশ্যে তাঁর অনেক চলচ্চিত্র এবং প্রামাণ্যচিত্র দেখেছেন। একটি ইন্টারভিউয়ে তিনি বলেন যে এই চরিত্রে অভিনয়ের জন্য তিনি এত পরিশ্রম করেছিলেন যে নিজের স্ত্রীর সাথেও কথা বলতে অসুবিধায় পড়তেন।


title: মিল্লি গেজেট

text: মিল্লি গেজেট (সংক্ষেপে এম.জি) হল ভারতের একটি পাক্ষিক ইংরেজি সংবাদপত্র যা নিজেকে "ভারতীয় মুসলিমদের অগ্রণী ইংরেজী সংবাদপত্র" হিসাবে পরিচয় দেয়। এটি সাধারণত মুসলিমদের সঙ্গে সম্পর্কিত বিশ্বের খবর, বিশেষত ভারতীয় মুসলিমদের বিষয়ে খবর প্রদান করে।


title: মিল্লি গেজেট

text: মিল্লি গেজেটে ২০০০ সালে জানুয়ারীতে চালু করা হয়েছিল এবং তার ইন্টারনেট সংস্করণ ২০০৮ সালে চালু করা হয়। নিলোফার সোহরাওয়ার্দীর 'স্পিকিং আউট' কলাম এবং ইউসুফ এর কার্টুন এম.জির জন্য বিষেশ সংযুক্তি।


title: মিল্লি গেজেট

text: দ্যা গার্ডিয়ান, মিল্লি গেজেটের বর্ননা করতে গিয়ে লিখেছে যে, "একটি সংবাদপত্র যা ভারতের ১৪০ মিলিয়ন মুসলিমদের মধ্যে ব্যাপিত।" এবং "ভারতীয় মুসলমানদের জন্য একটি প্রভাবশালী সংবাদপত্র"।


title: মিল্লি গেজেট

text: এটি প্রথম সারির মিডিয়া থেকে ব্রাত্য থাকার সত্তেও একটি বিকল্প মিডিয়া হিসেবে গণ্য করা হয় ও প্রায়ই প্রথম সারির সংবাদপত্র দ্বারা উদ্ধৃত হয় যেমন দ্য হিন্দু, , দি ইন্ডিয়ান এক্সপ্রেস, ইত্যাদি।


title: মিল্লি গেজেট

text: এটির ১-১৫ জানুয়ারি ২০১০ সংস্করণের মধ্য দিয়ে মিল্লি গেজেট তার প্রকাশনার ১০ বছর সম্পন্ন করেছে এবং এখনও একই অবস্থান থেকে প্রকাশনা অব্যাহত রেখেছে।


title: নুসরাত জাহান

text: নুসরাত জাহান (জন্ম: ৮ জানুয়ারি, ১৯৯০) একজন ভারতীয় বাংলা চলচ্চিত্র অভিনেত্রী। তাঁর প্রথম অভিনীত চলচ্চিত্র রাজ চক্রবর্তীর পরিচালনায় "শত্রু"। এই চলচ্চিত্রে তিনি জিতের বিপরীতে অভিনয় করেন। এই ছবিটি এসকে মুভিজের ব্যানারে মুক্তি পায়। এরপর তিনি "খোকা 8২০", "খিলাড়ি" চলচ্চিত্রে অভিনয় করেছেন। প্রতিটি ছবিই এসকে মুভিজের ব্যানারে মুক্তি পায়। এরমধ্যে রাজিব বিশ্বাস পরিচালিত সুপারস্টার অভিনেতা দেবের বিপরীতে অভিনীত "খোকা ৪২০" চলচ্চিত্রটি অত্যন্ত জনপ্রিয় হয়। এই ছবিতে আরো ছিলেন শুভশ্রী গাঙ্গুলী।


title: নুসরাত জাহান

text: ৮ই জানুয়ারি, ১৯৯০ সালে একটি মুসলিম পরিবারে তিনি জন্মগ্রহণ করেন। তার মা-ও একজন অভিনেত্রী ছিলেন। প্রথম ছবি "শত্রু"র পরেই তার ভক্তসংখ্যা প্রমাণ করে, ভবিষ্যতে সে অভিনয় জগতকে কাঁপাতে সক্ষম। তার একটি ছোটবোন রয়েছে। বর্তমানে তিনি দক্ষিণ কলকাতায় তার পরিবারসহ বাস করছেন। তিনি 'কুইন অব দ্য মিশন স্কুল'-এ স্কুলজীবন সমাপ্ত করেন এবং 'ভবানীপুর কলেজ, কলকাতা' হতে বি কম ডিগ্রি লাভ করেন। তার ফুফু তারিন জাহান ছিলেন বাংলাদেশী অভিনেত্রী।


title: নুসরাত জাহান

text: ২০১০ সালে "ফেয়ার ওয়ান মিস কলকাতা" নামক একটি সৌন্দর্য প্রতিযোগীতায় বিজয়ী হন। তার সৌন্দর্যের কারণে তিনি মডেলিং-এ সুযোগ পান। এরপর তিনি জিতে্‌র বিপরীতে এবং রাজ চক্রবর্তীর পরিচালনায় "শত্রু" চলচ্চিত্রে অভিনয় করে পশ্চিম বাংলায় সুপরিচিত হন। এর প্রায় দুই বছর পর মুক্তি পায় দেবের বিপরীতে এবং রাজিব বিশ্বাস পরিচালিত তার দ্বিতীয় ছবিঃ "খোকা ৪২০"। এই চলচ্চিত্রটি অত্যধিক জনপ্রিয়তা তাকে সাফল্যের অন্যতম শিখরে নিয়ে যায়। এরপর মুক্তি পায় অঙ্কুশ হাজরার বিপরীতে "খিলাড়ি" ছবিটি। তিনটি ছবিতেই এসকে মুভিজ প্রযোজনা করে। নুসরাত জাহান একের পর এক ব্লকবাস্টার দর্শকদের উপহার দিয়ে গেছেন।


title: টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা

text: যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে "ফাইভ-ফর" বা "ফিফার" নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২৩ নভেম্বর, ২০১৮ তারিখ পর্যন্ত টেস্ট ক্রিকেট অভিষেকে বিশ্বের ১৫৩জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারের সংখ্যা আটজন। বাংলাদেশী বোলারদের মধ্যে সর্বশেষ এ অর্জনের দাবীদার হচ্ছেন নাঈম হাসান।


title: টেস্ট ক্রিকেটে হ্যাট্রিকের তালিকা

text: ক্রিকেট খেলায় যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত পায়। টেস্ট ক্রিকেট খেলায় এটি একটি অন্যতম সম্পর্কযুক্ত বিষয়, কিন্তু বিরল ঘটনা হিসেবে বিবেচ্য। ১৭ আগস্ট, ২০১৭ তারিখ পর্যন্ত অনুষ্ঠিত ২,২৭০টি টেস্ট ক্রিকেটে মাত্র ৪৩বার হ্যাট্রিকের ঘটনা ঘটেছে। দশটি টেস্টখেলুড়ে দেশের কমপক্ষে একজন বোলার টেস্ট হ্যাট্রিক লাভের মর্যাদা লাভ করেছেন।


title: টেস্ট ক্রিকেটে হ্যাট্রিকের তালিকা

text: প্রথম টেস্ট হ্যাট্রিকটি করেছেন - অস্ট্রেলীয় পেস বোলার ফ্রেড স্পফোর্থ। তিনি মেলবোর্ন ক্রিকেট গ্রাউন্ডে ২ জানুয়ারি, ১৮৭৯ তারিখে অনুষ্ঠিত ৩য় টেস্টে ইংল্যান্ড দলের বিপক্ষে এ কীর্তিগাঁথাটি সৃষ্টি করেছিলেন। সাম্প্রতিককালের সর্বশেষ হ্যাট্রিকের ঘটনাটি ঘটে ইংল্যান্ড-দক্ষিণ আফ্রিকার মধ্যকার খেলায়। ৩১ জুলাই, ২০১৭ তারিখে ইংরেজ অফ স্পিনার মঈন আলী এ কৃতিত্বের অধিকারী হন।


title: টেস্ট ক্রিকেটে হ্যাট্রিকের তালিকা

text: ইংল্যান্ডের টেস্ট ক্রিকেটার স্টুয়ার্ট ব্রড ২০১১ সালে নটিংহামে ভারতীয় দলের বিপক্ষে তার ১ম হ্যাট্রিক করার পর প্রথম ইংরেজ বোলাররূপে ২য় হ্যাট্রিক করেন। এরফলে তিনি ২য় হ্যাট্রিক লাভকারী চার বোলারের একজন হিসেবে পরিগণিত হলেন।


title: টেস্ট ক্রিকেটে হ্যাট্রিকের তালিকা

text: তিনজন খেলোয়াড় টেস্ট ক্রিকেট অভিষেকেই হ্যাট্রিক করার বিরল কৃতিত্ব স্থাপন করেন। ১৯৩০ সালে ইংল্যান্ডের মরিস অলম, ১৯৭৬ সালে পিটার পেথেরিক এবং ১৯৯৪ সালে অস্ট্রেলিয়ার ড্যামিয়েন ফ্লেমিং অভিষেক টেস্টে হ্যাট্রিক করেছিলেন। জিওফ গ্রিফিন হ্যাট্রিক করলেও পুরো টেস্ট জীবনে মাত্র আট উইকেট লাভ করেছিলেন। হ্যাট্রিক লাভের পর গ্রিফিন পুণঃপুণঃ থ্রোয়িং করলে আম্পায়ার তাঁকে বল নিষিদ্ধ ঘোষণা করেন। এরফলে টেস্টে তিনি আর কখনও বোলিং করেননি গ্রিফিন। একমাত্র বোলাররূপে পিটার সিডল নিজের জন্মদিনে হ্যাট্রিক করেছিলেন।


title: টেস্ট ক্রিকেটে হ্যাট্রিকের তালিকা

text: বাংলাদেশের অল-রাউন্ডার সোহাগ গাজী নিউজিল্যান্ডের বিপক্ষে ১৩ অক্টোবর, ২০১৩ তারিখে এ বিরল কৃতিত্বের অন্যতম অংশীদার হন। বাংলাদেশী ক্রিকেট খেলোয়াড়দের মধ্যে অলোক কাপালি’র পর বাংলাদেশের টেস্ট ক্রিকেট ইতিহাসে দ্বিতীয় হ্যাট্রিক লাভ করেন তিনি। এছাড়াও, টেস্ট ক্রিকেটের ইতিহাসে প্রথম খেলোয়াড় হিসেবে নিউজিল্যান্ডের বিপক্ষে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্ট সোহাগ গাজী হ্যাট্রিকসহ ৬ উইকেট ও সেঞ্চুরি করে বিশ্বরেকর্ড গড়েন। তিনি ধারাবাহিকভাবে কোরে অ্যান্ডারসন, বিজে ওয়াটলিং এবং ডগ ব্রেসওয়েলকে আউট করে এ বিরল নজির স্থাপন করেন।


title: টেস্ট ক্রিকেটে হ্যাট্রিকের তালিকা

text: বোলার কর্তৃক একই টেস্ট ম্যাচের দুই ইনিংসে দুইটি হ্যাট্রিক লাভের ঘটনা ঘটেছে মাত্র একবার। অস্ট্রেলীয় লেগ স্পিনার জিমি ম্যাথুজ ২৮ মে, ১৯১২ তারিখে ওল্ড ট্রাফোর্ডে অনুষ্ঠিত ত্রি-দেশীয় প্রতিযোগিতায় দক্ষিণ আফ্রিকার বিপক্ষে এ অসম্ভব কীর্তিগাঁথা রচনা করেছিলেন। উভয় হ্যাট্রিকই পূর্ণ করেন দক্ষিণ আফ্রিকার টমি ওয়ার্ডকে আউট করার মাধ্যমে।


title: টেস্ট ক্রিকেটে হ্যাট্রিকের তালিকা

text: অস্ট্রেলীয় বোলার মার্ভ হিউজ হচ্ছেন একমাত্র বোলার যিনি একটি হ্যাট্রিক সম্পন্ন করতে তিন ওভারের ছোঁয়া লাগিয়েছেন। প্রথম উইকেট পান ওভারের শেষ বলে। পরবর্তী ওভারের প্রথম বলে ব্যাটসম্যানকে আউট করলে প্রতিপক্ষ ওয়েস্ট ইন্ডিজের ইনিংসের সমাপ্তি ঘটে। এরপর ওয়েস্ট ইন্ডিজের উদ্বোধনী ব্যাটসম্যানকে আউট করে তাঁর কাঙ্খিত হ্যাট্রিক পূর্ণ করেন।


title: টেস্ট ক্রিকেটে হ্যাট্রিকের তালিকা

text: ১৯৭০ সালে ইংল্যান্ডে অনুষ্ঠিত বিশ্ব একাদশের পক্ষ হয়ে পাঁচ খেলার সিরিজে অংশগ্রহণ করেন দক্ষিণ আফ্রিকান এডি বার্লো। তন্মধ্যে, হেডিংলিতে অনুষ্ঠিত চতুর্থ খেলায় ইংল্যান্ডের বিপক্ষে তিনি তৎকালীন ১৭তম হ্যাট্রিক করেন। পাঁচ বলে প্রথম তিন উইকেটসহ চারজন ব্যাটসম্যানকে আউট করেন। শুরুতে এ সিরিজের খেলাগুলোকে টেস্ট ম্যাচ হিসেবে গণ্য করা হলেও পরবর্তীকালে এ মর্যাদা প্রত্যাহার করা হয়েছিল।


title: টেস্ট ক্রিকেটে হ্যাট্রিকের তালিকা

text: ৬ জানুয়ারি, ২০১৮ তারিখ পর্যন্ত ইংল্যান্ড ও অস্ট্রেলিয়ার বোলারগণ যৌথভাবে ৪৩টি টেস্ট ক্রিকেটের হ্যাট্রিকের মধ্যে ২৫টি হ্যাট্রিক লাভ করেন। শতাংশের হিসেবে তা দাঁড়ায় ৫৮.১৪%।


title: সৈয়দ মনজুরুল ইসলাম

text: সৈয়দ মনজুরুল ইসলাম (জন্মঃ ১৮ জানুয়ারি ১৯৫১) বাংলাদেশের একজন সাহিত্যসমালোচক, ও কথাসাহিত্যিক। ১৯৯৬ খ্রিস্টাব্দে তাঁকে বাংলা একাডেমি পুরস্কার প্রদান করা হয়। মাইকেল মধুসূদন দত্ত, কাজী নজরুল ইসলাম, শামসুর রহমানের উপর তাঁর উল্লেখযোগ্য গবেষণা কর্ম রয়েছে।


title: সৈয়দ মনজুরুল ইসলাম

text: তিনি সিলেট শহরে জন্মগ্রহণ করেন। তার পিতার নাম সৈয়দ আমীরুল ইসলাম এবং মাতা রাবেয়া খাতুন। তিনি সিলেট সরকারি পাইলট উচ্চ বিদ্যালয় থেকে ১৯৬৬ খ্রিস্টাব্দে মাধ্যমিক পাশ করেন। উচ্চ মাধ্যমিক পাস করেন সিলেট এমসি কলেজ থেকে ১৯৬৮ খ্রিস্টাব্দে । ঢাকা বিশ্ববিদ্যালয় থেকে স্নাতক ও স্নাতকোত্তর করেন ১৯৭১ ও ১৯৭২ সালে। ১৯৮১ খ্রিস্টাব্দে কানাডার কুইন্স বিশ্ববিদ্যালয় থেকে ইয়েটস-এর কবিতায় ইমানুয়েল সুইডেনবার্গের দর্শনের প্রভাব বিষয়ে পিএইচডি করেন।


title: সৈয়দ মনজুরুল ইসলাম

text: পেশাগত জীবনে সৈয়দ মনজুরুল ইসলাম ঢাকা বিশ্ববিদ্যালয়ের ইংরেজি বিভাগে অধ্যাপনা করেছেন। ঢাকা বিশ্ববিদ্যালয় থেকে অবসরের পর তিনি ইউনিভার্সিটি অফ লিবারেল আর্টস বাংলাদেশে যোগ দিয়েছেন ।


title: সৈয়দ মনজুরুল ইসলাম

text: তাঁর কয়েকটি গ্রন্থের নাম হলো :


title: অঙ্কুশ হাজরা

text: অঙ্কুশ হাজরা ভারতীয় বাংলা চলচ্চিত্র অভিনেতা। বর্তমানে তিনি টলিউডের অন্যতম জনপ্রিয় নায়ক। ২০১০ সালে মুক্তিপ্রাপ্ত তার প্রথম ছবি "কেল্লাফতে"। এখানে তিনি নায়িকা রুপশ্রীর বিপরীতে অভিনয় করেন। যদিও এই ছবিটি গড়পড়তা হিট হয়েছিল, কিন্তু এখানে তার অভিনয় সবার দৃষ্টি আকর্ষণ করে। এর পর-পরই মুক্তি পায় এসকে মুভিজের ব্যানারে তার দ্বিতীয় ছবি "ইডিয়ট"। এতে তিনি বিখ্যাত অভিনেত্রী শ্রাবন্তীর বিপরীতে অভিনয় করেন। তার চতুর্থ ছবি "খিলাড়ি" ২০১৩ সালের দুর্গা পূজায় মুক্তি পেয়ছিল। এতে তিনি নুসরাত জাহানের বিপরীতে অভিনয় করেন।


title: অঙ্কুশ হাজরা

text: অঙ্কুশ পশ্চিমবঙ্গের বর্ধমান জেলার বাদামতলায় ১৪ই ফেব্রুয়ারি, ১৯৮৯ সালে জন্মগ্রহণ করেন। তিনি হলি রক স্কুল এবং ইস্ট-ওয়েস্ট মডেল স্কুলে পড়াশোনা করেন। এ দুটি স্কুলই বর্ধমান জেলার শহরতলিতে অবস্থিত। তিনি দুর্গাপুরে তড়িৎ প্রকৌশল বিভাগে পড়ার সুযোগ পেলেও তার আসল ইচ্ছে ছিল অভিনেতা হওয়া। তাই তিনি কলকাতাতে চলে আসেন এবং সেখানেই বসবাস শুরু করে। বর্তমানে অভিনয় ছাড়াও তিনি কলকাতায় অবস্থিত দ্য হেরিটেজ একাডেমিতে বিবিএ পড়েছেন। তিনি বিখ্যাত কোরিওগ্রাফার বাবা যাদবের নিকট নাচ শিখেছেন।তিনি টেলি অভিনেত্রী ঐন্দ্রিলা সেনকে বিয়ে করেন৷


title: অঙ্কুশ হাজরা

text: অঙ্কুশ রোমান্টিক-কমেডি ছবি "কেল্লাফতে"তে অভিনয়ের মাধ্যমে সবার চোখে পড়েন। প্রিন্স এন্টারটেইনমেট পি৪-এর ব্যানারে পীযূষ সাহার পরিচালনায় মুক্তিপাওয়া এই ছবিটি মোটামুটি হিট হলেও এই চলচ্চিত্রে অঙ্কুশের অভিনয় সবার চোখে পড়ে। নব অভিনেত্রী রুপশ্রীর বিপরীতে এই চলচ্চিত্রের প্রচারণা ছিল অনেক বেশি এবং নায়কের উপর ফোকাস করা হয়। ফলে ইন্ড্রাস্ট্রি একজন নতুন নায়ককে খুঁজে পায়। এই চলচ্চিত্রের গানগুলি জনপ্রিয় হয় এবং অঙ্কুশের নাচ দেখে সবাই বুঝতে পারে, অঙ্কুশ একজন ভাল নর্তক। ২০১২ সালে তিনি বিখ্যাত প্রযোজনা সংস্থা এসকে মুভিজের ব্যানারে, রাজিব বিশ্বাসের পরিচালনায় এবং শ্রাবন্তীর বিপরীতে মুক্তি পায় "ইডিয়ট"। ছবিটি ব্লকবাস্টার না হলেও এর "তোকে হেব্বি লাগছে" এবং "পাগলি তোকে রাখব বড় আদরে" গানদ্বয় জনপ্রিয় হয়।


title: অঙ্কুশ হাজরা

text: ২০১৩ সালে পুনরায় শ্রাবন্তীর বিপরীতে এবং এসকে মুভিজের ব্যানারে মুক্তি পায় "কানামাছি"। এই চলচ্চিত্র পরিচালনা করেন রাজ চক্রবর্তী। একই বছর ১১ই অক্টোবর মুক্তি পায় তার চতুর্থ চলচ্চিত্র "খিলাড়ি"। আবারো এসকে মুভিজের ব্যানারে নির্মিত এই ছবিতে অঙ্কুশের বিপরীতে ছিলেন নুসরাত জাহান। অশোক পাতি এই ছবিটির পরিচালক। এই ছবিটি অপর দুই প্রযোজনা সংস্থা শ্রী ভেঙ্কটেশ ফিল্মস ও সুরিন্দার ফিল্মসের মুক্তি দেয়া দুইটি চলচ্চিত্রের সাথে মুক্তি পায়। এই দুটি চলচ্চিত্র হল শ্রী ভেঙ্কটেশ ফিল্মস প্রযোজিত ও সৃজিত মুখোপাধ্যায় পরিচালিত প্রসেনজিত চট্টোপাধ্যায়সহ আরো অনেক অভিনীত কাকাবাবু সিরিজের জনপ্রিয় কাহিনীর ওপর নির্মিত "মিশর রহস্য"; এবং সুরিন্দার ফিল্মস প্রযোজিত ও রাজা চন্দ পরিচালিত সুপারস্টার দেব ও কোয়েল মল্লিক অভিনীত "রংবাজ"।


title: অঙ্কুশ হাজরা

text:
! সাল
! চলচ্চিত্র
! ভূমিকা
! সহ-অভিনেত্রী
! পরিচালক
! class="unsortable"|পুননির্মাণ


title: বিমলমিত্র

text: বিমলমিত্র () ( ), ( ) অষ্টম শতাব্দীর একজন বৌদ্ধ পন্ডিত। বিমলমিত্রের জীবনী মূলতঃ র্দ্জোগস-পা-ছেন-পো-স্ন্যিং-থিগ-গি-লো-র্গ্যুস-ছেন-মো ) নামক তিব্বতী গ্রন্থ থেকে পাওয়া যায়।


title: বিমলমিত্র

text: বিমলমিত্রের জন্ম অষ্টম শতাব্দীতে পশ্চিম ভারতের হস্তীস্থল আন্মক শহরে হয়। তাঁর পিতার নাম ছিল সুখচক্র ও মাতার নাম ছিল আত্মপ্রকাশ। তিনি বুদ্ধগয়ায় লীলাবজ্র ও বুদ্ধগুহ্যের নিকট হতে বৌদ্ধ ধর্মে শিক্ষা লাভ করেন। বুদ্ধগয়াতে তিনি গুহ্যগর্ভতন্ত্র সম্বন্ধে বেশ কিছু টীকা রচনা করেন। এরপর তিনি চীনে গমন করে শ্রী সিংহের নিকট কুড়ি বছর শিক্ষা লাভ করেন। এই সময় তিনি তাঁর বুদ্ধগয়ার সতীর্থ জ্ঞানসূত্রের নিকটে শিক্ষালাভ করেন।


title: বিমলমিত্র

text: তিব্বত সম্রাট খ্রি-স্রোং-ল্দে-ব্ত্সানের নির্দেশে র্মা-রিন-চেন-ম্চোগ, স্কা-বা-দ্পাল-ব্র্ত্সেগ্স ও চোগ-রো-ক্লু'ই-র্গ্যাল-ম্ত্শান নামক তিন বৌদ্ধ পন্ডিত তাঁকে তিব্বতে আমন্ত্রণ জানালে তিনি অতিযোগ সম্বন্ধীয় সংস্কৃত বৌদ্ধ গ্রন্থগুলিকে তিব্বতী ভাষায় অনুবাদ করেন।


title: বিমলমিত্র

text: বিমলমিত্র র্মা-রিন-চেন-ম্চোগের সঙ্গে গুহ্যসমাজ তন্ত্র, মহাযোগ সম্বন্ধীয় র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ ()এবং আঠারো মহান তন্ত্রপিটকের মূল তন্ত্র গুহ্যগর্ভ তন্ত্র গ্রন্থগুলি রচনা ও অনুবাদ করেন। এছাড়া তিনি শেস-রাব-স্ন্যিং-পো'ই-র্গ্যা-ছের-'গ্রেল-পা () এবং শেস-রাব-ক্যি-ফা-রোল-দু-ফ্যিন-পা-ব্দুন-ব্রগ্যা-পা'ই-'গ্রেল-পা () নামক দুইটি গ্রন্থ রচনা করেন। এছাড়াও সো-সোর-থার-পা'ই-র্গ্যা-ছের-'গ্রেল-পা-বাম-পো-ল্ঙ্গা-ব্চু-পা (), চিগ-চার-'জুগ-পা'ই-র্নাম-পার-মি-র্তোগ-পা'ই-ব্স্গোম-দোন () এবং রিম-গ্যিস-'জুগ-পা'ই-ব্স্গোম-দোন () নামক গ্রন্থগুলির রচয়িতা হিসেবে তাঁর নাম পাওয়া গেলেও এই বিষয়ে বিতর্কের অবকাশ রয়েছে। বিমলমিত্র অতিযোগ তত্ত্বের উপদেশবর্গ শিক্ষাকে শিক্ষাকে বি-মা-স্ন্যিং-থিগ নামক পুস্তকাকারে রচনা করেন। এছাড়াও বিমলমিত্র অতিযোগ তন্ত্রের চিত্তবর্গ শিক্ষার অষ্টাদশ তন্ত্রের অন্তিম পনেরো তন্ত্র অনুবাদ করেন।


title: ডগ ব্রেসওয়েল

text: ডগলাস অ্যান্ড্রু জন ব্রেসওয়েল (; জন্ম: ২৮ সেপ্টেম্বর, ১৯৯০) টোরাঙ্গা এলাকায় জন্মগ্রহণকারী বিশিষ্ট নিউজিল্যান্ডের ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের প্রতিনিধিত্ব করছেন। টেস্ট ক্রিকেট, একদিনের আন্তর্জাতিক ও টুয়েন্টি২০ আন্তর্জাতিক খেলে থাকেন তিনি। ডানহাতি ব্যাটসম্যান ও ডানহাতি মিডিয়াম পেস বোলিং করেন। এছাড়াও, ঘরোয়া ক্রিকেটে সেন্ট্রাল ডিস্ট্রিক্টস দলে খেলছেন ডগ ব্রেসওয়েল।


title: ডগ ব্রেসওয়েল

text: সাবেক টেস্ট ক্রিকেটার ব্রেন্ডন ব্রেসওয়েল তার বাবা। বিখ্যাত নিউজিল্যান্ডীয় ক্রিকেটার জন ব্রেসওয়েল সম্পর্কে তার কাকা। ২০০৮ সালে নিউজিল্যান্ড অনূর্ধ্ব-১৯ ক্রিকেট দলের সদস্যরূপে ইংল্যান্ড সফর করেন। এ সফরে টেস্ট ক্রিকেট ও একদিনের আন্তর্জাতিক ক্রিকেটের উভয় স্তরে খেলেন তিনি। ১৭ নভেম্বর, ২০০৮ তারিখে অকল্যান্ড দলের বিপক্ষে সেন্ট্রাল ডিস্ট্রিক্টসের হয়ে প্রথম-শ্রেণীর ক্রিকেটে অভিষেক ঘটে তার। কিন্তু প্রথম ইনিংসে শূন্য রান পান ও ৪১ রানে এক উইকেট দখল করেন। এর একমাস পর তিনি লিস্ট এ ক্রিকেটে একই দলের বিপক্ষে অভিষিক্ত হন। খেলায় উদ্বোধনী ব্যাটসম্যান হিসেবে তিনি অর্ধ-শতকসহ ৩৩ রানে ২ উইকেট নেন।


title: ডগ ব্রেসওয়েল

text: নভেম্বর, ২০১১ সালে জিম্বাবুয়ের বিপক্ষে টেস্ট অভিষেক ঘটে ব্রেসওয়েলের। টেস্টের দ্বিতীয় ইনিংসে ৮৫ রানে ৫ উইকেট লাভ করেন তিনি। এরফলে ৭ম নিউজিল্যান্ডীয় হিসেবে টেস্ট অভিষেকে পাঁচ উইকেট লাভের বিরল সম্মাননা লাভ করেন। এটি ছিল জিম্বাবুয়ের বিপক্ষে অভিষেকে পাঁচ উইকেট লাভের ৫ম ঘটনা।


title: ডগ ব্রেসওয়েল

text: হোবার্টের বেলেরিভ ওভালে অনুষ্ঠিত নিজস্ব তৃতীয় টেস্টে অসি ব্যাটিং স্তম্ভ ভেঙ্গে দেন ও নিজস্ব সেরা ৪০ রানে ৬ উইকেট দখল করেন। এ সাফল্য ছিল প্রায় ৫ বছরের মধ্যে যে-কোন নিউজিল্যান্ডীয়ের প্রথম। নাথান লায়নকে আউট করে দলকে ৭ রানের বিজয় এনে দেন। এছাড়াও এ বিজয় ছিল অস্ট্রেলিয়ায় ২৬ বছরের মধ্য নিউজিল্যান্ডের প্রথম জয়।


title: র্মা-রিন-ছেন-ম্ছোগ

text: র্মা-রিন-ছেন-ম্ছোগ () অষ্টম শতাব্দীর একজন তিব্বতী বৌদ্ধ পন্ডিত ছিলেন।


title: র্মা-রিন-ছেন-ম্ছোগ

text: র্মা-রিন-ছেন-ম্ছোগ বৌদ্ধ পন্ডিত বিমলমিত্রের শিষ্য ও বৌদ্ধ ধর্ম গুরু পদ্মসম্ভবের পঁচিশজন মুখ্য শিষ্যের মধ্যে একজন ছিলেন। এছাড়াও তিনি সংস্কৃত বৌদ্ধ গ্রন্থগুলিকে তিব্বতী ভাষায় অনুবাদকারী একজন লো-ত্সা-বা ছিলেন। শান্তরক্ষিত দ্বারা আদিষ্ট প্রথম সাত জন বৌদ্ধের মধ্যে তিনি অন্যতম।


title: র্মা-রিন-ছেন-ম্ছোগ

text: র্মা-রিন-ছেন-ম্ছোগ বিমলমিত্রের সঙ্গে গুহ্যসমাজ তন্ত্র, মহাযোগ সম্বন্ধীয় র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ এবং আঠারো মহান তন্ত্রপিটকের মূল তন্ত্র গুহ্যগর্ভ তন্ত্র গ্রন্থগুলি রচনা ও অনুবাদ করেন। এছাড়া তিনি লাসা পরিষদে কমলশীলকে বিজয়ী হতে সহায়তা করেন।


title: র্মা-রিন-ছেন-ম্ছোগ

text: তিব্বতের শেষ সম্রাট গ্লাং-দার-মার হত্যার পর র্মা-রিন-ছেন-ম্ছোগের জীবন সম্বন্ধে পরিষ্কার ধারণা পাওয়া যায় না। গ্লাং-দার-মার হত্যার ফলস্বরূপ তিব্বতের বৌদ্ধ ধর্ম বিরোধী গোষ্ঠীর হাতে তাঁর মৃত্যু হয় বলে কোন কোন ঐতিহাসিকদের মতবাদ থাকলেও অনেকে মনে করেন তিনি বাকি জীবন খাম অঞ্চলে পালিয়ে গিয়ে মহাযোগ শিক্ষা দান করে কাটিয়ে দেন।


title: প্রাচীন গ্রিসে সমকামিতা

text: প্রাচীন যুগে হেরোডোটাস, প্লেটো, জেনোফোন, অ্যাথেনেউস, ও অন্যান্য লেখকদের রচনা থেকে প্রাচীন গ্রিসে সমকামিতা প্রসঙ্গে নানা তথ্য পাওয়া যায়। প্রাচীন গ্রিসে বহুল প্রচলিত ও সামাজিকভাবে গুরুত্বপূর্ণ সমকামী যৌনসম্পর্কটি ছিল পেডেরাস্টি বা প্রাপ্তবয়স্ক পুরুষ ও সদ্যকিশোর বা পূর্ণকিশোর বালকদের মধ্যেকার যৌনসম্পর্ক (প্রাচীন গ্রিসের বিবাহপ্রথাও ছিল বয়সভিত্তিক; তিরিশ বছর পার করা পুরুষেরা সদ্যকিশোরীদের বিয়ে করত।)। পূর্ণবয়স্ক পুরুষদের মধ্যেও যৌনসম্পর্ক স্থাপিত হত। অনন্তপক্ষে এই জাতীয় সম্পর্কের একজনকে সামাজিক অনুষ্ঠানে যৌনসম্পর্কে গ্রহীতার ভূমিকা নেওয়ার জন্য উপহাস করা হত। নারী-সমকামিতার বিষয়টি প্রাচীন গ্রিসে ঠিক কী চোখে দেখা হত, তা স্পষ্ট নয়। তবে নারী-সমকামিতাও যে স্যাফোর যুগ থেকে গ্রিসে প্রচলিত ছিল, তা জানা যায়।


title: প্রাচীন গ্রিসে সমকামিতা

text: বিগত শতাব্দীতে পাশ্চাত্য সমাজে যৌনপ্রবৃত্তিকে যেমন সামাজিক পরিচিতির মাপকাঠি হিসেবে দেখা হয়েছে, প্রাচীন গ্রিসে তা হত না। গ্রিক সমাজে যৌন কামনা বা আচরণকে সংগমকারীদের লিঙ্গ অনুযায়ী ভাগ করে দেখা হত না; দেখা হত যৌনক্রিয়ার সময় সংগমকারীরা কে নিজের পুরুষাঙ্গ সঙ্গীর দেহে প্রবেশ করাচ্ছে, বা সঙ্গীর পুরুষাঙ্গ নিজের শরীরে গ্রহণ করছে, তার ভিত্তিতে। এই দাতা/গ্রহীতা বিভেদটি সামাজিক ক্ষেত্রে কর্তৃত্বকারী ও শাসিতের ভূমিকা নিত: অপরের শরীরে পুরুষাঙ্গ প্রবেশ করানো পৌরুষ, উচ্চ সামাজিক মর্যাদা ও প্রাপ্তবয়স্কতার প্রতীক ছিল। অন্যদিকে অপরের পুরুষাঙ্গ নিজের শরীরে গ্রহণ করা ছিল নারীত্ব, নিম্ন সামাজিক মর্যাদা ও অপ্রাপ্তবয়স্কতার প্রতীক।


title: প্রাচীন গ্রিসে সমকামিতা

text: গ্রিসে সর্বাধিক প্রচলিত পুরুষ-সমকামী সম্পর্কটি ছিল "পেইডেরাস্টিয়া" বা "বালক-প্রীতি"। এটি হল প্রাপ্তবয়স্ক পুরুষ ও কিশোরের মধ্যেকার সম্পর্ক। যতক্ষণ না একজন পুরুষের পুরোপুরি দাড়ি গজায়, ততক্ষণ তাকে "বালক" মনে করার রীতি ছিল। এথেন্সে প্রাপ্তবয়স্ক পুরুষদের বলা হত "এরাস্টেস"। তাঁকে তাঁর "এরোমেনোস"-কে শিক্ষা দিতে, রক্ষা করতে, ভালবাসতে এবং তার সামনে রোল মডেলের কাজ করতে হত। এই এরোমেনোস তার সৌন্দর্য, তারুণ্য ও বিশ্বাসযোগ্যতার মাধ্যমে নিজের এরাস্টেসকে ধন্যবাদ জানাতো।


title: প্রাচীন গ্রিসে সমকামিতা

text: গ্রিক পেডেরাস্টির মূল নিহিত আছে গ্রিসের প্রাচীন আদিবাসী ইতিহাসে। রাজনৈতিক সংগঠন রূপে নগররাষ্ট্রগুলির উদ্ভবের আগে ওই সব আদিবাসী গোষ্ঠীগুলিকে বয়সের ভিত্তিতে সংগঠিত করা হত। একজন বালকের যখন প্রাপ্তবয়স্কদের বয়সগোষ্ঠীতে প্রবেশের এবং "পুরুষ হওয়ার" সময় আসত, সে একজন প্রাপ্তবয়স্ক পুরুষের সাহচর্যে এই গোষ্ঠী-পরিবর্তন সংক্রান্ত অনুষ্ঠান পালনের জন্য পুরনো গোষ্ঠী ত্যাগ করত। এই প্রাপ্তবয়স্ক পুরুষটি তাকে গ্রিকদের জীবন ও প্রাপ্তবয়স্ক পুরুষের দায়দায়িত্ব শিক্ষা দিতেন।


title: প্রাচীন গ্রিসে সমকামিতা

text: গ্রিসের প্রাগৈতিহাসিক আদিবাসী সমাজে বালকদের যে গোষ্ঠী-পরিবর্তনের অনুষ্ঠানের মধ্যে দিয়ে যেতে হত, সেটিই নগররাষ্ট্র বা "পোলিস"-এর উদ্ভবের পর পেডেরাস্টির আকারে প্রচলিত রইল। বালকেরা আর গোষ্ঠীর সীমানায় আবদ্ধ থাকত না; বরং একজন পূর্ণবয়স্ক পুরুষের সাহচর্যে শহরের সীমানায় বদ্ধ থাকত। এই পুরুষেরা আগের মতোই তাদের বালকসঙ্গীর শিক্ষার দায়িত্ব নিত। এবং আগের মতোই বালকদের সঙ্গে তারা যৌন সম্পর্কও রাখত। গ্রহীতার ভূমিকাগ্রহণকারী সঙ্গীর পক্ষে সংগমকারী যৌনসম্পর্কে যাওয়া চরিত্রহীনতার লক্ষণ বলে ধরা হয়। কারণ, সেটি সামাজিকভাবে গ্রহণযোগ্য ছিল না।


title: প্রাচীন গ্রিসে সমকামিতা

text: গ্রিক পেডেরাস্টির পরিচালকের ভূমিকায় থাকত একটি বিস্তারিত সামাজিক বিধি। যে বালকটিকে প্রাপ্তবয়স্ক পুরুষটির পছন্দ হবে, তাকে সাহচর্য দেওয়া পুরুষটির কর্তব্য ছিল। প্রাপ্তবয়স্ক সঙ্গীর কামনাবাসনার কাছে বালকের নতিস্বীকার করাটা সামাজিকভাবে নৈতিক মনে করা হত। এই পর্বে বালককে দেখতে হত তার সঙ্গী যেন তার প্রতি শুধু শারীরিক আকর্ষণই বোধ না করে সত্যিকারের স্নেহও অনুভব করেন এবং পেডেরাস্টিক পরিমণ্ডলের মধ্যেও যেন পৃষ্ঠপোষক হিসেবে তাঁর কর্তব্য পালন করে যান।


title: প্রাচীন গ্রিসে সমকামিতা

text: প্রাচীন গ্রিসে পেডেরাস্টির বয়সসীমা সাধারণত সর্বনিম্ন ছিল বারো বছর। বারো বছরের নিচের কোনো বালকের সঙ্গে প্রেম সম্পর্ক স্থাপন করা ছিল অনৈতিক। তবে তা করলে যে শাস্তি পেতে হত, তারও কোনো প্রমাণ নেই। সাধারণত বালকটির শরীরে লোম গজানো পর্যন্ত এই সম্পর্ক চলত। তারপর তাকে পুরুষ বলে গণ্য করা হত। পেডেরাস্টিক সম্পর্কে বালকের বয়সসীমা সাধারণত হত বারো থেকে সতেরোর মধ্যে।


title: প্রাচীন গ্রিসে সমকামিতা

text: পেডেরাস্টিক নগররাষ্ট্রের পরিপ্রেক্ষিতে প্রাচীন গ্রিকরাই প্রথম পেডেরাস্টিকে একটি সামাজিক ও শিক্ষামূলক ব্যবস্থা হিসেবে বর্ণনা করে। তা নিয়ে চর্চা করে তাকে সংগঠিত করে। এটি নগরজীবন, সামরিক বাহিনী ও শিল্পের একটি গুরুত্বপূর্ণ অংশ ছিল। তবে পেডেরাস্টি সমাজের সকল স্তরে প্রচলিত ছিল, নাকি শুধুমাত্র বিত্তশালী অংশের মধ্যেই সীমাবদ্ধ ছিল তা নিয়ে গবেষকদের মধ্যে মতান্তর আছে।


title: প্রাচীন গ্রিসে সমকামিতা

text: থিবসের পবিত্র ব্যান্ড নামে পুরুষ ও তাদের প্রিয় বালকদের একটি আলাদা সামরিক ইউনিট ছিল। এই ইউনিটের অস্তিত্বই প্রমাণ করে প্রাচীন গ্রিকরা সৈনিকদের মধ্যেকার প্রেমকে কিভাবে তাদের যোদ্ধাসত্ত্বার প্রস্ফুরণ ঘটানোর জন্য ব্যবহার করত। থিবিয়ানদের এই বিষয়টি তাদের পতনের আগে পর্যন্ত বহু প্রজন্মকে অনুপ্রাণিত করেছে। ম্যাসিডোনিয়ার দ্বিতীয় ফিলিপ যুদ্ধক্ষেত্রে এদের বীরত্বে এতটাই মুগ্ধ হয়েছিলেন যে তিনি তাদের সমাধিস্থানের পাশে একটি স্মারক তৈরি করিয়েছিলেন। এই স্মারকটি এখনও আছে।


title: প্রাচীন গ্রিসে সমকামিতা

text:
প্লুটার্কের মতে পামেনেসে বলেছিলেন:
""হোমারের নেস্টর গ্রিকদের উপজাতিগুলির স্থান ঠিক করতে বলার সময় সেনাবাহিনীকে দক্ষভাবে পরিচালনা করতে পারেননি... প্রেমিকদের সঙ্গে তাঁর যোগ দেওয়া উচিত ছিল। একই উপজাতির পুরুষেরা বিপদের সময় অন্যদের গুরুত্ব দেয় না। কিন্তু ভালবাসার ভিত্তির উপর যে বন্ধুত্ব স্থাপিত হয়, তা কখনও ভাঙে না।""


title: প্রাচীন গ্রিসে সমকামিতা

text:
এই ব্যান্ডগুলির নিদর্শন আছে গ্রিক পুরাণের নানা অধ্যায়ে। "ইলিয়াড" মহাকাব্যে অ্যাকিলিস ও প্যট্রোক্ল্যাসের সম্পর্ক এর একটি উদাহরণ। যুদ্ধের সময় প্রেমিককে রক্ষা করতে তাঁরা যে বীরত্ব দেখিয়েছিলেন, তা এই নীতিকেই অনুপ্রাণিত করেছে। এগুলি একটু ইগালেটারিয়ান ধাঁচের পেডেরাস্টির নিদর্শন। একাধিক গ্রিক ঐতিহাসিক এই জাতীয় সম্পর্কের উল্লেখ করেছেন। এগুলির উল্লেখ আছে দার্শনিক আলাপচারিতাগুলির মধ্যেও। প্লুটার্ক ম্যাসিডোনিয়ার দ্বিতীয় ফিলিপের যে বক্তব্য নথিবদ্ধ করেছেন, তাতে আছে:
""শুধুমাত্র বোয়েটিয়ান, স্পার্টান ও ক্রিটিয়ানদেরই এই জাতীয় বলে সন্দেহ করা হয় না; মেলেয়েগার, অ্যাকিলিস, অ্যারিসয়োমেনেস, সিমোন ও এপামিনোনডাসের মতো মহাবীরও এই রকমই ছিলেন।""


title: প্রাচীন গ্রিসে সমকামিতা

text: এরেট্রিয়ান ও ক্যালকিডিয়ানদের মধ্যে লেলানটাইন যুদ্ধের সময়, ক্যালকিডিয়ানরা ক্লেওম্যাচাস নামে এক যোদ্ধার সাহায্য চেয়েছিলেন। তিনি নিজের প্রেমিককে এনে সেই অনুরোধের উত্তর দিয়েছিলেন। এরেট্রিয়ানদের বিরুদ্ধে আক্রমণ করে তিনি ক্যালকিডিয়ানদের জিতিয়ে দেন। কিন্তু নিজে নিহত হন। ক্যালকিডিয়ানরা কৃতজ্ঞতা স্বরূপ বাজারে তাঁর সমাধিমন্দির নির্মাণ করেন। বলা হয়, প্রেমিকের জীবন রক্ষা করতে গিয়েই মানুষ মহান কীর্তি স্থাপন করে। তবে লেলানটাইন যুদ্ধের সময় তা ঘটেনি। তবে এই যুদ্ধে নিজের প্রেমিকের কাছে নিজের স্বার্থশূন্য চরিত্রটি তুলে ধরার সুযোগ পেয়েছিলেন ক্লেওম্যাচাস।


title: প্রাচীন গ্রিসে সমকামিতা

text:
প্রাচীন গ্রিসের সমাজে পৌরুষ চর্চার প্রতি অধিক গুরুত্ব আরোপ এবং যৌনসম্পর্কে গ্রহীতার স্থান গ্রহণকারীর প্রতি নারীত্ব আরোপের ফলে, প্রাপ্তবয়স্ক পুরুষদের মধ্যে সম্পর্ক স্থাপনের ব্যাপারটি সমস্যাবহুল ছিল। সামাজিকভাবেও তা গ্রহণীয় ছিল না। তবে এই সামাজিক বিরূপতাও গ্রহীতার স্থান গ্রহণকারীর প্রতিই ছিল। সমসাময়িকদের মতে, যেসব গ্রিকরা প্রাপ্তবয়স্ক হয়েও সামাজিকভাবে গ্রহণযোগ্য দাতার স্থান না নিয়ে এই গ্রহীতার স্থান নিত, তাদের নারী হিসেবে উপহাস করা হত। অ্যারিস্টোফেনিসের নাটকে অনেক জায়গায় এই গ্রহীতাদের উপহাস করা হয়েছে এবং তাদের সমাজ কিভাবে লজ্জা দিত তার উল্লেখ করা হয়েছে।
প্রাচীন গ্রিসের সংস্কৃতিতে প্রথম প্রাপ্তবয়স্ক পুরুষদের মধ্যে গভীর প্রণয় সম্পর্কের উল্লেখ পাওয়া যায় "ইলিয়াড" (খ্রিস্টপূর্ব ৮০০ অব্দ) মহাকাব্যে। হোমার অ্যাকিলিস ও প্যাট্রোক্ল্যাসের সম্পর্কটিকে যৌনসম্পর্ক বলেননি। প্রাচীন গ্রিকরা দুই জনের উপর এক ধরনের বয়সের পার্থক্য আরোপ করত। চিত্রকলা ও পাত্রচিত্রে প্যাট্রোক্লাসের দাড়ি আঁকা হত। অন্যদিকে গ্রিক সমাজে অ্যাকিলিসের স্থান দেবতুল্য হলেও তাঁকে উলঙ্গ অবস্থায় আঁকা হত। এর ফলে কে "এরাস্টেস" ও কে "এরোমেনোস" ছিলেন, তাই নিয়ে মতানৈক্য দেখা যায়। হোমারীয় ঐতিহ্যে প্যাট্রোক্ল্যাস ছিলেন বয়সে বড়ো; কিন্তু অ্যাকিলিস ছিলেন বেশি শক্তিশালী। অন্যান্য প্রাচীন গল্পের মতে, অ্যাকিলিস ও প্যাট্রোক্ল্যাস ছিলেন নিছক বন্ধু।


title: প্রাচীন গ্রিসে সমকামিতা

text: "মিরমিডনস" ট্র্যাজেডিতে অ্যাকিলিসকে রক্ষাকারীর ভূমিকায় দেখানো হয়েছে। দেবতাদের সতর্কবার্তা উপেক্ষা করে তিনি তাঁর প্রেমিকের মৃত্যুর প্রতিশোধ তুলেছিলেন। যদিও প্লেটোর সিমপোসিয়ামে ফেদ্রুস চরিত্রটি দেখে মনে হয়, অ্যাকিলিসের সৌন্দর্যের জন্য তিনিই "এরোমেনোস"-এর স্থান নিয়েছিলেন।


title: প্রাচীন গ্রিসে সমকামিতা

text: ঐতিহাসিক প্রাপ্তবয়স্ক পুরুষ প্রণয়ীযুগলের মধ্যে এথেন্সের পাউসানিয়াস ও ট্র্যাজিক কবি আগাথন বিখ্যাত। আগাথনের বয়স ছিল ত্রিশের বেশি। মহামতি আলেকজান্ডার ও তাঁর বাল্যবন্ধু হেফাস্টনের সম্পর্কও একই ধরনের ছিল বলে মনে করা হয়।


title: প্রাচীন গ্রিসে সমকামিতা

text: লেসবোস দ্বীপের স্যাফো নারী ও বালিকাদের উদ্দেশ্য করে অনেকগুলি কবিতা লিখেছিলেন। কোনো কোনো কবিতার প্রত্যুত্তর দেখা যায় না, আবার কোনো কোনো কবিতার প্রত্যুত্তর দেখা যায় না। স্যাফো সম্ভবত ১২,০০০ লাইনের কবিতা লিখেছিলেন নারীজাতির উদ্দেশ্যে। তবে এর মধ্যে মাত্র ৬০০ লাইনই পাওয়া যায়। তাই তিনি প্রাচীন কালের নারী-সমকামী কবি হিসেবে পরিচিত।


title: প্রাচীন গ্রিসে সমকামিতা

text: স্যাফো গ্রিক সমাজে "থিয়াসোস" বা অল্পশিক্ষিতা নারী হিসেবে পরিচিত ছিলেন। সেযুগের সমাজে নারীজাতির মধ্যেও সমকামিতার প্রচলন ছিল। কোথাও কোথাও মালকিনের সঙ্গে (স্যাফো তাঁর ছাত্রীদের উদ্দেশ্যেও কবিতা লিখেছিলেন), আবার কোথাও কোথাও সাধারণ নারীদের মধ্যে এই জাতীয় সম্পর্ক ছিল। নগররাষ্ট্রের উদ্ভবের পর বিবাহপ্রথা সমাজ ও সংস্কৃতির একটি গুরুত্বপূর্ণ অঙ্গ হয়ে ওঠে। মেয়েরা গৃহবন্দী হয়ে পড়ে। "থিয়াসোস"রা হারিয়ে যায়। ছোটোবেলা থেকেই মেয়েদের দায়িত্বজ্ঞান ও ভাবী স্বামীকে কিভাবে ভালবাসতে হবে তা শিক্ষা দেওয়া হত। সামাজিকভাবে নারী-সমকামিতার কোনো স্থান থাকেনি।


title: প্রাচীন গ্রিসে সমকামিতা

text: স্পার্টার ইতিহাসে শিক্ষিকা-ছাত্রীর মধ্যে যৌনসম্পর্কের তথ্য আছে। ক্রীড়াক্ষেত্রে মেয়েরা নগ্ন অবস্থায় অংশ নিত বলেও জানা যায়। প্লেটোর "সিমপোসিয়াম"-এ এমন মেয়েদের উল্লেখ আছে, যারা "পুরুষদের ধার ধরত না, কিন্তু মেয়েদের সঙ্গে সম্পর্ক রাখত।" তবে সাধারণ ভাবে নারী-সমকামিতার ঐতিহাসিক প্রামাণ্য তথ্য বেশি নেই।


title: প্রাচীন গ্রিসে সমকামিতা

text: সমকামী বিষয়বস্তু সম্পর্কে দীর্ঘকাল নীরব থাকার পর ঐতিহাসিকরা এই নিয়ে আলোচনা শুরু করেন। এরিক বেথে ১৯০৭ সালে এই আলোচনা শুরু করেছিলেন। পরে কে. জি. ডোভার ও অন্যান্য গবেষণা চালিয়ে যান। এঁরা দেখিয়েছেন যে, প্রাচীন গ্রিসে সমকামিতার খোলামেলা প্রচলন ছিল। তাতে সরকারি অনুমোদনও ছিল। খ্রিস্টপূর্ব সপ্তম শতাব্দী থেকে রোমান যুগ পর্যন্ত এই অবস্থা চলেছিল।


title: প্রাচীন গ্রিসে সমকামিতা

text: কোনো কোনো গবেষকদের মতে সমকামী সম্পর্ক, বিশেষত পেডেরাস্টির প্রচলন ছিল উচ্চবিত্ত সমাজে। সাধারণ মানুষের মধ্যে এই প্রথার প্রচলন খুব একটা ছিল না। ব্রুস থর্নটনের মতে, অ্যারিস্টোফেনিসের কৌতুক নাটকগুলিতে গ্রহীতার স্থান গ্রহণকারী সমকামীদের প্রতি উপহাস করার প্রবণতা থেকে বোঝা যায়, পুরুষ সমকামিতাকে সাধারণ মানুষ ভাল চোখে দেখত না। ভিক্টোরিয়া ওল প্রমুখ অন্যান্য ঐতিহাসিকেরা বলেছেন, এথেন্সে সমকামী সম্পর্ক ছিল "গণতন্ত্রের যৌন আদর্শ"। এটি উচবিত্ত ও "ডেমো" (সাধারণ মানুষ) উভয় সমাজেই সমাজভাবে প্রলিত ছিল। হার্মোডিয়াস ও অ্যারিস্টোগেইটন নামে দুই চক্রান্তী-হত্যাকারীর ঘটনা থেকে তা প্রমাণিত হয়। এমনকি যাঁরা বলেন যে, পেডেরাস্টি উচ্চবিত্ত সমাজেই সীমাবদ্ধ ছিল, তাঁরাও মনে করেন যে এটি ছিল "নগররাষ্ট্রের সামাজিক কাঠামোর অঙ্গ"।


title: প্রাচীন গ্রিসে সমকামিতা

text: আধুনিক গ্রিসে এই বিষয়ে বিতর্ক হয়েছে। ২০০২ সালে মহামতি আলেকজান্ডার সম্পর্কিত এক সম্মেলনে তাঁর সমকামিতা নিয়ে বিতর্ক হয়। ২০০৪ সালে মুক্তিপ্রাপ্ত "আলেকজান্ডার" চলচ্চিত্রে আলেকজান্ডারকে উভকামী হিসেবে দেখানোর জন্য ২৫ জন গ্রিক আইনজীবী চলচ্চিত্রের নির্মাতাদের বিরুদ্ধে মামলা করার হুমকি দিয়েছিলেন। তবে ছবির এক আগাম প্রদর্শনীর পর তাঁরা আর মামলা করেননি।


title: শ্রী ভেঙ্কটেশ ফিল্মস

text: শ্রী ভেঙ্কটেশ ফিল্মস প্রাইভেট লিমিটেড () একটি ভারতীয় প্রযোজনা সংস্থা। এর সদর দপ্তর কলকাতা, পশ্চিম বাংলায় অবস্থিত। চলচ্চিত্র প্রযোজনা ও বাংলা চলচ্চিত্র ছাড়াও এটি পূর্ব ভারতে হলিউড ও বলিউডের চলচ্চিত্র বণ্টন করে। বলিউডের অনেক চলচ্চিত্রও প্রযোজনা করেছে শ্রী ভেঙ্কটেশ ফিল্মস। এছাড়া এই প্রতিষ্ঠানের আরো রয়েছে ডিজিটাল সিনেমা, গান, হোম ভিডিও ইত্যাদি। ভেঙ্কটেশ ফিল্মস দুই বছর আনন্দবাজার পত্রিকার পাওয়ার লিস্টে অবস্থান করে।


title: শ্রী ভেঙ্কটেশ ফিল্মস

text: ১৯৯৬ সালে শ্রীকান্ত মোহতা ও মাহেন্দ্র সোনি শ্রী ভেঙ্কটেশ ফিল্মস (SVF বা এসভিএফ) চালু করেন। ক্রমে এটি পূর্ব ভারতের সবচেয়ে শক্তিশালী প্রযোজনা সংস্থায় পরিণত হয়।


title: শ্রী ভেঙ্কটেশ ফিল্মস

text: বিনোদনমূলক ক্ষেত্রে এসভিএফের রয়েছে প্রযোজনা, বন্টন, ডিজিটাল সিনেমা, অনলাইন স্টোর, গান এবং এক্সিবিশন।


title: শ্রী ভেঙ্কটেশ ফিল্মস

text: শ্রী ভেঙ্কটেশ ফিল্মস পূর্ব ভারতের অন্যতম সেরা প্রযোজনা সংস্থা। এখন পর্যন্ত এটি প্রায় ৫৯টি চলচ্চিত্র মুক্তি দিয়েছে, যার মধ্যে জাতীয় পুরষ্কার প্রাপ্ত চলচ্চিত্রও রয়েছে, যেমনঃ "মেমোরিস ইন মার্চ" "চোখের বালি", "রেইনকোট"। এছাড়াও নানা ব্লকবাস্টার চলচ্চিত্র যেমনঃ "সাথী", "মিনিস্টার ফাটাকেষ্ট", "চ্যাম্পিয়ন", "জ্যাকপট", "চিরদিনই তুমি যে আমার", "পরান যায় জ্বলিয়া রে", "জোশ", "আওয়ারা", "চ্যালেঞ্জ ২" এবং অন্য ধরণের ছবি যেমনঃ "অটোগ্রাফ", "বাইশে শ্রাবণ", "ইতি মৃণালিনী", "প্রলয়", "প্রেম আমার", "হেমলক সোসাইটি", "চিত্রাঙ্গদা" ইত্যাদি উপহার দেয়।


title: শ্রী ভেঙ্কটেশ ফিল্মস

text: জানুয়ারি ২০০৮-এ, এসভিএফ রিয়েল ইমেজ মিডিয়া টেকনোলোজি প্রাইভেট লিমিটেড-এর সাথে অংশীদারিত্বে প্রবেশ করে যার ফলে কিউবি ডিজিটাল সিনেমা পূর্ব ভারতে প্রবেশ করে।


title: শ্রী ভেঙ্কটেশ ফিল্মস

text: এরফলে পশ্চিম বাংলার দর্শকেরা ডিজিটাল প্রযুক্তিতে চলচ্চিত্র দেখার আনন্দ উপভোগ করে।


title: শ্রী ভেঙ্কটেশ ফিল্মস

text: ডিজিটাল সিনেমা একটি বৈপ্লবিক পরিবর্তন আনে। উচ্চ মানের চিত্র দর্শকের নিকটে হাজির করবার জন্য এটি অপরিহার্য। এর ফলে সিনেমা হলে চলচ্চিত্র হার্ড ড্রাইভ অথবা স্যাটেলাইটের মাধ্যমে পৌছে দেয়া যায়, ৩৫ মিমির ফিল্ম রিলের পরিবর্তে। সিনেমা হলে ডিজিটার প্রযুক্তি পৌছে দেবার তাগিফে "ভি-ডিজিটাল" অভূতপূর্ব ভূমিকা রাখে। এটি শুধুমাত্র বড় সিনেমা হলগুলোতেই নয়, প্রায় মৃত হলগুলোকেও পুনঃউজ্জ্বীবিত করে। বর্তমানে ভেঙ্কটেশ ফিল্মস পশ্চিম বাংলার প্রায় ২০০টি সিনেমা হলকে অত্যাধুনিক করে তোলে, যা পুরো ভারতে একটি রেকর্ড।


title: শ্রী ভেঙ্কটেশ ফিল্মস

text: এই কোম্পানির বণ্টন বিভাগ পূর্ব ভারতে প্রায় ১২৫টি হিন্দি ছবি মুক্তি দিয়েছে। ব্লকবাস্টার বলিউড চলচ্চিত্র যেমনঃ "জোশ", "খামোশি", "কোম্পানি", "দেবদাস", "ভগবান", "মুন্নাভাই এমবিবিএস", "হাঙ্গামা", "খাকি", "তেরে নাম", "ভূত", "মার্ডার", "ওয়াক্ত", "ব্ল্যাক" এবং নতুন ছবি যেমন "দাবাং", "গ্যাং অফ ওয়াসিপুর", "ককটেল" ইত্যাদি। এছাড়া হলিউড চলচ্চিত্র যেমনঃ "পাইরেটস অফ দ্য ক্যারিবিয়াঃ অন স্ট্রেঞ্জারস টাইড", "ট্রান্সফর্মারসঃ ডার্ক অফ দ্য মুন", "রিও", "ব্ল্যাক সোয়ান", "টোয়াইলাইটঃ ব্রেকিং ডন পার্ট-১" সহ আরো অনেক ছবি দর্শকদের দেখার সুযোগ করে দেয়। ২০০টি থিয়েটার সহ তিনটি মাল্টিপ্লেক্স এই অংশে রয়েছে, যা বন্টন এবং অন্যান্য কাজ আরো সহজ করে দিয়েছে।


title: শ্রী ভেঙ্কটেশ ফিল্মস

text: টেলিভিশন ক্ষেত্রে ভেঙ্কটেশ শুরু করেছে মিডিয়া ওয়ার্ল্ডওয়াইড প্রাইভেট লিমিটেড। এর রয়েছে ৪টি চ্যানেল। যথাঃ মিউজিক ইন্ডিয়া, সঙ্গীত বাংলা, সঙ্গীত ভোজপুরী এবং মিউজিক ইন্ডিয়া ইউকে। এই প্রতিষ্ঠান বিভিন্ন ধারাবাহিকও প্রচার করে। যেমনঃ স্টার জলসা, রুপসী বাংলা, মহুয়া বাংলা, ইটিভি বাংলা, সানন্দা টিভি ইত্যাদি। এর মধ্যে স্টার জলসায় প্রচারিত "মা" ধারাবাহিকটি পশ্চিম বাংলায় সর্বাধিক জনপ্রিয় হয়। এছাড়া আরো রয়েছেঃ "বেহুলা", "দুর্গা", "সিঁদুরখেলা", "জন্মান্তর", বিসর্জন", "সংসার সুখের হয় রমণীর গুণে", "বধূ কোন আলো লাগল চোখে" ইত্যাদি।


title: মহাযান

text: মহাযান (সংস্কৃত: महायान) হল বৌদ্ধধর্মের প্রধান দুটি অধুনা-প্রচলিত শাখার একটি। "মহাযান" বলতে বৌদ্ধ দর্শন ও সাধনা-পদ্ধতির একটি বিশেষ ধারাকে বোঝায়। ভারতে মহাযান মতবাদের উদ্ভব ঘটেছিল। কোনো কোনো গবেষকের মতে, প্রথম দিকে বৌদ্ধধর্মের প্রাচীনতম ঐতিহাসিক শাখাগুলির অন্যতম মহাসাংঘিকা শাখার সঙ্গে মহাযান মত যুক্ত ছিল।


title: মহাযান

text: আধুনিক কালে বৌদ্ধধর্মের প্রধান শাখাগুলির মধ্যে মহাযান শাখাটি বৃহত্তম। বৌদ্ধ মতাবলম্বীদের ৫৬% মহাযান, ৩৮% থেরবাদ ও ৬% বজ্রযান শাখার অনুগামী। মহাযান দর্শন অনুসারে, "বোধসত্ত্বযান" নামে পরিচিত সকল চেতন বস্তুর সামগ্রিক জ্ঞান অনুসন্ধানের পন্থাটিকেও "মহাযান" বলা যায়।


title: মহাযান

text: পরবর্তীকালে মহাযান বৌদ্ধধর্ম ভারত থেকে এশিয়ার বাংলাদেশ, চীন, জাপান, ভিয়েতনাম, কোরিয়া, সিঙ্গাপুর, তাইওয়ান, নেপাল, শ্রীলঙ্কা, তিব্বত, ভুটান, মালয়েশিয়া ও মঙ্গোলিয়া প্রভৃতি অঞ্চলে ছড়িয়ে পড়ে। আধুনিক মহাযান শাখার প্রধান উপশাখাগুলি হল জেন, চীনা চান, শুদ্ধভূমি, তিয়ানতাই ও নিচিরেন। বজ্রযান শাখার শিঙ্গন, টেন্ডাই ও তিব্বতি বৌদ্ধধর্ম মতও এই শাখায় স্বীকৃত। বজ্রযানের এই শাখাগুলি থেকে মহাযান মতে রহস্যবাদ এসেছে।


title: মহাযান

text: জান নাটিয়ারের মতে, "মহাযান" শব্দটি প্রথম দিকে "বোধিসত্ত্বযান" শব্দের একটি সম্মানসূচক বিশেষণ ছিল। একজন বোধিসত্ত্বের মাধ্যমে সকল সজীব প্রাণীর কল্যাণের জন্য বুদ্ধত্ব অনুসন্ধানকেই বলা হত বোধিসত্ত্বযান। তাই বোধিসত্ত্বের শিক্ষা ও সাধনপন্থা যবে থেকে প্রচলিত হয়েছে, তবে থেকেই "মহাযান" শব্দটি চলে আসছে। যেহেতু এটি বোধিসত্ত্বযান কথাটির বিশেষণ হিসেবে ব্যবহৃত হত, সেহেতু "মহাযান" শব্দটি ও তার প্রয়োগের সঙ্গে মহাযান শাখার বিকাশের কোনো গুরুত্বপূর্ণ যোগসূত্র নেই।


title: মহাযান

text: প্রাচীনতম মহাযান ধর্মগ্রন্থগুলি "মহাযান" শব্দটিকে "বোধিসত্ত্বযান" শব্দের প্রতিশব্দ হিসেবেই গ্রহণ করেছে। তবে প্রাচীন গ্রন্থগুলিতে "হীনযান" শব্দের ব্যবহার তুলনামূলকভাবে খুবই কম। "মহাযান" ও "হীনযান" মতের মধ্যে আপাত বিরোধটি ভ্রান্ত হতে পারে। কারণ, দুটি শব্দই একই যুগে একে অপরের সঙ্গে সম্পর্ক নির্দেশ করার জন্য তৈরি করা হয়নি।


title: মহাযান

text: "মহাযান" সম্পর্কে প্রাচীনতম ও সবচেয়ে গুরুত্বপূর্ণ সূত্রগুলি হল "সদ্ধর্ম পুণ্ডরিকা সূত্র" উল্লিখিত সূত্রগুলি। এগুলি খ্রিস্টপূর্ব প্রথম শতাব্দী থেকে খ্রিস্টীয় প্রথম শতাব্দীর মধ্যবর্তী সময়ে লেখা হয়। সেইশি করশিমা বলেছেন, শব্দটি রপ্রথম ব্যবহৃত হয়েছিল "সদ্ধর্ম পুণ্ডরিক সূত্র"-এর গান্ধারী প্রাকৃত সংস্করণে। শব্দটি "মহাযান" ছিল না, ছিল প্রাকৃত শব্দ "মহাজান" বা "মহাজ্ঞান"। পরে প্রাকৃত শব্দটি সংস্কৃতে রূপান্তরিত করার সময় "মহাযান" হয়ে যায়। এই রূপান্তরের কারণ সম্ভবত বৌদ্ধদের বিখ্যাত দগ্ধ বাড়ির উপকথাটির দ্বিমুখী অর্থ, যেখানে তিনটি "যান" বা গাড়ির উল্লেখ আছে।


title: মহাযান

text: মহাযান শাখার উৎস সম্পর্কে সম্পূর্ণ তথ্য পাওয়া যায় না। প্রথমদিকে পাশ্চাত্য গবেষকেরা মনে করতেন, এটি ছিল তথাকথিত "হীনযান" শাখার একটি বিরোধী শাখা। মহাযান শাখায় বুদ্ধ ও বোধিসত্ত্ব পূজার প্রবণতা থেকে অনুমান করা হয়, এটি বৌদ্ধধর্মের একটি ভক্তিবাদী ও গৃহস্থকেন্দ্রিক শাখা। স্তুপ উপাসনার সূচনা মহাযান শাখাতেই শুরু হয়েছিল বলে অনুমান করা হয়। এটিকে ইউরোপীয় ধর্মবিশ্বাসের ইতিহাসে প্রোটেস্টান্ট আন্দোলনের সঙ্গে তুলনাও করা হয়। তবে আধুনিক কালে অনেকগুলি প্রাচীন গ্রন্থ আবিষ্কৃত হওয়ার পর এই ধারণাগুলি পরিত্যক্ত হয়েছে। "খড়্গভীষণ সূত্র" ইত্যাদি বইয়ের ধারণার অনুরূপ কিছু ধারণা, যেমন বোধিসত্ত্ব পথের প্রতি কঠোর আনুগত্য, নির্জনে কঠোর সন্ন্যাসধর্ম পালন ইত্যাদি প্রাচীনতম মহাযান ধর্মগ্রন্থগুলিতেও পাওয়া যায়। মহাযান ভক্তিবাদী ও গৃহস্থকেন্দ্রিক শাখা ছিল বলে যে ধারণা প্রচলিত ছিল, তা আধুনিক কালে ভ্রান্ত বলে পরিত্যক্ত হয়েছে।


title: মহাযান

text: খ্রিস্টপূর্ব প্রথম শতাব্দী ও খ্রিস্টীয় প্রথম শতাব্দীতে লিখিত সূত্রগুলিতে প্রথম "মহাযান" কথাটির উল্লেখ পাওয়া যায়। জান নাটিয়ার লিখেছেন, "উগ্রপরিপৃচ্চ সূত্র" ইত্যাদি প্রাচীনতম মহাযান সূত্রগুলিতে "মহাযান" শব্দটিকে কোনো পৃথক শাখার নাম হিসেবে ব্যবহার করা হয়নি বা প্রাচীন শাখাগুলির সঙ্গে এই শাখার কোনো তত্ত্বগত বিরোধও দেখানো হয়নি। "মহাযান" বলতে বোঝানো হয়েছে বোধিসত্ত্বের পথ অনুসরণ করে গৌতম সিদ্ধার্থের বুদ্ধত্ব প্রাপ্তির কঠোর উচ্চাকাঙ্ক্ষাটিকে।


title: মহাযান

text: মহাযান শাখাটি যে প্রাচীন কালে বৌদ্ধধর্মের একটি শাখা বা সম্প্রদায় হিসেবে বিবেচিত হত, তারও কোনো প্রমাণ পাওয়া যায় না। তখন মহাযান বলতে কিছু আদর্শ ও বোধিসত্ত্ব ইত্যাদি কিছু পরবর্তীকালে উদ্ভূত মতের সমষ্টি বোঝাত। পল উইলিয়ামস লিখেছেন, মহাযান প্রাচীনকালে আলাদা "বিনয়" বা শাখাসম্প্রদায় হিসেবে বিবেচিত হত না। তাই মহাযানপন্থী ভিক্ষু বা ভিক্ষুনিরা আনুষ্ঠানিকভাবে অন্য কোনো একটি প্রাচীন শাখার অন্তর্গত ছিলেন। ওই সব "নিকায়" বা সন্ন্যাসী সম্প্রদায়ের সদস্যপদ বর্তমানকালে পূর্ব এশিয়ায় ধর্মগুপ্তক নিকায় ও তিব্বতি বৌদ্ধধর্মে মূলসর্বাস্তিবাদ নিকায় অনুযায়ী নির্ধারিত হয়। তাই মহাযান কখনই প্রাচীন শাখাগুলির থেকে পৃথক বিরোধী শাখা ছিল না। পল হ্যারিসনের ব্যাখ্যা অনুসারে, মহাযান নিকায়ের অন্তর্গত হলেও, নিকায়ের সকল সদস্য মহাযানপন্থী নন। ভারতে আগত চীনা পর্যটক-সন্ন্যাসীদের লেখা থেকে জানা যায়, সেকালে একই মঠে মহাযানপন্থী ও মহাযান-বিরোধী সন্ন্যাসীরা বাস করতেন।


title: মহাযান

text: চীনা সন্ন্যাসী ইজিং খ্রিস্টীয় সপ্তম শতাব্দীতে ভারতে এসেছিলেন। তিনি মহাযান ও হীনযানের পার্থক্য করতে গিয়ে লিখেছেন:


title: মহাযান

text:
মহাযান শাখার উৎস সম্পর্কে প্রাচীনতম প্রামাণ্য গ্রন্থগুলি হল মহাযান ধর্মগ্রন্থগুলির চীনা অনুবাদ। বৌদ্ধ সন্ন্যাসী লোকক্ষেমা খ্রিস্টীয় দ্বিতীয় শতাব্দীতে চীনে প্রথম মহাযান ধর্মমত প্রচার করেছিলেন। তিনিই মহাযান সূত্রগুলি চীনা ভাষায় অনুবাদ করেন।
গবেষকদের প্রথাগত বিশ্বাস অনুসারে, প্রজ্ঞাপারমিতা শ্রেণীর প্রথম সংস্করণ এবং অক্ষোভ্য বুদ্ধ-সংক্রান্ত বইগুলি প্রাচীম মহাযান সূত্রের অন্তর্গত। এগুলি সম্ভবত খ্রিস্টপূর্ব প্রথম শতাব্দীতে দক্ষিণ ভারতে রচিত হয়েছিল। কুষাণ যুগের সন্ন্যাসী লোকক্ষেম আদি মহাযান সূত্রের কতকগুলি অনুবাদ করেছিলেন। তিনি গান্ধার রাজ্য থেকে চীন দেশে যান। ১৭৮-১৮৯ খ্রিস্টাব্দে চীনের রাজধানী লুওয়াং শহরে বসে তিনি অনুবাদ কাজ সম্পন্ন করেছিলেন। খ্রিস্টীয় দ্বিতীয় শতাব্দীতে নিম্নলিখিত কয়েকটি মহাযানসূত্র অনূদিত হয়:


title: মহাযান

text: এই বইগুলিতে কঠোর সাধনা, বনবাস ও ধ্যানতন্ময়তার গুরুত্বের উপর বেশি জোর দেওয়া হয়েছে।


title: মহাযান

text: এগুলির কয়েকটি সম্ভবত খ্রিস্টীয় প্রথম শতাব্দীতে উত্তর ভারতে রচিত হয়েছিল। কোনো কোনো গবেষকদের মতে, আদি মহাযান সূত্রগুলি প্রধানত দক্ষিণ ভারতে রচিত হয়েছিল। পরে এই অতিরিক্ত ধর্মগ্রন্থ রচনার কাজটা উত্তর ভারতেও ছড়িয়ে পড়ে। অবশ্য মহাযান ধর্মগ্রন্থগুলির এই ক্রমে ক্রমে সংখ্যায় বৃদ্ধি পাওয়া আর "মহাযান" নামধারী কোনো ধর্মীয় আন্দোলনের আলাদা অস্তিত্বের পৃথম সমসাময়িক সহাবস্থানের কথা বললে ভুল হতে পারে। কেউ কেউ মনে করেন, অভিধর্মের অতিবাস্তবতাবাদের প্রত্যুত্তরে "প্রজ্ঞাপারমিতা সূত্র" রচিত হয়েছিল।


title: মহাযান

text: যেসব শিলালিপিতে মহাযান মতটিকে স্পষ্টভাবে চেনা যায় এবং বুদ্ধ অমিতাভের উল্লেখ যেখানে আছে, সেই শিলালিপিগুলির মধ্যে যেটি প্রাচীনতম সেটি আবিষ্কৃত হয়েছে মথুরায়। এটি ৮০ খ্রিস্টাব্দে নির্মিত হয়। একটি বুদ্ধমূর্তির ধ্বংসাবশেষের গায়ে ব্রাহ্মী হরফে লেখা আছে: "রাজা হুবিষ্কের রাজ্যাভিষেকের ২৮ বছর পরে নির্মিত... পবিত্র বুদ্ধ অমিতাভের জন্য।" সম্রাট হুবিষ্ক নিজে মহাযান বৌদ্ধধর্মের অনুগামী ছিলেন বলেও কিছু প্রমাণ পাওয়া গিয়েছে। সুয়েন সংগ্রহের একটি সংস্কৃত পুথিতে বলা হয়েছে, হুবিষ্ক "মহাযানের বিস্তার ঘটিয়েছিলেন।" পঞ্চম শতাব্দীর আগে যেসব মহাযান গ্রন্থ মধ্য এশিয়া থেকে চীনে গিয়েছিল, তার তুলনায় ভারতীয় পুথিগুলিতে "মহাযান" নামটির প্রমাণ কমই পাওয়া যায়।


title: অস্কার হিজুলোস

text: অস্কার জেরোমি হিজুলোস (২৪ আগস্ট, ১৯৫১ - ১২ অক্টোবর, ২০১৩) ছিলেন একজন মার্কিন উপন্যাসিক। তিনি ছিলেন প্রথম হিস্পানিক যিনি উপন্যাসের জন্য পুলিৎজার পুরস্কার পেয়েছিলেন।


title: অস্কার হিজুলোস

text: হিজুলোস নিউইয়র্ক শহরের মর্নিংসাইড হাইটস, ম্যানহাটানে জন্মেছিলেন। তাঁর পিতামাতা প্যাস্কুয়েল ও ম্যাগডালেনা (টরেন্স) হিজুলোস ছিলেন কিউবার হলগুইন থেকে অভিবাসী। তাঁর পিতা হোটেলের রাঁধুনি হিসেবে কাজ করতেন।


title: অস্কার হিজুলোস

text: তার প্রথম উপন্যাস ‘আওয়ার হাউজ ইন দ্য লাস্ট ওয়ার্ল্ড’ ১৯৮৩ সালে প্রকাশিত হয়। দ্বিতীয় উপন্যাস ‘দ্য ম্যাম্বো কিংস প্লে সংস অব লাভ’ এর জন্য ১৯৯০ সালে পুলিতজার পুরস্কার পায়।১৯৯২ সালে হলিউডে উপন্যাসটি অবলম্বনে একটি চলচ্চিত্র নির্মিত হয়।আর্মান্ড আসান্তে এবং অ্যান্টোনিও বান্দেরাস অনবদ্য অভিনয়ের সাথে চলচ্চিত্রটি বেশ প্রশংসিত হয়েছিল। ‘দ্য ম্যাম্বো কিংস প্লে সংস অব লাভ’ এর মতো তাঁর অন্যান্য উপন্যাসেও অভিবাসীদের অভিজ্ঞতাকে তুলে ধরা হয়েছে।


title: লুডোলফ কাম্পহাউজেন

text: গট্টফ্রীড লুডোলফ কাম্পহাউজেন () (১০ জানুয়ারি, ১৮০৩ - ৩ ডিসেম্বর, ১৮৯০) প্রুশীয় রাষ্ট্রীয় কর্মী, রাইন অঞ্চলের উদারপন্থী বুর্জোয়াদের একজন নেতা। ১৮৪৮ সালের ২৯ মার্চ থেকে ২০ জুন পর্যন্ত প্রুশীয়ার বুর্জোয়া-উদারপন্থী সরকারের নেতৃত্ব করেন। জুলাই ১৮৪৮ সালে তিনি ফ্রাংকফুর্ট পার্লামেন্টে প্রতিনিধিত্বশীল প্রুশিয়ান হিসেবে যোগদান করেন। সেই পদে তিনি এপ্রিল, ১৮৪৯ পর্যন্ত থাকেন। রাজনৈতিক কার্যালয়ের কার্যক্রম সম্পর্কে মোহমুক্তি ঘটলে একজন জ্ঞানী এবং বিষণ্ণ মানুষ হিসেবে অবশেষে তিনি পদত্যাগ করেন এবং কোলনে পুনরায় ব্যাংকিং ব্যবসায় ফিরে যান ।


title: আনা লুই স্ট্রং

text: আনা লুই স্ট্রং (২৪ নভেম্বর, ১৮৮৫ - ২৯ মার্চ, ১৯৭০) ছিলেন ২০ শতকের মার্কিন সাংবাদিক ও কর্মী এবং খ্যাতি অর্জন করেছিলেন সোভিয়েত ইউনিয়ন ও গণচিনের সাম্যবাদী আন্দোলনের সমর্থনে জন্য। রুশ সমাজতান্ত্রিক বিপ্লবের পর তিনি চলে যান রাশিয়ায়। সেখানে তিনি বিয়ে করেন এবং প্রায় ৩০ বছর সেদেশে বসবাস করেন। পরবর্তী সময়ে তিনি চলে যান এবং প্রায় আড়াই যুগ চিনে বসবাস করে সেখানেই মৃত্যুবরণ করেন। রুশ বিপ্লব ও তার সমাজতান্ত্রিক গঠনকর্ম এবং চিন বিপ্লব ও তার সমাজতান্ত্রিক গঠনকর্মকে অতি নিকটে থেকে দেখার সুযোগ তাঁর হয়েছিল।


title: রবার্ট জে. শিলার

text: রবার্ট জেমস "বব" শিলার (; জন্ম: ২৯ মার্চ, ১৯৪৬) মিশিগান অঙ্গরাজ্যের ডেট্রয়েটে জন্মগ্রহণকারী বিশিষ্ট আমেরিকান অর্থনীতিবিদ, শিক্ষাবিদ ও সেরা বিক্রীত বইয়ের লেখক। ২০১৩ সালের অর্থনীতি বিষয়ে অন্য দুই মার্কিন অর্থনীতিবিদ ইউজিন ফামা এবং লারস পিটার হ্যান্সেনের সাথে তিনিও যৌথভাবে অর্থনীতিতে নোবেল পুরস্কার লাভ করেন।


title: রবার্ট জে. শিলার

text: মিশিগান বিশ্ববিদ্যালয় থেকে ১৯৬৭ সালে বি.এ. ডিগ্রী লাভ করেন। ১৯৬৮ সালে ম্যাসাচুসেট্‌স ইনস্টিটিউট অফ টেকনোলজি (এমআইটি) থেকে এস.এম. এবং ১৯৭২ সালে একই প্রতিষ্ঠান থেকে পিএইচ.ডি অর্জন করেন।


title: রবার্ট জে. শিলার

text: তিনি ১৯৭২ সালে ইউনিভার্সিটি অব মিনেসোটার অর্থনীতি বিভাগে সহকারী অধ্যাপক পদে যোগদান করেন। ১৯৭৪ সালে পেন্সিলভেনিয়া বিশ্ববিদ্যালয় এর অর্থনীতি বিভাগে সহযোগী অধ্যাপক পদে যোগদান করেন এবং ১৯৮১ সালে পূর্ণ অধ্যাপক পদে উন্নীত হন। ১৯৮২ সালে ইয়েল বিশ্ববিদ্যালয় এ অর্থনীতির অধ্যাপক পদে যোগদান করেন।


title: রবার্ট জে. শিলার

text:
১৯৮০ সাল থেকে জাতীয় অর্থনৈতিক গবেষণা ব্যুরো (এনবিইআর) গবেষক সহযোগী হিসেবে রয়েছেন। ২০০৫ সালে আমেরিকান অর্থনৈতিক সংস্থার সহ-সভাপতি ছিলেন তিনি। ২০০৬-২০০৭ মেয়াদকালে পূর্বাঞ্চলীয় অর্থনৈতিক সংস্থার সভাপতি ছিলেন। এছাড়াও বিনিয়োগ ব্যবস্থাপনা বিষয়ক ফার্ম ম্যাক্রোমার্কেটস এলএলসি’র সহ-প্রতিষ্ঠাতা ও প্রধান অর্থনীতিবিদ হিসেবে দায়িত্ব পালন করছেন।
বর্তমানে তিনি স্টার্লিং অধ্যাপক হিসেবে অর্থনীতি বিষয়ে ইয়েল বিশ্ববিদ্যালয়ে কর্মরত আছেন।


title: রবার্ট জে. শিলার

text: শিলার বিশ্বের সর্বাপেক্ষা ১০০ প্রভাবশালী অর্থনীতিবিদের তালিকায় রয়েছেন। থমাস রয়টার কর্তৃক তাঁকে ২০১২ সালে অর্থনীতিতে নোবেল পুরস্কারের জন্য মনোনয়ন দেয়া হয়। ১৪ অক্টোবর, ২০১৩ তারিখে ইউজিন ফামা ও লার্স পিটার হ্যানসেনের সাথে তাঁকেও নোবেল পুরস্কারের জন্য নাম ঘোষণা করা হয়।


title: আয়কর

text:
আয়কর বিশেষ অর্থে আয় থেকে কর । সরকারি, বেসরকারি, নিবন্ধিত প্রতিষ্ঠান এর কর্মচারী এবং কর্মকর্তাদের উপর সাধারণত আয়কর আরোপ করা হয় বিধিসম্মত নিয়মে। আয়কর হচ্ছে সবচেয়ে গুরুত্বপূর্ণ উৎস সরকারি অর্থায়ন এর ক্ষেত্রে। সাধারণ অর্থে যাদের উপর কর আরোপ করা হয় তাদেরকে বলা হয় করদাতা । প্রত্যক্ষ কর সাধারণত ব্যক্তির উপর প্রয়োগ করা হয়।
আয়কর অধ্যাদেশ ১৯৮৪ এর অধ্যায় ১ থেকে ২৩ পর্যন্ত আয়কর আইন এবং প্রয়োগ এর বিস্তারিত রয়েছে। যেখানে অণুচ্ছেদ সংখ্যা রয়েছে ১৮৭ টি ।


title: আয়কর

text: বাংলাদেশের কর ব্যবস্থা হচ্ছে ক্রমহ্রাসমান প্রগতিশীল কর । যেটা হচ্ছে ধীরভাবে প্রগতিশীল করের ন্যায় আচরণ করে। ক্রমহ্রাসমান প্রগতিশীল কর ব্যবস্থায় কর ভিত্তি, অর্থাৎ আয় বাড়ার কর হার বৃদ্ধির প্রবণতা বৃদ্ধি পায় । বর্তমান ২০১২-১৩ কর বছরের জন্য প্রথম করঘাত ৩০০ ০০০ টাকার উপর ১০ % পুরুষদের জন্য এবং মহিলাদের জন্য প্রথম করঘাত ২২৫ ০০০ টাকার উপর ১০ % কর নির্ধারণ করা হয়।


title: আয়কর

text:
"বাংলাদেশের কর হার নির্ধারণ এর উদাহরণ:"
আয়ের প্রধান উৎস ৭ টি :


title: আয়কর

text:
১. বেতন থেকে আয় । (ধারা-২১)
২. সিকিউরিটি থেকে আয় ।
৩. গৃহসম্পদ থেকে আয়। (ধারা-২৪)
৪. কৃষি থেকে আয় ।
৫. ব্যবসায় থেকে আয় ।
৬. মূলধনী অর্জন থেকে আয় ।
৭. অন্যান্য উৎস থেকে আয় ।


title: বি-মা-স্ন্যিং-থিগ

text: বি-মা-স্ন্যিং-থিগ () বৌদ্ধ ধর্মের অতিযোগ তত্ত্বের উপদেশবর্গ শিক্ষার ওপর রচিত প্রাচীন তিব্বতী গ্রন্থ।


title: বি-মা-স্ন্যিং-থিগ

text: বি-মা-স্ন্যিং-থিগ গ্রন্থ মূলতঃ র্গ্যুদ () বা তন্ত্র, লুং () বা আগম এবং মান-ঙ্গাগ () বা উপদেশ এই তিনভাগে বিভক্ত। মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্র এবং স্ঙ্গাগ্স-স্রুং-খ্রো-মাই-র্গ্যুদ () বা একাজাতি ত্রোমা তন্ত্রকে এই গ্রন্থে তন্ত্র বিভাগে স্থান দেওয়া হয়েছে। আগম বিভাগের রচয়িতা বিমলমিত্র। একে স্দে-ত্শান-ল্ঙ্গা () বা পাঁচ শ্রেণীও বলা হয়ে থাকে। এই পাঁচটি শ্রেণী হল - গ্সের-য়িগ-চান (), গ্যু-য়িগ-চান (), জাংস-য়িগ-চান (), দুং-য়িগ-চান () এবং ফ্রা-য়িগ-চান ()।


title: বি-মা-স্ন্যিং-থিগ

text: বি-মা-স্ন্যিং-থিগ মূলতঃ মান-ঙ্গাগ-স্দেই-র্গ্যুদ-ব্চু-ব্দুন () বা সতেরো তন্ত্রের ওপর নির্ভর করে রচিত হয়েছে। এই তন্ত্রগুলি হলবি-মা-স্ন্যিং-থিগ গ্রন্থে বিমলমিত্র রিগ-দ্জিন-গ্যি-দাস-র্জেস () বা প্রাচীন বিদ্যাধরদের মরণোত্তর শিক্ষা লিপিবদ্ধ করেন। প্রাচীন বিদ্যাধর বলতে অতিযোগ তত্ত্বের চার প্রধান প্রচারক প্রহেবজ্র, মঞ্জুশ্রীমিত্র, শ্রী সিংহ এবং জ্ঞানসূত্রকে বোঝানো হয়েছে। এই গ্রন্থের আগম বিভাগের গসের-য়িগ-চান অংশে প্রহেবজ্রর শিক্ষা ত্শিগ-গ্সুম-গ্নাদ-দু-ব্র্দেগ-পা (), মঞ্জুশ্রীমিত্রের শিক্ষা স্গোম-ন্যাম্স-দ্রুগ-পা (), শ্রী সিংহের শিক্ষা গ্জের-বু-ব্দুন-পা () এবং জ্ঞানসূত্রের শিক্ষা ব্ঝাগ্স-থাব্স-ব্ঝি-পা () লিপিবদ্ধ রয়েছে।


title: ইউজিন ফামা

text: ইউজিন ফ্রান্সিস জিন ফামা (; জন্ম: ১৪ ফেব্রুয়ারি, ১৯৩৯) ম্যাসাচুসেট্‌স অঙ্গরাজ্যের বোস্টনে জন্মগ্রহণকারী বিশিষ্ট মার্কিন অর্থনীতিবিদ। তিনি সম্পত্তির মূল্য নির্ধারণে তাত্ত্বিক ও প্রায়োগিক তত্ত্ব - উভয় কারণে পরিচিত হয়ে আছেন। ২০১৩ সালের অর্থনীতি বিষয়ে অন্য দুই মার্কিন অর্থনীতিবিদ লারস পিটার হ্যান্সেন এবং রবার্ট জে. শিলারের সাথে তিনিও যৌথভাবে অর্থনীতিতে নোবেল পুরস্কার লাভ করেন।


title: ইউজিন ফামা

text: অ্যাঞ্জেলিনা (বিবাহ-পূর্ব সারাসেনো) ও ফ্রান্সিস ফামা দম্পত্তির পুত্র ইউজিন ফামা ম্যাসাচুসেট্‌স অঙ্গরাজ্যের বোস্টনে জন্মগ্রহণ করেন। তাঁর দাদার পরিবার ইতালি থেকে অভিবাসিত হয়ে এসেছেন।


title: ইউজিন ফামা

text: ম্যালডেন ক্যাথলিক হাই স্কুলে থাকাকালীন তিনি অ্যাথলেটিক হল অব ফেমে অন্তর্ভুক্ত হয়েছিলেন। ১৯৬০ সালে টাফটস বিশ্ববিদ্যালয় থেকে অর্থনীতি বিষয়ে স্নাতক-পূর্ব ডিগ্রী লাভ করেন। বিদ্যালয় জীবনের ন্যায় এখানেও তিনি সেরা অ্যাথলেট মনোনীত হয়েছিলেন। শিকাগো বিশ্ববিদ্যালয় থেকে অর্থনীতি ও ফিন্যান্স বিষয়ে এম.বি.এ ও পিএইচ.ডি ডিগ্রী লাভ করেন। তাঁর ডক্টরেট ডিগ্রী অর্জনে নোবেল পুরস্কার বিজয়ী মার্টন মিলার ও হ্যারি রবার্টস তত্ত্বাবধায়ক ছিলেন। কিন্তু ডক্টরেট ডিগ্রী অর্জনে সর্বাপেক্ষা প্রভাব বিস্তার করেন বেনোইট ম্যানডেলব্রট।


title: ইউজিন ফামা

text: ফামা ১৯৬৩ সালে শিকাগো বিশ্ববিদ্যালয় এ ফাইন্যান্সের সহকারী অধ্যাপক হিসেবে যোগদান করেন। তিনি ১৯৬৬ সালে সহযোগী অধ্যাপক এবং ১৯৬৮ সালে পূর্ণ অধ্যাপক পদে উন্নীত হন। বর্তমানে তিনি ইউনিভার্সিটি অব শিকাগো বুথ স্কুল অব বিজনেসের অধ্যাপক হিসেবে কর্মরত আছেন। শিক্ষকতা পেশায় তাঁর সারাটা সময় ব্যয় করেন শিকাগো বিশ্ববিদ্যালয়ে।


title: মান-ঙ্গাগ-স্দেই-র্গ্যুদ-ব্চু-ব্দুন

text: মান-ঙ্গাগ-স্দেই-র্গ্যুদ-ব্চু-ব্দুন ( ) বা সতেরো তন্ত্র বৌদ্ধ ধর্মের অতিযোগ তত্ত্বের উপদেশবর্গ শিক্ষার ওপর রচিত প্রাচীন তিব্বতী গ্রন্থ।


title: মান-ঙ্গাগ-স্দেই-র্গ্যুদ-ব্চু-ব্দুন

text: বিমলমিত্র সতেরো তন্ত্রের প্রতিটি তন্ত্রকে প্রথম নামকরণ করেন। তাঁর রচিত বি-মা-স্ন্যিং-থিগ গ্রন্থ মূলতঃ র্গ্যুদ বা তন্ত্র, লুং বা আগম এবং মান-ঙ্গাগ বা উপদেশ এই তিনভাগে বিভক্ত। এই গ্রন্থের তন্ত্র বিভাগটি মুলতঃ সতেরো তন্ত্র নিয়ে গঠিত। বিমলমিত্র চীন ভ্রমণ করলে তাঁর শিষ্য ন্যাংবান তিংজিন জাংপো এই তন্ত্রগুলিকে লুকিয়ে ফেলেন। একাদশ শতাব্দীতে নেতেন দাংমা ল্হুনগ্যাল এই তন্ত্রগুলিকে পুনরায় আবিষ্কার করেন।


title: মান-ঙ্গাগ-স্দেই-র্গ্যুদ-ব্চু-ব্দুন

text: সতেরো তন্ত্র হিসেবে এই গ্রন্থকে উল্লেখ করা হলেও এর সাথে শ্রী সিংহ স্ঙ্গাগ্স-স্রুং-খ্রো-মাই-র্গ্যুদ () বা একাজাতি ত্রোমা তন্ত্রকে যোগ করায় অনেক সময়েএকে আঠারো তন্ত্রও বলা হয়ে থাকে। আবার পদ্মসম্ভব এই গ্রন্থে ক্লোং-গ্সাল-বার-বাই-র্গ্যুদ () তন্ত্রকে স্থান দেওয়ায় একে উনিশ তন্ত্রও বলা হয়ে থাকে। সতেরোটি তন্ত্র হল-ক্লোং-ছে-রাব-'ব্যাম্স-পা-দ্রি-মেদ-'ওদ-জের রচিত গ্নাস-লুগ্স-ম্দ্জোদ গ্রন্থে সতেরো তন্ত্রকে বহুবার উদ্ধৃত করা হয়েছে। এই গ্রন্থ ইংরেজী ভাষায় অনুবাদ করেন রিচার্ড ব্যারন। এছাড়া ক্লোং-ছে-রাব-'ব্যাম্স-পা-দ্রি-মেদ-'ওদ-জের তাঁর থেগ-ম্চোগ-ম্দ্জোদ গ্রন্থে এই সতেরোটি তন্ত্র সম্বন্ধে টীকাভাষ্য রচনা করেছেন।


title: চিয়াং চিং

text: চিয়াং চিং (; ১৯ মার্চ ১৯১৪১৪ মে ১৯৯১) ছিলেন মাওবাদী কমিউনিস্ট বিপ্লবী আন্দোলনের ইতিহাসে এক মহীয়সী নেত্রীর নাম। তিনি চিনের কমিউনিস্ট পার্টির সদস্য এবং সেই পার্টির নেতা মাও সে তুং-এর চতুর্থ স্ত্রী এবং পাশ্চাত্যে ম্যাডাম মাও হিসেবে পরিচিত ছিলেন।


title: চিয়াং চিং

text: চিয়াং চিং ১৯৩১ সালে তিনি কমিউনিস্ট পার্টি দ্বারা পরিচালিত বামপন্থী নাট্যদলে যোগদান করেন এবং ১৯৩৩ সালে চীনের কমিউনিস্ট পার্টির সদস্যপদ লাভ করেন। ১৯৩৩-এর বসন্তে তাকে সাংহাইতে নিয়োগ করা হয়।


title: চিয়াং চিং

text: ১৯৩৮ সালের শেষের দিকে চিয়াং চিং–এর সাথে মাও সে তুং-এর বিয়ে হয়। পরবর্তীতে তাদের একটি কন্যা সন্তান জন্মগ্রহণ করে।


title: চিয়াং চিং

text: ১৯৪৯ সালে চীনা পার্টি ক্ষমতায় এলে কমরেড চিয়াং চিং সাংহাইতে ভূমি সংস্কার কর্মসূচিতে সরাসরি অংশগ্রহণ করেন। তিনি ১৯৬৯ ও ১৯৭৩ সালে নবম ও দশম কংগ্রেসে পার্টির পলিটব্যুরোর সদস্য নির্বাচিত হন।


title: চিয়াং চিং

text: চিয়াং চিং চীনের সাংস্কৃতিক বিপ্লবে গুরুত্বপূর্ণ ভুমিকা পালন করেন। ১৯৬৫ সালে পিকিং-এর মেয়র পেং চেং "২৩টি নিবন্ধ" প্রকাশ বন্ধ করে দিলে মাও সেতুংয়ের নির্দেশে চিয়াং চিং, চ্যাং চুন চিয়াও ও ইয়াও ওয়েন উয়ান-এর উদ্যোগে লিখিত প্রবন্ধটি সাংহাই থেকে প্রকাশিত হয়। এই ঘটনার আগে পিকিং-এর মেয়র পেং চেং নতুন অপেরা "লেকসাইড ভিলেজ"-এর পিকিংয়ে প্রদর্শন বন্ধ করে দিলে চিয়াং চিং সেটিকে সাংহাইতে প্রদর্শন করেন।


title: চিয়াং চিং

text: ১৯৭৬ সালের ৯ সেপ্টেম্বর মাও সেতুং-এর মৃত্যুর পর চিয়াং চিংসহ সাংস্কৃতিক বিপ্লবে মাও-এর প্রধান চার সহযোগী নেতৃত্বকে অভিযুক্ত করে বন্দি করে। ১৯৮০-৮১ সালব্যাপী দুই বছরেরও অধিক সময় বিচার চলার পর ১৯৮১ সালে বিচারে চিয়াং চিং-কে মৃত্যুদণ্ড দেয়া হয়। ১৯৮৩ সালে সাজা কমিয়ে সেটিকে যাবজ্জীবন কারাদণ্ড করা হয়। ১৯৯০ সালের ১৪ মে চিয়াং চিং মৃত্যুবরণ করেন।


title: প্রাচীন গ্রিসে পেডেরাস্টি

text: প্রাচীন গ্রিসে পেডেরাস্টি ছিল সামাজিকভাবে গৃহীত প্রাপ্তবয়স্ক পুরুষ এবং অপেক্ষাকৃত কম বয়সী পুরুষের (সাধারণত কিশোর) ("এরোমেনোস") মধ্যে বিদ্যমান এক ধরনের প্রণয় সম্পর্ক। এই ধরনের সমাজব্যবস্থা ছিল গ্রিসের আর্কেইক ও ক্ল্যাসিক্যাল যুগের বৈশিষ্ট্য। কোনো কোনো গবেষক প্রাচীন গ্রিসের দীক্ষাব্যবস্থাকে (বিশেষত ক্রিটে প্রচলিত বয়ঃপ্রাপ্তির অনুষ্ঠান, যেটি সামরিক বাহিনীতে পুরুষের প্রবেশ ও জিউসের ধর্মের সঙ্গে যুক্ত ছিল)এই ব্যবস্থার উৎস মনে করেন।


title: প্রাচীন গ্রিসে পেডেরাস্টি

text: প্রাচীন গ্রিসের সমাজে যে বস্থাটি "পেডেরাস্টিয়া" নামে পরিচিত ছিল তাকে গ্রিসের প্রাচীন সাহিত্য ও দর্শনে যুগপৎ প্রশংসা ও নিন্দা করা হয়েছে। হোমারের মহাকাব্যে এর কোনো আনুষ্ঠানিক উল্লেখ পাওয়া যায় না। সম্ভবত খ্রিস্টপূর্ব সপ্তম শতাব্দীতে গ্রিক সমকাম-মূলক সংস্কৃতির অঙ্গ হিসেবে এটি বিকশিত হয়। খেলাধূলা ও অন্যান্য ক্ষেত্রে নগ্নতার প্রদর্শনী ছিল এর অন্যতম বৈশিষ্ট্য। উচ্চবিত্ত সমাজে এই প্রথার দরুনই পুরুষরা বেশি বয়সে বিয়ে করত। এই নিয়ে খোলামেলা আলোচনা হত এবং মেয়েরা সামাজিকভাবে বিচ্ছিন্ন হয়ে থাকত। পেডেরাস্টির প্রভাব এতটাই ছিল যে একে বলা হত "নাগরিকদের মুক্ত সম্পর্কের সাংস্কৃতিক মডেলের আদর্শ"।


title: প্রাচীন গ্রিসে পেডেরাস্টি

text:
গবেষকরা পেডেরাস্টির প্রসার ও ভূমিকার ব্যাপারে নানা মত পোষণ করেন। স্থানীয় প্রথা ও ব্যক্তিগত পছন্দ-অপছন্দ এর সম্ভাব্য কারণ। ইংরেজি ভাষায় "পেডেরাস্টি" ("pederasty") শব্দটি বর্তমান কালে কোথাও কোথাও শিশুদের প্রতি যৌন নির্যাতনের সমার্থক হিসেবের আইনত দণ্ডনীয় অপরাধমূলক। কিন্তু পএথেন্সের আইনে এটিকে ইচ্ছা বা বয়সের বিরুদ্ধে যৌন আচরণের মাপকাঠি হিসেবে ধরা হত না। ক্ল্যাসিক্যাল ঐতিহাসিক রবিন অসবর্ন বলেছেন যে একুশ শতকের নৈতিক আদর্শের নিরিখে দেখলে "পেডেরাস্টিয়া"-সংক্রান্ত ঐতিহাসিক আলোচনা জটিলতর হয়ে উঠবে:
ঐতিহাসিকের কাজ হল গ্রিক জগতের সাহিত্য ও শিল্পকলার পিছনে লুকিয়ে থাকে ব্যক্তিগত, সামাজিক, রাজনৈতিক এবং অবশ্যই নৈতিক ইস্যুগুলির প্রতি দৃষ্টি আকর্ষণ করা। ঐতিহাসিকের কাজ হল পেডেরাস্টি ও অন্যান্য বিষয়গুলিকে উপস্থাপন করা, যাতে বিশ্বে গ্রিসের গৌরবময় অতীতের মুখোমুখি আমরা হতে পারি। এর মধ্যে যাতে আমাদের মূল নীতিবোধগুলি পুনঃপ্রবর্তনের মুখে না পড়ে চ্যালেঞ্জের মুখে পড়ে।


title: প্রাচীন গ্রিসে পেডেরাস্টি

text: গ্রিক "পেডেরাস্টিয়া" (গ্রিক: παιδεραστία) হল একটি স্ত্রীলিঙ্গ-ভাববাচক বিশেষ্য। "paiderastês" কথাটি থেকে এই কথাটি এসেছে। এটি আবার এসেছে "pais" (বহুবচনে "paides") অর্থে শিশু এবং "erastês" শব্দ দুটি থেকে। "pais" বলতে দুই লিঙ্গের শিশুদেরই বোঝায়। তবে হেনরি লিডেল ও রবার্ট স্কটের "গ্রিক-ইংলিশ লেক্সিকন" অনুসারে, "paiderastia" মানে হল "বালক-প্রীতি" এবং ক্রিয়াপদ "paiderasteuein" মানে হল "বালকদের প্রেমিক হওয়া"।